**บทที่ 2**

**การทบทวนวรรณกรรม**

 ในการวิจัยเรื่อง การพัฒนากิจกรรมการเรียนรู้ภาษาอังกฤษ ด้วยการสอนภาษาเพื่อการสื่อสาร(Communicative Language Teaching : CLT) ประกอบเพลง ผู้วิจัยได้ดำเนินการศึกษาค้นคว้าเอกสารและงานวิจัยที่เกี่ยวข้อง ดังต่อไปนี้

 1. หลักสูตรแกนกลางการศึกษาขั้นพื้นฐาน พุทธศักราช 2551

 2. หลักสูตรกลุ่มสาระการเรียนรู้ภาษาต่างประเทศ

 3. การเรียนรู้คำศัพท์ภาษาอังกฤษ

 4. การสอนภาษาเพื่อการสื่อสาร (Communicative Language Teaching : CLT)

 5. การจัดกิจกรรมเพลง

 6. แผนการจัดการเรียนรู้

 7. ความคงทนในการเรียนรู้คำศัพท์ภาษาอังกฤษ

 8. เจตคติต่อการเรียนภาษาอังกฤษ

 9. บริบทของโรงเรียน

 10. งานวิจัยที่เกี่ยวข้อง

 11. กรอบแนวคิดการวิจัย

**2.1 หลักสูตรแกนกลางการศึกษาขั้นพื้นฐาน พุทธศักราช 2551**

 หลักสูตรแกนกลางการศึกษาขั้นพื้นฐาน มุ่งพัฒนาผู้เรียนทุกคนซึ่งเป็นกำลังของชาติให้เป็นมนุษย์ที่มีความสมดุลทั้งด้านร่างกาย ความรู้ คุณธรรม มีจิตสำนึกในความเป็นพลเมืองไทยและเป็นพลโลก ยึดมั่นในการปกครองตามระบอบประชาธิปไตยอันมีพระมหากษัตริย์ทรงเป็นประมุข มีความรู้และทักษะพื้นฐาน รวมทั้งเจตคติที่จำเป็นต่อการศึกษาต่อ การประกอบอาชีพและการศึกษาตลอดชีวิต โดยมุ่งเน้นผู้เรียนเป็นสำคัญบนพื้นฐานความเชื่อว่าทุกคนสามารถเรียนรู้และพัฒนาตนเองได้เต็มตามศักยภาพ (กระทรวงศึกษาธิการ, 2551, น. 12)

 **2.1.1 หลักการ**

 หลักสูตรแกนกลางการศึกษาขั้นพื้นฐาน มีหลักการที่สำคัญ (กระทรวงศึกษาธิการ, 2551, น. 12) ดังนี้

 2.1.1.1 เป็นหลักสูตรการศึกษาเพื่อความเป็นเอกภาพของชาติ มีจุดหมายและมาตรฐานการเรียนรู้เป็นเป้าหมายสำหรับพัฒนาเด็กและเยาวชนให้มีความรู้ ทักษะ เจตคติ และคุณธรรมบนพื้นฐานของความเป็นไทยควบคู่กับความเป็นสากล

 2.1.1.2 เป็นหลักสูตรการศึกษาเพื่อปวงชน ที่ประชาชนทุกคนมีโอกาสได้รับการศึกษาอย่างเสมอภาค และมีคุณภาพ

 2.1.1.3 เป็นหลักสูตรการศึกษาที่สนองการกระจายอำนาจ ให้สังคมมีส่วนร่วมในการจัดการศึกษาให้สอดคล้องกับสภาพและความต้องการของท้องถิ่น

 2.1.1.4 เป็นหลักสูตรการศึกษาที่มีโครงสร้างยืดหยุ่นทั้งด้านสาระการเรียนรู้ เวลาและการจัดการเรียนรู้

 2.1.1.5 เป็นหลักสูตรการศึกษาที่เน้นผู้เรียนเป็นสำคัญ

 2.1.1.6 เป็นหลักสูตรการศึกษาสำหรับการศึกษาในระบบ นอกระบบ และตามอัธยาศัย ครอบคลุมทุกกลุ่มเป้าหมาย สามารถเทียบโอนผลการเรียนรู้ และประสบการณ์

 **2.1.2 จุดมุ่งหมาย**

 หลักสูตรแกนกลางการศึกษาขั้นพื้นฐาน มุ่งพัฒนาผู้เรียนให้เป็นคนดีมีปัญญา มีความสุข มีศักยภาพในการศึกษาต่อ และประกอบอาชีพ จึงกำหนดเป็นจุดหมายเพื่อให้เกิดกับผู้เรียน เมื่อจบการศึกษาขั้นพื้นฐาน(กระทรวงศึกษาธิการ, 2551, น. 13) ดังนี้

 2.1.2.1 มีคุณธรรม จริยธรรม และค่านิยมที่พึงประสงค์ เห็นคุณค่าของตนเอง มีวินัยและปฏิบัติตนตามหลักธรรมของพระพุทธศาสนา หรือศาสนาที่ตนนับถือ ยึดหลักปรัชญาของเศรษฐกิจพอเพียง

 2.1.2.2 มีความรู้ ความสามารถในการสื่อสาร การคิด การแก้ปัญหา การใช้เทคโนโลยี และมีทักษะชีวิต

 2.1.2.3 มีสุขภาพกายและสุขภาพจิตที่ดี มีสุขนิสัย และรักการออกกำลังกาย

 2.1.2.4 มีความรักชาติ มีจิตสำนึกในความเป็นพลเมืองไทยและพลโลก ยึดมั่นในวิถีชีวิตและการปกครองตามระบอบประชาธิปไตยอันมีพระมหากษัตริย์ทรงเป็นประมุข

 2.1.2.5 มีจิตสำนึกในการอนุรักษ์วัฒนธรรมและภูมิปัญญาไทยการอนุรักษ์และพัฒนาสิ่งแวดล้อม มีจิตสาธารณะที่มุ่งทำประโยชน์และสร้างสิ่งที่ดีงามในสังคม และอยู่ร่วมกันในสังคมอย่างมีความสุข

 **2.1.3 สมรรถนะสำคัญของผู้เรียน**

 หลักสูตรแกนกลางการศึกษาขั้นพื้นฐาน มุ่งให้ผู้เรียนเกิดสมรรถนะสำคัญ 5 ประการ (กระทรวงศึกษาธิการ, 2551, น. 14) ดังนี้

 2.1.3.1 ความสามารถในการสื่อสาร เป็นความสามารถในการรับและส่งสารมีวัฒนธรรมในการใช้ภาษาถ่ายทอดความคิด ความรู้ความเข้าใจ ความรู้สึก และทัศนะของตนเองเพื่อแลกเปลี่ยนข้อมูลข่าวสารและประสบการณ์อันจะเป็นประโยชน์ต่อการพัฒนาตนเองและสังคม รวมทั้งการเจรจาต่อรองเพื่อขจัดและลดปัญหาความขัดแย้งต่าง ๆ การเลือกรับหรือไม่รับข้อมูลข่าวสารด้วยหลักเหตุผลและความถูกต้อง ตลอดจนการเลือกใช้วิธีการสื่อสาร ที่มีประสิทธิภาพ โดยคำนึงถึงผลกระทบที่มีต่อตนเองและสังคม

 2.1.3.2 ความสามารถในการคิด เป็นความสามารถในการคิดวิเคราะห์ การคิดสังเคราะห์ การคิดอย่างสร้างสรรค์ การคิดอย่างมีวิจารณญาณ และการคิดเป็นระบบ เพื่อนำไปสู่การสร้างองค์ความรู้หรือสารสนเทศเพื่อการตัดสินใจเกี่ยวกับตนเองและสังคมได้อย่างเหมาะสม

 2.1.2.3 ความสามารถในการแก้ปัญหา เป็นความสามารถในการแก้ปัญหาและอุปสรรคต่าง ๆ ที่เผชิญได้อย่างถูกต้องเหมาะสมบนพื้นฐานของหลักเหตุผล คุณธรรมและข้อมูลสารสนเทศ เข้าใจความสัมพันธ์และการเปลี่ยนแปลงของเหตุการณ์ต่าง ๆ ในสังคม แสวงหาความรู้ ประยุกต์ความรู้มาใช้ในการป้องกันและแก้ไขปัญหา และมีการตัดสินใจที่มีประสิทธิภาพโดยคำนึงถึงผลกระทบที่เกิดขึ้นตนเอง สังคมและสิ่งแวดล้อม

 2.1.3.4 ความสามารถในการใช้ทักษะชีวิต เป็นความสามารถในการนำกระบวนการต่าง ๆ ไปใช้ในการดำเนินชีวิตประจำวัน การเรียนรู้ด้วยตนเอง การเรียนรู้อย่างต่อเนื่อง การทำงาน และการอยู่ร่วมกันในสังคมด้วยการสร้างเสริมความสัมพันธ์อันดีระหว่างบุคคล การจัดการปัญหาและความขัดแย้งต่าง ๆ อย่างเหมาะสม การปรับตัวให้ทันกับการเปลี่ยนแปลงของสังคมและสภาพแวดล้อม และการรู้จักหลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น

 2.1.3.5 ความสามารถในการใช้เทคโนโลยี เป็นความสามารถในการเลือก และใช้เทคโนโลยีด้านต่าง ๆ และมีทักษะกระบวนการทางเทคโนโลยี เพื่อการพัฒนาตนเองและสังคม ในด้านการเรียนรู้ การสื่อสาร การทำงาน การแก้ปัญหาอย่างสร้างสรรค์ ถูกต้อง เหมาะสมและมีคุณธรรม

 **2.1.4 คุณลักษณะอันพึงประสงค์**

 หลักสูตรแกนกลางการศึกษาขั้นพื้นฐาน มุ่งพัฒนาผู้เรียนให้มีคุณลักษณะอันพึงประสงค์ เพื่อให้สามารถอยู่ร่วมกับผู้อื่นในสังคมได้อย่างมีความสุขในฐานะเป็นพลเมืองไทยและพลโลก (กระทรวงศึกษาธิการ, 2551, น. 15) ดังนี้

 2.1.4.1 รักชาติ ศาสน์ กษัตริย์

 2.1.4.2 ซื่อสัตย์สุจริต

 2.1.4.3 มีวินัย

 2.1.4.4 ใฝ่เรียนรู้

 2.1.4.5 อยู่อย่างพอเพียง

 2.1.4.6 มุ่งมั่นในการทำงาน

 2.1.4.7 รักความเป็นไทย

 2.1.4.8 มีจิตสาธารณะ

 **2.1.5 มาตรฐานการเรียนรู้**

 การพัฒนาผู้เรียนให้เกิดความสมดุลต้องคำนึงถึงหลักพัฒนาการทางสมอง และพหุปัญญา หลักสูตรแกนกลางการศึกษาขั้นพื้นฐานจึงกำหนดให้ผู้เรียนเรียนรู้ 8 กลุ่มสาระการเรียนรู้ (กระทรวงศึกษาธิการ, 2551, น. 16) ดังนี้

 2.1.5.1 ภาษาไทย

 2.1.5.2 คณิตศาสตร์

 2.1.5.3 วิทยาศาสตร์

 2.1.5.4 สังคมศึกษา ศาสนา และวัฒนธรรม

 2.1.5.5 สุขศึกษาและพลศึกษา

 2.1.5.6 ศิลปะ

 2.1.5.7 การงานอาชีพและเทคโนโลยี

 2.1.5.8 ภาษาต่างประเทศ

 ในแต่ละกลุ่มสาระการเรียนรู้ ได้กำหนดมาตรฐานการเรียนรู้เป็นเป้าหมายสำคัญของการพัฒนาคุณภาพผู้เรียน มาตรฐานการเรียนรู้ระบุสิ่งที่ผู้เรียนพึงรู้ ปฏิบัติได้ มีคุณธรรมจริยธรรม และค่านิยมที่พึงประสงค์เมื่อจบการศึกษาขั้นพื้นฐาน นอกจากนั้นมาตรฐานการเรียนรู้ ยังเป็นกลไกสำคัญ ในการขับเคลื่อนพัฒนาการศึกษาทั้งระบบ เพราะมาตรฐานการเรียนรู้ จะสะท้อนให้ทราบว่าต้องการอะไร จะสอนอย่างไร และประเมินอย่างไร รวมทั้งเป็นเครื่องมือในการตรวจสอบเพื่อการประกันคุณภาพการศึกษา โดยใช้ระบบการประเมินคุณภาพภายในและการประเมินคุณภาพภายนอก ซึ่งรวมถึงการทดสอบระดับเขตพื้นที่การศึกษา และการทดสอบระดับชาติ ระบบการตรวจสอบเพื่อประกันคุณภาพดังกล่าวเป็นสิ่งสำคัญที่ช่วยสะท้อนภาพการจัดการศึกษาว่าสามารถพัฒนาผู้เรียนให้มีคุณภาพตามที่มาตรฐานการเรียนรู้กำหนดเพียงใด

 **2.1.6 ตัวชี้วัด**

 ตัวชี้วัดระบุสิ่งที่นักเรียนพึงรู้และปฏิบัติได้ รวมทั้งคุณลักษณะของผู้เรียนในแต่ละระดับชั้นซึ่งสะท้อนถึงมาตรฐานการเรียนรู้ มีความเฉพาะเจาะจงและมีความเป็นรูปธรรม นำไปใช้ ในการกำหนดเนื้อหา จัดทำหน่วยการเรียนรู้จัดการเรียนการสอน และเป็นเกณฑ์สำคัญสำหรับ การวัดประเมินผลเพื่อตรวจสอบคุณภาพผู้เรียน

 2.1.6.1 ตัวชี้วัดชั้นปี เป็นเป้าหมายในการพัฒนาผู้เรียนแต่ละชั้นปีในระดับการศึกษาภาคบังคับ (ประถมศึกษาปีที่ 1 – มัธยมศึกษาปีที่ 3)

 2.1.6.2 ตัวชี้วัดช่วงชั้น เป็นเป้าหมายในการพัฒนาผู้เรียนในระดับมัธยมศึกษาตอนปลาย (มัธยมศึกษาปีที่ 4- 6)

 หลักสูตรได้มีการกำหนดรหัสกำกับมาตรฐานการเรียนรู้และตัวชี้วัด เพื่อความเข้าใจและให้สื่อสารตรงกันดังนี้

 **ว 1.1 ป. 1/2**

 ว กลุ่มสาระการเรียนรู้วิทยาศาสตร์

 1.1 สาระที่ 1 มาตรฐานข้อที่ 1

 ป. 1/2 ตัวชี้วัดชั้นประถมศึกษาปีที่ 1 ข้อที่ 2

 **ต 2.2 ม. 4-6/2**

 ต กลุ่มสาระการเรียนรู้ภาษาต่างประเทศ

 2.2 สาระที่ 2 มาตรฐานที่ 2

 ม. 4-6/2 ตัวชี้วัดชั้นมัธยมศึกษาตอนปลาย ข้อที่ 3

 **2.1.7** **การจัดเวลาเรียน**

 หลักสูตรแกนกลางการศึกษาขั้นพื้นฐาน ได้กำหนดกรอบโครงสร้างเวลาเรียนขั้นต่ำสำหรับกลุ่มสาระการเรียนรู้ 8 กลุ่ม และกิจกรรมพัฒนาผู้เรียน ซึ่งสถานศึกษาสามารถเพิ่มเติมได้ตามความพร้อมและจุดเน้น โดยสามารถปรับให้เหมาะสมตามบริบทของสถานศึกษาและสภาพของผู้เรียน (กระทรวงศึกษาธิการ, 2551, น. 30) ดังนี้

 2.1.7.1 ระดับชั้นประถมศึกษา (ชั้นประถมศึกษาปีที่ 1 -6) ให้จัดเวลาเรียนเป็นรายปี

โดยมีเวลาเรียนวันละ ไม่เกิน 5 ชั่วโมง

 2.1.7.2 ระดับชั้นมัธยมศึกษาตอนต้น (ชั้นมัธยมศึกษาปีที่ 1 - 3) ให้จัดเวลาเรียนเป็นรายภาค มีเวลาเรียนวันละไม่เกิน 6 ชั่วโมง คิดน้ำหนักของรายวิชาที่เรียนเป็นหน่วยกิตใช้เกณฑ์ 40 ชั่วโมงต่อภาคเรียนมีค่าน้ำหนักวิชา เท่ากับ 1 หน่วยกิต (นก.)

 2.1.7.3 ระดับมัธยมศึกษาตอนปลาย (ชั้นมัธยมศึกษาปีที่ 4 - 6) ให้จัดเวลาเรียนเป็นรายภาค มีเวลาเรียน วันละไม่น้อยกว่า 6 ชั่วโมง คิดน้ำหนักของรายวิชาที่เรียนเป็นหน่วยกิต ใช้เกณฑ์ 40 ชั่วโมงต่อภาคเรียน มีค่าน้ำหนักวิชา เท่ากับ 1 หน่วยกิต (นก.)

 **2.1.8 โครงสร้างเวลาเรียน**

 การกำหนดโครงสร้างเวลาเรียนพื้นฐานและเพิ่มเติม สถานศึกษาสามารถดำเนินการ (กระทรวงศึกษาธิการ, 2551, น. 31-32) ดังนี้

 ระดับประถมศึกษา สามารถปรับเวลาเรียนพื้นฐานของแต่ละกลุ่มสาระการเรียนรู้ได้ตามความเหมาะสม ทั้งนี้ต้องมีเวลาเรียนรวมตามที่กำหนดไว้ในโครงสร้างเวลาเรียนพื้นฐาน และผู้เรียนต้องมีคุณภาพตามมาตรฐานการเรียนรู้และตัวชี้วัดที่กำหนด

 ระดับมัธยมศึกษา ต้องจัดโครงสร้างเวลาเรียนพื้นฐานให้เป็นไปตามที่กำหนด และสอดคล้องกับเกณฑ์การจบหลักสูตร

 สำหรับเวลาเรียนเพิ่มเติม ทั้งในระดับประถมศึกษาและมัธยมศึกษา ให้จัดเป็นรายวิชาเพิ่มเติม หรือกิจกรรมพัฒนาผู้เรียน โดยพิจารณาให้สอดคล้องกับความพร้อม จุดเน้นของสถานศึกษาและเกณฑ์การจบหลักสูตร เฉพาะระดับชั้นประถมศึกษาปีที่ 1-3 สถานศึกษาอาจจัดให้เป็นเวลาสำหรับสาระการเรียนรู้พื้นฐานในกลุ่มสาระการเรียนรู้ภาษาไทยและกลุ่มสาระการเรียนรู้คณิตศาสตร์

 กิจกรรมพัฒนาผู้เรียนที่กำหนดไว้ในชั้นประถมศึกษาปีที่ 1 ถึงชั้นมัธยมศึกษาปีที่ 3 ปีละ 120 ชั่วโมง และชั้นมัธยมศึกษาปีที่ 4-6 จำนวน 360 ชั่วโมงนั้น เป็นเวลาสำหรับปฏิบัติกิจกรรมแนะแนวกิจกรรมนักเรียน และกิจกรรมเพื่อสังคมและสาธารณประโยชน์ ในส่วนกิจกรรมเพื่อสังคมและสาธารณประโยชน์ให้สถานศึกษาจัดสรรเวลาให้ผู้เรียนได้ปฏิบัติกิจกรรม ดังนี้

 ระดับประถมศึกษา (ป.1-6) รวม 6 ปี จำนวน 60 ชั่วโมง

 ระดับมัธยมศึกษาตอนต้น (ม.1-3) รวม 3 ปี จำนวน 45 ชั่วโมง

 ระดับมัธยมศึกษาตอนปลาย (ม.4-6) รวม 3 ปี จำนวน 60 ชั่วโมง

 **2.1.9** **การวัดและประเมินผลการเรียนรู้**

 การวัดและประเมินผลการเรียนรู้ของผู้เรียนต้องอยู่บนหลักการพื้นฐานสองประการคือการประเมินเพื่อพัฒนาผู้เรียนและเพื่อตัดสินผลการเรียน ในการพัฒนาคุณภาพการเรียนรู้ของผู้เรียนให้ประสบผลสำเร็จนั้น ผู้เรียนจะต้องได้รับการพัฒนาและประเมินตามตัวชี้วัดเพื่อให้บรรลุตามมาตรฐานการเรียนรู้ สะท้อนสมรรถนะสำคัญ และคุณลักษณะอันพึงประสงค์ของผู้เรียนซึ่งเป็นเป้าหมายหลักในการวัดและประเมินผลการเรียนรู้ในทุกระดับไม่ว่าจะเป็นระดับชั้นเรียนระดับสถานศึกษา ระดับเขตพื้นที่การศึกษา และระดับชาติ การวัดและประเมินผลการเรียนรู้เป็นกระบวนการพัฒนาคุณภาพผู้เรียนโดยใช้ผลการประเมินเป็นข้อมูลและสารสนเทศที่แสดงพัฒนาการ ความก้าวหน้า และความสำเร็จทางการเรียนของผู้เรียน ตลอดจนข้อมูลที่เป็นประโยชน์ต่อการส่งเสริมให้ผู้เรียนเกิดการพัฒนาและเรียนรู้อย่างเต็มตามศักยภาพ

 การวัดและประเมินผลการเรียนรู้ แบ่งออกเป็น 4 ระดับ ได้แก่ ระดับชั้นเรียนระดับสถานศึกษา ระดับเขตพื้นที่การศึกษา และระดับชาติ มีรายละเอียด (กระทรวงศึกษาธิการ, 2551, น. 36 – 37) ดังนี้

 2.1.9.1 การประเมินระดับชั้นเรียน เป็นการวัดและประเมินผลที่อยู่ในกระบวน การจัดการเรียนรู้ ผู้สอนดำเนินการเป็นปกติและสม่ำเสมอ ในการจัดการเรียนการสอน ใช้เทคนิค การประเมินอย่างหลากหลาย เช่น การซักถาม การสังเกต การตรวจการบ้าน การประเมินโครงงาน การประเมินชิ้นงาน/ภาระงาน แฟ้มสะสมงาน การใช้แบบทดสอบ ฯลฯ โดยผู้สอนเป็นผู้ประเมินเองหรือเปิดโอกาสให้ผู้เรียนประเมินตนเอง เพื่อนประเมินเพื่อน ผู้ปกครองร่วมประเมิน ในกรณีที่ไม่ผ่านตัวชี้วัดให้มีการสอนซ่อมเสริม การประเมินระดับชั้นเรียนเป็นการตรวจสอบว่า ผู้เรียนมีพัฒนาการความก้าวหน้าในการเรียนรู้ อันเป็นผลมาจากการจัดกิจกรรมการเรียนการสอนหรือไม่ และมากน้อยเพียงใด มีสิ่งที่จะต้องได้รับการพัฒนาปรับปรุงและส่งเสริมในด้านใด นอกจากนี้ยังเป็นข้อมูลให้ผู้สอนใช้ปรับปรุงการเรียนการสอนของตนด้วย ทั้งนี้โดยสอดคล้องกับมาตรฐานการเรียนรู้และตัวชี้วัด

 2.1.9.2 การประเมินระดับสถานศึกษา เป็นการประเมินที่สถานศึกษาดำเนินการ เพื่อตัดสินผลการเรียนของผู้เรียนเป็นรายปี/รายภาค ผลการประเมินการอ่าน คิดวิเคราะห์และเขียน คุณลักษณะอันพึงประสงค์ และกิจกรรมพัฒนาผู้เรียน นอกจากนี้เพื่อให้ได้ข้อมูลเกี่ยวกับการจัดการศึกษาของสถานศึกษาว่าส่งผลต่อการเรียนรู้ของผู้เรียนตามเป้าหมายหรือไม่ ผู้เรียนมีจุดพัฒนาในด้านใด รวมทั้งสามารถนำผลการเรียนของผู้เรียนในสถานศึกษาเปรียบเทียบกับเกณฑ์ระดับชาติ ผลการประเมินระดับสถานศึกษาจะเป็นข้อมูลและสารสนเทศเพื่อการปรับปรุงนโยบาย หลักสูตร โครงการ หรือวิธีการจัดการเรียนการสอน ตลอดจนเพื่อการจัดทำแผนพัฒนาคุณภาพการศึกษาของสถานศึกษาตามแนวทางการประกันคุณภาพการศึกษาและการรายงานผลการจัดการศึกษาต่อคณะกรรมการสถานศึกษา สำนักงานเขตพื้นที่การศึกษา สำนักงานคณะกรรมการการศึกษา ขั้นพื้นฐาน ผู้ปกครองและชุมชน

 2.1.9.3 การประเมินระดับเขตพื้นที่การศึกษา เป็นการประเมินคุณภาพผู้เรียนในระดับเขตพื้นที่การศึกษาตามมาตรฐานการเรียนรู้ตามหลักสูตรแกนกลางการศึกษาขั้นพื้นฐาน เพื่อใช้เป็นข้อมูลพื้นฐานในการพัฒนาคุณภาพการศึกษาของเขตพื้นที่การศึกษา ตามภาระความรับผิดชอบสามารถดำเนินการโดยประเมินคุณภาพผลสัมฤทธิ์ของผู้เรียนด้วยข้อสอบมาตรฐานที่จัดทำ และดำเนินการโดยเขตพื้นที่การศึกษา หรือด้วยความร่วมมือกับหน่วยงานต้นสังกัดในการดำเนินการจัดสอบ นอกจากนี้ยังได้จากการตรวจสอบทบทวนข้อมูลจากการประเมินระดับสถานศึกษาในเขตพื้นที่การศึกษา

 2.1.9.4 การประเมินระดับชาติ เป็นการประเมินคุณภาพผู้เรียนในระดับชาติตามมาตรฐานการเรียนรู้ตามหลักสูตรแกนกลางการศึกษาขั้นพื้นฐาน สถานศึกษาต้องจัดให้ผู้เรียนทุกคนที่เรียนในชั้นประถมศึกษาปีที่ 3 ชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 เข้ารับการประเมิน ผลจากการประเมินใช้เป็นข้อมูลในการเทียบเคียงคุณภาพการศึกษาในระดับต่าง ๆเพื่อนำไปใช้ในการวางแผนยกระดับคุณภาพการจัดการศึกษา ตลอดจนเป็นข้อมูลสนับสนุนการตัดสินใจในระดับนโยบายของประเทศ

 ข้อมูลการประเมินในระดับต่าง ๆ ข้างต้น เป็นประโยชน์ต่อสถานศึกษา ในการตรวจสอบ ทบทวน พัฒนาคุณภาพผู้เรียน ถือเป็นภาระความรับผิดชอบของสถานศึกษาที่จะต้องจัดระบบดูแลช่วยเหลือ ปรับปรุงแก้ไข ส่งเสริมสนับสนุนเพื่อให้ผู้เรียนได้พัฒนาเต็มตามศักยภาพ บนพื้นฐานความแตกต่างระหว่างบุคคลที่จำแนกตามสภาพปัญหาและความต้องการ ได้แก่ กลุ่มผู้เรียนทั่วไป กลุ่มผู้เรียนที่มีความสามารถพิเศษ กลุ่มผู้เรียนที่มีผลสัมฤทธิ์ทางการเรียนต่ำ กลุ่มผู้เรียนที่มีปัญหาด้านวินัยและพฤติกรรม กลุ่มผู้เรียนที่ปฏิเสธโรงเรียน กลุ่มผู้เรียนที่มีปัญหาทางเศรษฐกิจและสังคม กลุ่มพิการทางร่างกายและสติปัญญาเป็นต้น ข้อมูลจากการประเมินจึงเป็นหัวใจของสถานศึกษาในการดำเนินการช่วยเหลือผู้เรียนได้ทันท่วงที ปิดโอกาสให้ผู้เรียนได้รับการพัฒนาและประสบความสำเร็จในการเรียน

 สถานศึกษาในฐานะผู้รับผิดชอบจัดการศึกษา จะต้องจัดทำระเบียบว่าด้วยการวัดและประเมินผลการเรียนของสถานศึกษาให้สอดคล้องและเป็นไปตามหลักเกณฑ์และแนวปฏิบัติที่เป็นข้อกำหนดของหลักสูตรแกนกลางการศึกษาขั้นพื้นฐาน เพื่อให้บุคลากรที่เกี่ยวข้องทุกฝ่ายถือปฏิบัติร่วมกัน

**2.2 หลักสูตรกลุ่มสาระการเรียนรู้ภาษาต่างประเทศ**

 **2.2.1 ความสำคัญของหลักสูตรกลุ่มสาระการเรียนรู้ภาษาต่างประเทศ**

ในสังคมโลกปัจจุบัน การเรียนรู้ภาษาต่างประเทศมีความสำคัญและจำเป็นอย่างยิ่งในชีวิตประจำวัน เนื่องจากเป็นเครื่องมือสำคัญในการติดต่อสื่อสาร การศึกษา การแสวงหาความรู้ การประกอบอาชีพ การสร้างความเข้าใจเกี่ยวกับวัฒนธรรมและวิสัยทัศน์ของชุมชนโลกและตระหนักถึงความหลากหลายทางวัฒนธรรมและมุมมองของสังคมโลก นำมาซึ่งมิตรไมตรี และความร่วมมือกับประเทศต่าง ๆ ช่วยพัฒนาผู้เรียนให้มีความเข้าใจตนเองและผู้อื่นดีขึ้น เรียนรู้ความเข้าใจความแตกต่างของภาษาและวัฒนธรรม ขนบธรรมเนียม ประเพณี การคิด สังคม เศรษฐกิจ การเมือง การปกครอง มีเจตคติที่ดีต่อการใช้ภาษาต่างประเทศ และใช้ภาษาต่างประเทศเพื่อการสื่อสารได้ รวมทั้งเข้าถึงองค์ความรู้ต่าง ๆ ได้ง่ายและกว้างขึ้น และมีวิสัยทัศน์ในการดำเนินชีวิต สร้างสรรค์ (สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน กระทรวงศึกษา, 2551, น. 1)

 **2.2.2 ธรรมชาติการเรียนรู้ของกลุ่มสาระการเรียนรู้ภาษาต่างประเทศ**

 กลุ่มสาระการเรียนรู้ภาษาต่างประเทศ มุ่งหวังให้ผู้เรียนมีเจตคติที่ดีต่อภาษาต่างประเทศ สามารถใช้ภาษาต่างประเทศ สื่อสารในสถานการณ์ต่าง ๆ แสวงหาความรู้ ประกอบอาชีพ และศึกษาต่อในระดับที่สูงขึ้นรวมทั้งมีความรู้ความเข้าใจในเรื่องราวและวัฒนธรรมอันหลากหลายของประชาคมโลกและสามารถถ่ายทอดความคิดและวัฒนธรรมไทยไปยังสังคมโลกได้อย่างสร้างสรรค์ ประกอบด้วยสาระสำคัญ (สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน กระทรวงศึกษา, 2551, น. 1-2) ดังนี้

 2.2.2.1 ภาษาเพื่อการสื่อสารการใช้ภาษาต่างประเทศในการฟัง-พูด-อ่าน-เขียนแลกเปลี่ยนข้อมูลข่าวสารแสดงความรู้สึกและความคิดเห็นตีความนำเสนอข้อมูลความคิดรวบยอดและความคิดเห็นในเรื่องต่าง ๆ และสร้างความสัมพันธ์ระหว่างบุคคลอย่างเหมาะสม

 2.2.2.2 ภาษาและวัฒนธรรมการใช้ภาษาต่างประเทศตามวัฒนธรรมเจ้าของภาษาความสัมพันธ์ ความเหมือนและความแตกต่างระหว่างภาษากับวัฒนธรรมของเจ้าของภาษากับวัฒนธรรมไทยและนำไปใช้อย่างเหมาะสม

 2.2.2.3 ภาษากับความสัมพันธ์กับกลุ่มสาระการเรียนรู้อื่น การใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่นเป็นพื้นฐานในการพัฒนา แสวงหาความรู้ และเปิด

โลกทัศน์ของตน

 2.2.2.4 ภาษากับความสัมพันธ์กับชุมชนและโลกการใช้ภาษาต่างประเทศในสถานการณ์ต่าง ๆ ทั้งในห้องเรียนและนอกห้องเรียน ชุมชนและสังคมโลก เป็นเครื่องมือพื้นฐานในการศึกษาต่อประกอบอาชีพและแลกเปลี่ยนเรียนรู้กับสังคมโลก

 **2.2.3 สาระการเรียนรู้ภาษาต่างประเทศ**

 กลุ่มสาระการเรียนรู้ภาษาต่างประเทศได้กำหนดไว้ดังนี้

 สาระที่ 1 ภาษาเพื่อการสื่อสาร

 สาระที่ 2 ภาษาและวัฒนธรรม

 สาระที่ 3 ภาษากับความสัมพันธ์กับกลุ่มสาระการเรียนรู้อื่น

 สาระที่ 4 ภาษากับความสัมพันธ์กับชุมชนและโลก

 **2.2.4 มาตรฐานการเรียนรู้กลุ่มสาระการเรียนรู้ภาษาต่างประเทศ**

 มาตรฐานการเรียนรู้เป็นข้อกำหนดคุณภาพของผู้เรียนด้านความรู้ ความคิด ทักษะ กระบวนการเรียนรู้ คุณธรรม จริยธรรม และค่านิยม ซึ่งเป็นจุดมุ่งหมายในการพัฒนาผู้เรียนให้มีคุณลักษณะอันพึงประสงค์มาตรฐานการเรียนรู้กลุ่มสาระภาษาต่างประเทศที่กำหนดไว้มีดังนี้

 **สาระที่ 1 ภาษาเพื่อการสื่อสาร**

 มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็นอย่างมีเหตุผล

 มาตรฐาน ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึกและความคิดเห็นอย่างมีประสิทธิภาพ

 มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน

 **สาระที่ 2 ภาษาและวัฒนธรรม**

 มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้อย่างเหมาะสมกับกาลเทศะ

 มาตรฐาน ต 2.2 เข้าใจความเหมือนและความแตกต่างระหว่างภาษาและวัฒนธรรมของเจ้าของภาษากับภาษาและวัฒนธรรมไทย และนำมาใช้อย่างถูกต้องและเหมาะสม

 **สาระที่ 3 ภาษากับความสัมพันธ์กับกลุ่มสาระการเรียนรู้อื่น**

 มาตรฐาน ต 3.1 ใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น และเป็นพื้นฐานในการพัฒนา แสวงหาความรู้ และเปิดโลกทัศน์ของตน

 **สาระที่ 4 ภาษากับความสัมพันธ์กับชุมชนและโลก**

 มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม

 มาตรฐาน ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพและการแลกเปลี่ยนเรียนรู้กับสังคมโลก

 **2.2.5 โครงสร้างเวลาเรียน**

 โรงเรียนดงเกลือวิทยา อำเภอเมืองสรวง จังหวัดร้อยเอ็ด สำนักงานเขตพื้นที่การศึกษาประถมศึกษาร้อยเอ็ด เขต2ได้กำหนดโครงสร้างเวลาเรียนกลุ่มสาระการเรียนรู้ภาษาต่างประเทศ อ13101 ชั้นประถมศึกษาปีที่ 3 ตามหลักสูตรการศึกษาขั้นพื้นฐาน ดังตารางที่ 1

**ตารางที่ 2.1**

*โครงสร้างเวลาเรียน กลุ่มสาระการเรียนรู้ภาษาต่างประเทศ อ13101 ชั้นประถมศึกษาปีที่ 3 โรงเรียนดงเกลือวิทยา อำเภอเมืองสรวง จังหวัดร้อยเอ็ด สำนักงานเขตพื้นที่การศึกษาประถมศึกษาร้อยเอ็ด เขต 2*

|  |  |  |
| --- | --- | --- |
| หน่วยการเรียนรู้ | ชื่อหน่วยการเรียนรู้ | เวลา (ชั่วโมง) |
| 1 | Myself- Greetings - My body- My Feeling- My Friend | 41111 |

*(ต่อ)*

**ตารางที่ 2.1** (ต่อ)

|  |  |  |
| --- | --- | --- |
| หน่วยการเรียนรู้ | ชื่อหน่วยการเรียนรู้ | เวลา (ชั่วโมง) |
| 2 | My family- My family- Our Pets- Age- Happy Activity | 41111 |
| 3 | School- My Teacher- Place in My School- My School Bag- In English Class | 41111 |

 จากโครงสร้างหลักสูตร กลุ่มสาระการเรียนรู้ภาษาต่างประเทศ อ13101 ชั้นประถมศึกษาปีที่ 3โรงเรียนดงเกลือวิทยา อำเภอเมืองสรวง จังหวัดร้อยเอ็ด สำนักงานเขตพื้นที่การศึกษาประถมศึกษาร้อยเอ็ด เขต 2 มีเนื้อหาทั้งหมด3 หน่วยการเรียนรู้ มีการกำหนดคำอธิบายรายวิชา ดังนี้

 ศึกษาการแนะนำตนเอง การทักทาย ส่วนต่าง ๆ ในร่างกาย อารมณ์ความรู้สึก เพื่อน ครอบครัว สัตว์เลี้ยง อายุ กิจกรรม และโรงเรียน เพื่อให้เกิดความรู้ ความคิด ความเข้าใจ สามารถสื่อสารสิ่งที่เรียนรู้ นำความรู้ไปใช้ในชีวิตประจำวัน

**2.3 การเรียนรู้คำศัพท์ภาษาอังกฤษ**

 คำศัพท์ภาษาอังกฤษ เป็นองค์ประกอบพื้นฐานที่สำคัญด้านภาษา เกี่ยวข้องกับ ทุกทักษะของการเรียนรู้ภาษา การรู้คำศัพท์ไม่เพียงพอหรือเลือกใช้คำที่ไม่เหมาะสมย่อมเกิดปัญหาการสื่อสาร จึงจำเป็นต้องมีการสอนคำศัพท์เพื่อให้ผู้เรียนมีความรู้คำศัพท์จำได้แม่นยำ เข้าใจความหมายและสามารถนำไปใช้ได้อย่างถูกต้องเหมาะสมกับสถานการณ์

 **2.3.1 ความหมายของคำศัพท์**

 คำศัพท์เป็นองค์ประกอบพื้นฐานที่สำคัญในการเรียนรู้ภาษา การเรียนภาษาอังกฤษให้ดีนั้น นักเรียนที่รู้คำศัพท์มาก สามารถนำมาใช้ได้อย่างถูกต้องคล่องแคล่ว ย่อมช่วยให้ผลการเรียนได้ผลดียิ่งขึ้น ความสำเสร็จในการเรียนภาษาต่างประเทศ ส่วนหนึ่ง ขึ้นอยู่กับความสามารถในการใช้องค์ประกอบทางภาษา ประกอบด้วยเสียง โครงสร้าง ไวยากรณ์ และคำศัพท์ซึ่งจะช่วยให้ผู้เรียนภาษาสามารถเข้าใจเรื่องที่ผู้อื่นพูด และพูดให้ผู้อื่นเข้าใจได้ คำศัพท์จึงนับว่าเป็นหัวใจสำคัญอย่างหนึ่ง และได้มีผู้ให้คำจำกัดความของคำศัพท์ไว้ดังนี้

 Fries (1950, p. 85) ไว้ว่าคำศัพท์คือการประสมเสียงซึ่งนำมาใช้เป็นสิ่งเร้าให้เรานึกถึงประสบการณ์ที่ผ่านมาและประสบการณ์ที่ถูกกระตุ้นจากการประสมเสียงนั้น จะมีความหมายที่ต่างกันหลายอย่างแต่จะมีเพียงประสบการณ์เดียวที่เด่นชัดกว่าประสบการณ์อื่น ๆ ประสบการณ์นั้นถูกกำหนดขึ้นโดยข้อความที่ใช้ร่วมกัน บ่งถึงสถานการณ์ใดสถานการณ์หนึ่ง ดังนั้น คำ ๆ หนึ่งจึงมีได้หลายความหมาย เมื่อเอ่ยคำใดคำหนึ่งขึ้นมาโดด ๆ เราจึงไม่อาจจำกัดความหมายให้ตายตัวได้ฉะนั้นจึงจำเป็นต้องพิจารณาจากข้อความที่ปรากฏร่วม (Context) จึงจะทราบว่าเป็นความหมายใดทุก ๆ ข้อความของคำศัพท์ที่อ่านจะประกอบด้วยความหมายอย่างน้อย 3 ความหมาย คือ ความหมายตามตัวหนังสือเฉพาะคำ (Lexical Meaning) ความหมายตามโครงสร้าง (Structural Meaning) และความหมายตามข้อความที่ใช้ (Contextual Meaning)

 Morris and Thomas (1983) ได้ให้คำจำกัดความไว้ว่าคำศัพท์ หมายถึง คำทุกคำในภาษาที่ถูกใช้และเป็นที่เข้าใจเฉพาะบุคคล วงสังคม วงการอาชีพ เชื้อชาติ หรือโดยทั่วไป ศัพท์อาจได้แก่ รายการคาหรือวลี ที่ถูกจัดเรียงตามระบบการเรียงอักษรพร้อมกับการมีการอธิบายความหมาย แปล หรือ ยกตัวอย่างประกอบ

 Ghadessy (1998, p. 24) ให้ความเห็นว่า คำศัพท์มีความสำคัญยิ่งกว่าโครงสร้างทางไวยากรณ์ เพราะคำศัพท์เป็นพื้นฐานของการเรียนภาษา หากผู้เรียนมีความรู้เกี่ยวกับคำศัพท์ ก็สามารถนำคำศัพท์มาสร้างเป็นหน่วยที่ใหญ่ขึ้น เช่น วลี ประโยค เรียงความ แต่หากไม่เข้าใจคำศัพท์ก็ไม่สามารถเข้าใจหน่วยทางภาษาที่ใหญ่กว่าได้เลย ดังนั้นในบรรดาองค์ประกอบทั้งหลายของภาษา 21 “คำ” เป็นสิ่งที่เรารู้จักมากที่สุด ภาษาก็คือการนำคำมารวมกัน (A Language is a Collection of Words) นั่นเอง

 ศิธร แสงธนู (2521, น. 35-41) กล่าวว่า คำศัพท์เป็นกลุ่มเสียงกลุ่มหนึ่งซึ่งมีความหมายให้รู้ว่าเป็น คน สิ่งของ อาการหรือลักษณะอาการอย่างใดอย่างหนึ่ง นอกจากนี้ยังแบ่งความหมายของคำศัพท์ไว้เป็น 4 ประเภท ดังนี้

 1. ความหมายตามพจนานุกรม (Lexical Meaning)

 2. ความหมายทางไวยากรณ์ (Morphological Meaning) เป็นคำศัพท์ที่เดาความหมายได้ยากเมื่ออยู่โดด ๆ ตามลำพัง

 3. ความหมายที่เกิดขึ้นหรือเปลี่ยนแปลงไปแล้วแต่การเรียงลำดับคำ

 4. ความหมายที่เปลี่ยนแปลงไปตามเสียงขึ้นหรือลงของผู้ที่เปล่งเสียงออกมา

 พจนานุกรมฉบับราชบัณฑิตยสถาน พ.ศ. 2525 (พจนานุกรมฉบับราชบัณฑิตยสถาน 2530, น. 853) ได้ให้ความหมายของคำศัพท์ไว้ว่า คำศัพท์ หมายถึง กลุ่มเสียง เสียงพูด หรือลายลักษณ์อักษรที่เขียนหรือพิมพ์ขึ้น เพื่อแสดงความคิดเป็นคำหรือคำยากที่ต้องแปล

 ดวงเดือน จังพานิช (2542, น. 11) ได้ให้ความหมายของคำศัพท์ว่าเป็นกลุ่มเสียงกลุ่มหนึ่ง ซึ่งมีความหมายให้รู้ว่าเป็นคน สิ่งของ อาการ หรือลักษณะอาการอย่างใดอย่างหนึ่ง และแบ่งความหมายของคำศัพท์ออกเป็น4 นัย คือ

 1. ความหมายที่ติดตัวมาในคำศัพท์ (Meaning) ซึ่งได้แก่ ความหมายตามพจนานุกรม คำภาษาอังกฤษในคำหนึ่ง ๆ อาจมีความหมายได้หลายอย่าง เช่น House แปลว่า บ้าน แต่คาว่า The house of Representative หมายถึง สภาผู้แทนราษฎร เป็นต้น

 2. ความหมายที่เป็นรูปคำติดมาจากคำเดิม หรือความหมายตามไวยากรณ์ (Morphological Meaning) ซึ่งอาจทำให้ความหมายของคำเดิมนั้นเปลี่ยนแปลงได้ หรืออาจเป็นการเปลี่ยนรูปลักษณะภายในคำก็ได้ เช่น Boy-Boys, Girl-Girls ในภาษาอังกฤษถือว่า S ที่ต่อท้ายคำ แสดงความหมายทางไวยากรณ์ของพหูพจน์

 3. ความหมายที่แสดงออกโดยรูปประโยค (Syntactical Meaning) ซึ่งเป็นความหมายที่เกิดขึ้นแล้วเปลี่ยนแปลงได้ตามขั้นตอนของการเรียงลำดับคำ เช่น Washroom หมายถึง ห้องน้า และ I wash the room. ซึ่งมีความหมายแตกต่างกันไป นั่นคือ ฉันทำความสะอาดห้อง

 4. ความหมายที่แสดงออกด้วยเสียงขึ้นลงในภาษาอังกฤษ (Intonation Meaning) ได้แก่ ความหมายของคำที่เปลี่ยนไปตามการออกเสียงของคนพูดที่ต้องการให้ผู้ฟังได้ทราบความหมาย เช่น Five Fiveคำแรกเป็นการบอกเล่าที่จะทำให้ผู้ฟังตกใจมากหรือน้อยแล้ว แต่น้าเสียงที่เปล่งออกมา ส่วนคำหลังเป็นคำถามเชิงไม่แน่ใจ

 พรสวรรค์ สีป้อ (2550, น. 128) ได้ให้ความหมายของคำศัพท์ว่า คำศัพท์ คือหน่วยเสียงหลาย ๆ หน่วยเสียงมารวมกันเป็นข้อมูลที่รวบรวมความหมายและการออกเสียงของคำที่ใช้ในการสื่อสาร คำศัพท์มีองค์ประกอบที่สำคัญ 2 ประการ คือ รูปคำ (Form) และความหมาย (Meaning) สรุปได้ว่า คำศัพท์ หมายถึง กลุ่มเสียง คำที่ถูกจัดเรียงตามระบบการเรียงอักษรพร้อมกับมีการอธิบายความหมายเพื่อแสดงออกถึงความคิด เป็นการสื่อสารที่ถูกใช้และเป็นที่เข้าใจเฉพาะบุคคล แบ่งออกเป็นหลายประเภทขึ้นอยู่กับหลักเกณฑ์ที่แตกต่างกันออกไป

 **2.3.2 ความสำคัญของคำศัพท์ภาษาอังกฤษ**

 ในการเรียนภาษานั้น สิ่งที่มีประโยชน์สำหรับผู้เรียนก็คือการเรียนรู้คำศัพท์ เพราะคำศัพท์ถือว่าเป็นพื้นฐานของการเรียนภาษา ซึ่งมีผู้กล่าวถึงความสำคัญของคำศัพท์ไว้ดังนี้

 Fries (1950) ได้กล่าวถึงความสำเร็จในการเรียนภาษาต่างประเทศ ว่าส่วนหนึ่งนั้นขึ้นอยู่กับความสามารถในการใช้องค์ประกอบทางภาษา ได้แก่ เสียง โครงสร้าง หรือไวยากรณ์ และคำศัพท์ องค์ประกอบเหล่านี้จะช่วยให้ผู้เรียน ภาษาสามารถเข้าใจสิ่งที่ผู้อื่นพูด และสามารถพูดได้ผู้อื่นเข้าใจได้ ดังนั้น คำศัพท์จึงนับว่าเป็นหัวใจสำคัญอย่างหนึ่งในการเรียนรู้ภาษา ผู้เรียนจะได้เรียนรู้ภาษาต่างประเทศก็ต่อเมื่อได้เรียนรู้ระบบเสียงของภาษานั้น ๆ ได้ และจะสามารถเข้าใจภาษานั้น ๆ ได้ ก็ต่อเมื่อได้เรียนรู้ไวยากรณ์และคำศัพท์ในปริมาณที่เพียงพอจนสามารถนำไปใช้ในการสื่อสารได้

 Syoc (1963, p. 89) กล่าวว่า คำศัพท์มีประโยชน์ในการเรียนภาษาต่างประเทศอย่างสูงสุด และมีความจำเป็นที่ผู้เรียนจะต้องรู้คำศัพท์ให้ได้จำนวนมาก คำศัพท์จึงเป็นความจำเป็นลำดับแรกที่ครูควรจะสอน

 Stewich (1972, p. 2) กล่าวว่า ในการเรียนภาษานั้นการเรียนรู้คำศัพท์ของภาษาใหม่ถือว่าเป็นเรื่องที่สำคัญมาก ความสำเร็จในการเรียนภาษาต่างประเทศส่วนหนึ่งนั้น ขึ้นอยู่กับความสามารถในการใช้องค์ประกอบของ ภาษาซึ่งประกอบด้วย เสียง โครงสร้างและคำศัพท์ ซึ่งองค์ประกอบทั้ง สามประการนี้จะช่วยให้ผู้เรียนสามารถเข้าใจเรื่องที่ผู้อื่นพูด และสามารถพูดให้ผู้อื่นเข้าใจได้ คำศัพท์จึงนับเป็นหัวใจสำคัญอย่างหนึ่งในการเรียนภาษาโดยถือว่าผู้เรียนได้เรียนรู้ภาษาต่างประเทศก็ต่อเมื่อ

 1. ได้เรียนรู้ระบบเสียง คือ สามารถพูดได้ดีและสามารถเข้าใจได้

 2. ได้เรียนรู้และสามารถใช้โครงสร้างของภาษานั้น ๆ ได้

 3. ได้เรียนรู้คำศัพท์จำนวนมากพอสมควร และสามารถนำมาใช้ได้

 Ghadessy (1998, p. 24) ให้ความเห็นว่า คำศัพท์มีความสำคัญยิ่งกว่าโครงสร้างทาไวยากรณ์เพราะคำศัพท์เป็นพื้นฐานของการเรียนภาษา หากผู้เรียนมีความรู้เกี่ยวกับคำศัพท์ ก็สามารถนำคำศัพท์มาสร้างเป็นหน่วยที่ใหญ่ขึ้น เช่น วลี ประโยค เรียงความ แต่หากไม่เข้าใจคำศัพท์ ก็ไม่สามารถเข้าใจหน่วยทางภาษาที่ใหญ่กว่าได้เลย ดังนั้นในบรรดาองค์ประกอบทั้ง หลายของภาษา“คำ” เป็นสิ่งที่เรารู้จักมากที่สุด ภาษาก็คือการนำคำมารวมกัน (A language is a collection of words.) นั่นเอง

 Neyen (2003) ได้กล่าวว่า คำศัพท์มีบทบาทสำคัญในการเรียนภาษา โดยเฉพาะการเรียนภาษาอังกฤษเป็นภาษาต่างประเทศเนื่องจากนาไปสู่การพัฒนาทักษะทั้งสี่ คือฟัง พูด อ่าน เขียน ยิ่งกว่านั้น ครูส่วนใหญ่ต่างก็เห็นด้วยว่าคำศัพท์เป็นองค์ประกอบหนึ่งที่สำคัญในการเรียนการสอน เพราะถึงแม้ว่าผู้เรียนจะเก่งด้านหลักไวยากรณ์ แต่ถ้าไม่รู้คำศัพท์ก็ไม่สามารถทำให้การสื่อสารได้

 สรุปความสำคัญของคำศัพท์ภาษาอังกฤษ ได้ว่าคำศัพท์เป็นหน่วยพื้นฐานทางภาษา ซึ่งผู้เรียนจะต้องเรียนรู้เป็นอันดับแรกเพราะคำศัพท์เป็นองค์ประกอบที่สำคัญในการเรียนทักษะ ฟัง พูด อ่าน และเขียนภาษา ดังนั้นการเรียนคำศัพท์จึงมีความสำคัญต่อการเรียนภาษามาก และการที่จำคำศัพท์ได้มากจะทำให้สามารถ สื่อความหมายได้มีประสิทธิภาพยิ่งขึ้น

 **2.3.3 ประเภทของคำศัพท์ภาษาอังกฤษ**

 Finocchiaro (1983, p. 136) ได้จำแนกโดยแบ่งจากลักษณะของการใช้ออกเป็น 2 ประเภท ได้แก่ Active Vocabulary หมายถึง คำศัพท์ที่ผู้เรียนในระดับนั้น ๆ ได้พบเห็นบ่อย ๆ ทั้งในการฟัง การพูด การอ่านและการเขียน ซึ่งเป็นคำศัพท์ที่จำเป็นต้องใช้อย่างถูกต้อง โดยคำศัพท์ประเภทนี้ ครูจำต้องฝึกฝนให้ผู้เรียนใช้บ่อย ๆ จนสามารถใช้คำในประโยคได้ ทั้งในการพูด และการเขียนซึ่งถือเป็นทักษะขั้น Production หมวดหมู่ของคำศัพท์ประเภทนี้ เช่น คำศัพท์เกี่ยวกับบ้าน วัน เดือน ปี เวลา อากาศ อาหาร ส่วนต่าง ๆ ของร่างกาย เครื่องนุ่งห่ม ตลอดจนคำศัพท์บรรยายลักษณะทางกายภาพต่าง ๆ Passive Vocabulary คือคำศัพท์ที่ผู้เรียนในระดับ นั้น ๆ พบเห็นและนำไปใช้น้อย การสอนคำศัพท์ประเภทนี้จึงมุ่งเน้นเพียงสอนให้รู้ความหมายเท่านั้น

 สุไร พงษ์ทองเจริญ (2526, p. 14) ได้แบ่งประเภทของคำศัพท์ออกเป็น 2 ประเภท คือ

 1. Active Vocabulary คือ คำศัพท์ที่นักเรียนควรจะใช้เป็นและใช้ได้อย่างถูกต้อง คำศัพท์เหล่านี้ใช้มากในการฟัง พูด อ่านและเขียน เช่นคำว่า Important, Necessary, Consist เป็นต้น สำหรับการเรียนคำศัพท์ประเภทนี้ ครูจะต้องฝึกบ่อย ๆ ซ้ำ ๆ จนนักเรียนสามารถนำไปใช้ได้ถูกต้อง

 2. Passive Vocabulary คือ คำศัพท์ที่ควรจะสอนให้รู้แต่ความหมายและการออกเสียงเท่านั้น ไม่จำเป็นจะต้องฝึก คำศัพท์ประเภทนี้ เช่น คำว่าelaborate, fascination, contrastive เป็นต้น คำศัพท์เหล่านี้เมื่อผู้เรียน เรียนในระดับสูงขึ้น ก็อาจจะกลายเป็นคำศัพท์ประเภท Active vocabulary ได้กล่าวโดยสรุป คำศัพท์ในภาษาอังกฤษสามารถแบ่งประเภทได้จากความหมายของคำ คือ คำที่มีความหมายในตัวเอง และคำที่ไม่มีความหมายในตัวเอง นอกจากนี้ยังสามารถแบ่งตามประเภทการนำมาใช้ คือ คำศัพท์ที่นักเรียนควรจะใช้เป็นและใช้ได้อย่างถูกต้อง และคำศัพท์ที่ควรจะสอนให้รู้แต่ความหมายและการออกเสียงเท่านั้น

 ทิพย์วัลย์ มาแสง (2532, น. 46) แบ่งคำศัพท์เป็นสองชนิด คือ Active และ Passive การสอนคำศัพท์ที่เป็น Active นั้น มีจุดมุ่งหมายที่จะให้นักเรียนสามารถอ่าน (Read) เขียน (Write) เข้าใจ (Understand) ทันทีที่ได้ยิน สามารถพูด (Speak) นำไปใช้พูดในประโยคและแต่งประโยคได้ ส่วนคำศัพท์ที่เป็น Passive นั้นครูและนักเรียนสามารถที่จะอ่าน (Read) หรือพูดและเข้าใจความหมายเท่านั้น

 Thornberry (2003, p. 4) กล่าวว่า คำมีหน้าที่แตกต่างกันไปตามข้อความหนึ่ง ๆ จะเป็นคำชนิดใดชนิดหนึ่งใน 8 ชนิด ดังนี้

 คำนาม bits, pieces record, player

 คำสรรพนาม I, them

 คำกริยา like, looking, doing, to look

 คำคุณศัพท์ old, second – hard, new

 คำวิเศษณ์ up

 คำบุพบท for, like

 คำสันธาน and

 คำนำหน้านาม -

 เราอาจแบ่งความหมายที่สัมพันธ์กับชนิดของคาเหล่านี้อย่างคร่าวๆ เป็น 2 กลุ่ม

 กลุ่มที่หนึ่ง ได้แก่คำอย่างเช่น for, and, them, to ซึ่งทำหน้าที่สำคัญด้านโครงสร้างไวยากรณ์ของประโยค เราเรียกคำเหล่านี้ว่า คำที่แสดงหน้าที่ทางไวยากรณ์ (Grammatical Word หรือ Function Word) และโดยทั่วไปได้แก่ คำบุพบท คำสันธาน คำนำหน้านาม และคำสรรพนาม อีกกลุ่มหนึ่ง เป็นคำที่ให้เนื้อหา (Content Word) ซึ่งเป็นคำที่สื่อข้อมูลมากมาย และโดยทั่วไป คือ คำนาม คำกริยา คำคุณศัพท์ และคำวิเศษณ์ ความหมายของข้อความหนึ่ง ๆ สามารถถ่ายทอดได้ไม่มากก็น้อย จากการใช้คำในกลุ่มนี้เพียงกลุ่มเดียว

 ยุพิน จันทร์ศรี (2546, น. 11) ได้กล่าวว่า ประเภทของคำศัพท์ภาษาอังกฤษนั้นแบ่งได้เป็น 2 ประเภท คือ คำศัพท์ที่ผู้เรียนในแต่ละระดับได้พบเห็นในชีวิตประจำวันและคำศัพท์ที่พบเห็นน้อยครั้ง ซึ่งทั้งสองประเภทนี้จะต้องใช้วิธีสอนที่แตกต่างกัน โดยคำนึงถึงความสามารถที่จะนำไปใช้ในการสื่อสารให้เหมาะสม

 สรุปได้ว่า ประเภทของคำศัพท์อาจแบ่งความหมายที่สัมพันธ์กับชนิดของคำ ซึ่งมีจุดมุ่งหมายในการใช้ที่แตกต่างกัน บางครั้งอาจมีจุดมุ่งหมายที่จะให้นักเรียนสามารถอ่าน (read) เขียน (write) เข้าใจ (understand) ทันทีที่ได้ยิน สามารถพูด (speak) นำไปใช้พูดในประโยคและแต่งประโยคได้

 **2.3.4 จุดมุ่งหมายของการสอนคำศัพท์**

 กรมวิชาการ (2539, น. 18) กล่าวถึง จุดมุ่งหมายในการเรียนรู้คำศัพท์คือ ภาวะ ซึ่งผู้เรียนได้เรียนรู้ความหมายเหมือนกับที่เจ้าของภาษารู้ความหมาย ซึ่งหากรู้คำศัพท์ ผู้เรียนก็สามารถทำสิ่งต่อไปนี้ได้

 2.3.4.1 รู้คำศัพท์นั้นทั้งภาษาพูดและภาษาเขียน

 2.3.4.2 จำคำศัพท์นั้นได้เมื่อต้องการหรือจำเป็นจะต้องใช้คำนั้น ๆ

 2.3.4.3 นำคำศัพท์เอาไปใช้ตามสถานการณ์ต่าง ๆ ได้อย่างถูกต้อง

 2.3.4.4 ออกเสียงคำศัพท์นั้น ๆ ได้อย่างถูกต้อง

 2.3.4.5 สะกดคำศัพท์นั้น ๆ ได้อย่างถูกต้อง

 2.3.4.6 นำคำศัพท์ไปใช้กับคำอื่น ๆ ได้อย่างเหมาะสม

 2.3.4.7 มีความเข้าใจและสามารถบอกความหมายของคำศัพท์นั้นได้เมื่ออยู่ในสถานการณ์ที่แตกต่างกัน

 ในการสอนคำศัพท์ของครูผู้สอนวิชาภาษาอังกฤษโดยทั่วไปจะมีจุดมุ่งหมายคล้ายคลึงกัน ซึ่ง จารุวรรณ อำพันกาญจน์ (2541) ได้สรุปแนวคิดและจุดมุ่งหมายการสอนคำศัพท์ของการสอนภาษาอังกฤษไว้ดังนี้

 1. ต้องให้นักเรียนรู้ความหมายของคำศัพท์ คือ นักเรียนสามารถจำและบอกความหมายได้ทันทีที่อ่าน เขียน หรือได้ยินคำศัพท์นั้น ๆ ในการสอนให้นักเรียนรู้ความหมายของคำศัพท์มีหลายวิธี เช่น ใช้ของจริงหรือของจำลอง ใช้รูปภาพ ใช้ท่าทางประกอบ ใช้ข้อความ การให้คำจำกัดความเป็นภาษาอังกฤษ การให้ความหมาย ใช้วิธีบอกรากคำ และวิธีสุดท้ายคือ ให้ความหมายเป็นภาษาไทย

 2. ต้องให้นักเรียนออกเสียงคำศัพท์ได้ถูกต้อง คือ ครูจะต้องสอนให้นักเรียนออกเสียงทีละคำ เพราะคำในภาษาอังกฤษส่วนใหญ่ไม่ได้ออกเสียงตามตัวสะกดเสมอไป โดยเฉพาะอย่างยิ่งการสอนให้ออกเสียงได้ถูกต้องนั้นจะเป็นการเพิ่มทักษะในการฟัง การพูด การอ่าน และการเขียนได้อีกด้วย

 3. ต้องให้นักเรียนสามารถใช้คำศัพท์นั้น ๆ ในประโยคต่าง ๆ ได้ คือ ต้องให้นักเรียนมีความสามารถใช้คำนั้น ๆ ได้จริง โดยให้มีความสัมพันธ์กับโครงสร้างและไวยากรณ์ของภาษานั้นได้อย่างคล่องแคล่วและถูกต้อง ทั้งในด้านภาษาเขียน ภาษาอ่าน และภาษาพูด ตามความนิยมของเจ้าของภาษา

 พรสวรรค์ สีป้อ (2550, น. 130-131) ได้สรุปจุดมุ่งหมายของการเรียนรู้คำศัพท์ไว้ดังนี้

คำศัพท์ที่ผู้สอนจะนำไปสอนนั้น แบ่งออกเป็นสองกลุ่ม คือ คำศัพท์ที่ผู้เรียนรู้เฉพาะความหมาย (Passive Vocabulary) และคำศัพท์ที่ผู้เรียนต้องสามารถนำไปใช้ได้ (Active Vocabulary) ใน การสอน Passive Vocabulary สอนให้ผู้เรียนรู้ความหมายก็เพียงพอส่วน Active Vocabulary นั้นผู้สอนต้องจัดกิจกรรมให้บรรลุเป้าหมายต่อไปนี้

 1. ให้ผู้เรียนออกเสียงและเขียนคำนั้น ๆ ให้ถูกต้อง เนื่องจากคำในภาษาอังกฤษไม่ได้ออกเสียงตามการสะกดตัวเสมอไป ซึ่งคำประเภทนี้มีอยู่มากในภาษาอังกฤษ

 2. ให้ผู้เรียนรู้ความหมาย ซึ่งต้องคำนึงถึงวัฒนธรรมที่แตกต่างกันระหว่างภาษาไทยและภาษาอังกฤษ

 3. ให้ผู้เรียนสามารถนาไปใช้ในโครงสร้างแบบต่าง ๆ ได้อย่างถูกต้อง และคล่องแคล่วทั้งในภาษาพูด และภาษาเขียน ซึ่งต้องถูกต้องทั้งด้านไวยากรณ์ สถานการณ์ วัฒนธรรมและความนิยมของเจ้าของภาษา

 4. ให้ผู้เรียนรู้ว่าคำ ๆ นั้นเป็นคาประเภทใด เช่น คำนาม คำคุณศัพท์ คำกริยา หรือคำกริยาวิเศษณ์ เพื่อผู้เรียนจะสามารถนำคำไปใช้ได้อย่างถูกต้อง

 สรุปจุดมุ่งหมายการสอนได้ว่า ผู้เรียนรู้ความหมาย ออกเสียงได้ถูกต้อง สามารถอ่านและเขียนได้ถูกต้อง ผู้เรียนรู้ว่าคำนั้น ๆ เป็นคำประเภทใด และสามารถใช้คำศัพท์นั้น ๆ ได้ในประโยคต่าง ๆ ได้อย่างถูกต้อง

 **2.3.5 หลักการเลือกคำศัพท์เพื่อนำมาสอน**

 McWhorter (1990, p. 52) กล่าวว่า ในการเลือกคำศัพท์ ผู้สอนควรเลือกคำศัพท์ที่มีประโยชน์และมีความหมายต่อผู้เรียน โดยสิ่งสำคัญที่ต้องพิจารณา คือ คำศัพท์ที่นำมาสอนนั้นต้องเป็นคำศัพท์ที่สอดคล้องกับเป้าหมายหรือเป้าหมายในการเรียนหรือแผนงานที่สามารถนำไปใช้ได้จริงหรือมีส่วนเกี่ยวข้องกับผู้เรียนมากที่สุด

 Mackey (1997, pp. 176-177) กล่าวว่า หลักการในการเลือกคำศัพท์มาสอนนักเรียนมีดังนี้

 1. คำศัพท์ที่ผู้เรียนอ่านหรือได้ยินโดยนับคำที่ปรากฏบ่อยที่สุดหรือมีความถี่ในการใช้มาก แล้วจึงคัดเลือกคำศัพท์นั้นมาสอนเพื่อให้นักเรียนรู้จักและนำมาใช้อย่างถูกต้อง

 2. คำศัพท์ที่ปรากฏนั้นควรจะมาจากหนังสือหรือตำราหลาย ๆ เล่ม หลาย ๆ สถานการณ์เพราะคำที่จะหาได้จากหลายแหล่งย่อมมีความสำคัญมากกว่าคำที่จะพบเฉพาะในหนังสือเล่มใดเล่มหนึ่งอย่างเดียว

 3. คำศัพท์ที่มีความจำเป็นสำหรับสถานการณ์ใดสถานการณ์หนึ่ง ควรจะนำมาสอนถึงแม้จะไม่ปรากฏบ่อย เช่น คำว่า Blackboard เป็นคำศัพท์ที่เกี่ยวกับห้องเรียนที่ครูและนักเรียนจำเป็นต้องใช้คำนี้ แม้จะไม่ปรากฏบ่อยในสถานการณ์อื่นก็ตาม

 4. คำศัพท์คำหนึ่งอาจครอบคลุมได้หลายความหมายหรือสามารถใช้คำอื่นแทนได้ ควรพิจารณาเลือกนำมาสอนเพื่อให้นักเรียนเข้าใจยิ่งขึ้น

 5. คำศัพท์ที่เลือกมาสอนควรคำนึงถึงคำที่เรียนรู้ได้ง่ายซึ่งมีองค์ประกอบที่เกี่ยวข้องคือ

 5.1 คำศัพท์บางคำที่เลือกนำมาสอนเพราะมีความคล้ายคลึงกับภาษาเดิมของผู้เรียน ทำให้จดจำได้ง่ายยิ่งขึ้น

 5.2 คำศัพท์บางคำมีความหมายชัดเจนทำให้นักเรียนเข้าใจง่าย

 5.3 คำศัพท์ที่สั้น ออกเสียงได้ง่าย ทำให้นักเรียนสามารถจดจำได้รวดเร็ว

 5.4 คำศัพท์ที่ผู้เรียนเคยเรียนผ่านมาแล้ว เมื่อนำมาผสมเป็นคำศัพท์ใหม่ทำให้ง่ายต่อการเข้าใจและการจำ

 หลักการดังกล่าวสอดคล้องกับ Lado (1986, pp. 119-120) เป็นส่วนใหญ่ ยกเว้นบางข้อที่ลาโดได้เสนอเพิ่มเติมเกี่ยวกับหลักการเลือกคำศัพท์เพื่อนำมาสอนไว้ดังนี้

 1. ควรเป็นคำศัพท์ที่มีความสัมพันธ์กับประสบการณ์และความสนใจของผู้เรียน

 2. ควรมีปริมาณของตัวอักษรในคำศัพท์เหมาะสมกับระดับอายุ และสติปัญญาของผู้เรียน เช่น ในระดับประถมศึกษาตอนต้น ก็ควรนำคำศัพท์สั้น ๆ มาสอน

 3. ควรมีคำศัพท์ไม่มากเกินไปหรือน้อยเกินไปในบทเรียนหนึ่ง ๆ แต่ควรเหมาะสมกับระดับของผู้เรียน

 4. ควรเป็นคำศัพท์ที่ผู้เรียนมีโอกาสนำไปใช้ในชีวิตประจำวัน เช่น นำไปพูดสนทนาหรือพบเห็นคำศัพท์นั้น ๆ ตามป้ายโฆษณา เป็นต้น

 นันทพร คชศิริพงศ์ (2526, น. 79) กล่าวถึง การเลือกคำศัพท์ภาษาอังกฤษว่าควรเลือกคำศัพท์ที่เกี่ยวข้องกับประสบการณ์ที่ใกล้ตัวเด็กที่สุดมาสอน หัวใจการสอนคำศัพท์อยู่ที่การฝึกซ้ำจนผู้เรียนสามารถนำคำศัพท์ไปใช้ในสถานการณ์ที่ต้องการได้อย่างคล่องแคล่วโดยอัตโนมัติ

 สรุปได้ว่า การเลือกคำศัพท์สำหรับการสอน ควรพิจารณาเลือกคำศัพท์ที่ปรากฏบ่อยในชีวิตประจำวัน โดยคำนึงถึงความหมายของคำศัพท์ที่เหมาะสมกับรูปประโยคที่จะสอน และเป็นคำศัพท์ที่มีประโยชน์และใช้มากกับตัวผู้เรียน เป้าหมายในการเรียน โดยเฉพาะการเลือกสรรคำศัพท์จะต้องคำนึงถึงความเหมาะสมกับ ระดับอายุ วุฒิภาวะ และการนำไปใช้ให้เกิดประโยชน์ต่อผู้เรียนเป็นสำคัญ

 **2.3.6 การสอนคำศัพท์ภาษาอังกฤษ**

 นักการศึกษาหลายท่านได้กล่าวถึงวิธีการสอนคำศัพท์ ดังนี้

 Finocchiaro (1964, pp. 46-57) ได้กล่าวถึงการออกเสียงคำศัพท์ ว่าควรปฏิบัติ ดังนี้

 1. เด็กในระยะเริ่มเรียนควรจะได้เรียนกำรออกเสียงอย่างถูกต้อง และสามารถเรียงคำเป็นประโยคในการพูดได้อย่างมั่นใจและถูกต้อง คำที่ไม่มีความหมายในตัวเอง เช่น คำบุพบทและคำ อื่น ๆ ควรจะได้มีการฝึกในเรื่องของโครงสร้างประโยคอย่างคล่องแคล่ว

 2. ทบทวนคำศัพท์เก่าเมื่อพบในโครงสร้างใหม่ แต่สิ่งที่จำเป็นคือการออกเสียงและโครงสร้างประโยค

 3. คำศัพท์ที่เด็กสนใจ หรืออยู่ในหัวข้อที่จะเรียน ครูไม่จำเป็นต้องสอนนักเรียนในครั้งเดียวทั้งหมด

 4. คำศัพท์ที่เด็กจะเรียนควรเป็นคำศัพท์ที่เด็กต้องการ เพื่อที่จะนำไปใช้ในชีวิตประจำวันของเด็กได้

 5. ในระยะเริ่มต้นของการเรียนคำศัพท์ ควรมีคำศัพท์ใหม่ประมาณ 3-5 คำ และควรเพิ่มขึ้นในระดับที่สูงขึ้นไป

 6. คำศัพท์ใหม่จำนวน 3-5 คำ หมายถึงการฝึกในแบบฝึกหัดหรือกิจกรรม และการใช้คำในการสร้างประโยคใหม่ในโครงสร้างเดิมที่เคยเรียนมาแล้ว

 7. ในบทสนทนาควรจะมีคำศัพท์ที่เด็กจะได้ฝึกทั้งการฟังและการพูด ควรเป็นบทสนทนาที่เป็นธรรมชาติ และในการเขียนบทสนทนา ควรจะเป็นบทสนทนาที่มี่คำศัพท์ซึ่งมีความถี่ในการปรากฏซ้ำสูง

 8. ในการเลือกคำศัพท์ที่สำคัญประการหนึ่ง คือ ต้องเป็นคำที่เจ้าของภาษาใช้ติดต่อสื่อสารกันในสถานการณ์ปัจจุบัน และควรจะตั้งคำถามอยู่เสมอว่า นักเรียนควรจะใช้คำศัพท์นั้นอย่างไรบ้างสิ่งที่จำเป็นในการเลือกคำศัพท์ คือ คำศัพท์ใหม่ควรใช้สิ่งที่อยู่ใกล้ตัวสามารถมองเห็นและสัมผัสได้

 9. ในระยะเริ่มแรกของการสอนคำศัพท์ ควรมีภาพประกอบหรือการแสดงท่าทางประกอบอย่างง่าย

 10. ในบทเรียนเริ่มต้นไม่ควรมีคำศัพท์มากจนเกินไป และควรจะเพิ่มคำศัพท์มากขึ้น หากเห็นว่าเด็กสามารถสะสมคำศัพท์ได้มากขึ้นแล้ว ทั้งนี้เพื่อกระตุ้นให้เด็กเกิดความกระตือรือร้นในการเรียนภาษาใหม่ และจะช่วยให้เด็กได้เรียนรู้คำศัพท์มากขึ้น ซึ่งจะทำให้ผู้เรียนสามารถใช้ทักษะทั้ง 4 ได้อย่างถูกต้อง

 Dale, et al. (1999, pp. 46-52) ได้กล่าวถึง วิธีการสอนคำศัพท์ ดังนี้

 1. นักเรียนในระยะเริ่มเรียน ควรจะไดเรียนการออกเสียงอย่างถูกต้องและสามารถเรียงคำเป็นประโยคในการพูดไดอย่างมั่นใจและถูกต้อง คำที่ไมมีความหมายในตนเอง (Function Word) เช่น คำบุพบท to for และอื่น ๆ ควรให้ฝึกในโครงสร้างประโยคอย่างคลองแคล่ว

 2. ทบทวนคำศัพท์เกา เมื่อพบในโครงสร้างประโยคใหม่แต่สิ่งที่จำเป็น คือ สอนการออกเสียงใหม่ในโครงสร้างของประโยคใหม่

 3. คำศัพท์ที่นักเรียนสนใจหรืออยูในหัวข้อที่จะเรียนไมจำเป็นต้องเรียนทีเดียวหมด

 4. คำศัพท์ที่เรียนควรจะเป็นคำศัพท์ที่เด็กต้องการเพื่อใช้ในชีวิตประจำวันของเด็ก

 5. โดยทั่วไปในระยะเริ่มแรกควรเรียนคำศัพท์ใหม่3 – 5 คำและควรเพิ่มขึ้นในระดับ ชั้นสูงต่อไป

 6. คำศัพท์ใหม่ 3 – 5คำ หมายถึง การฝึกในแบบฝึกหัดหรือกิจกรรมและใช้ในการสร้าง ประโยคใหม่ในโครงสร้างเดิมที่เรียนมา เช่น คำว่า Hospital ถานักเรียนรูจักประโยค I went to the store. ก็สามารถสร้างประโยคใหม I went to the hospital. และนักเรียนควรจะไดใช้คำใหม่ในทักษะอื่น ๆ เช่น ฟง พูด อ่าน เขียน หรือในกิจกรรมอื่น ๆ

 7. ในการเลือกคำศัพท์ที่สำคัญประการหนึ่งคือเป็นคำที่เจาของภาษาใช้พูดอย่างแท้จริง และควรตั้งคำถามอยู่เสมอว่านักเรียนจะใช้พูดอย่างไร

 8. สิ่งที่จำเป็นในการเลือกคำศัพท์ คือศัพท์ใหม่ใช้สิ่งที่อยู่ใกล้ตัว สามารถใช้ในชีวิตประจำวัน

 9. ในระยะเริ่มแรก คำที่สอนควรมีภาพประกอบหรือการแสดงง่าย ๆ ซึ่งนักเรียน จะใช้คำเหล่านี้ในการเรียนสิ่งที่ยากต่อไป

 อุทัย ภิรมย์รื่น (2524, น. 24), เสงี่ยม โตรัตน์ (2534, น.27) และประนอม สุรัสวดี(2535, น. 30) กล่าวไว้สรุปได้ว่า

 1. การสอนคำศัพท์ในระดับประถมศึกษา ไม่เน้นการให้นักเรียนรู้คำศัพท์มาก แต่จะเน้นการออกเสียงคำศัพท์ที่ถูกต้องมากกว่า

 2. การสอนคำศัพท์ในประโยคไม่เน้นโครงสร้างไวยากรณ์ของประโยค

 3. ไม่ควรสร้างคำศัพท์ในกลุ่มต่าง ๆ หลายคำ ในแต่ละครั้งของการสอนเกี่ยวกับ Family Member นักเรียนควรจะรู้เกี่ยวกับ Father, Mother, Sister หรือ Brother ในบทที่ 1 ส่วนในบทที่ 2 จึงค่อยเรียน Grandparents และต่อไปจะเรียน Nephew, Uncle, Aunt และ Cousin

 4. การสอนคำศัพท์แก่เด็ก ควรอาศัยสถานการณ์ประกอบ

 5. ในแต่ละชั่วโมง ควรสอนคำศัพท์ประมาณ 3 – 5 คำ และใช้คำศัพท์ใหม่ในโครงสร้างประโยคที่เรียนแล้ว

 6. การเลือกคำศัพท์มาใช้สอน ควรเป็นคำศัพท์ที่ใช้ในชีวิตจริงมากกว่า

 7. การเลือกคำศัพท์มาใช้สอน ควรเลือกคำที่สัมพันธ์กัน เช่น คำว่า Cow น่าจะคู่กับ Ox หรือ Grass มากกว่าไปคู่กับคำว่า Ship

 8. คำที่ใช้กับนักเรียนประถมต้น ควรจะเป็นคำที่มองเห็นภาพ สาธิตได้เป็นรูปธรรมมากกว่านามธรรม

 9. การทบทวนคำศัพท์ที่เรียนไปแล้ว ควรทบทวนคำศัพท์ที่มีความสัมพันธ์กับคำศัพท์ใหม่

 10. ควรติดบัตรคำศัพท์ที่สอนไว้ในห้องสัก 1 – 2 สัปดาห์ เพื่อให้นักเรียนตลอดเวลาจะได้จำได้ เพราะการที่นักเรียนได้ใช้ประสาทสัมผัสทั้ง 4 ด้าน คือ ได้เห็น ได้ยิน ได้พูด และได้เขียนจะช่วยย้ำความจำได้แม่นยำขึ้น และควรจัดกิจกรรมให้มีการนำคำศัพท์นั้นมาใช้ในการสื่อสารสนทนาเสมอ ๆ

 11. การท่องคำศัพท์ เด็กเล็กไม่อยากปฏิบัติ เพราะน่าเบื่อ ควรให้นักเรียนจับคู่กันท่องคำศัพท์ เพราะจะทำให้ไม่เบื่อเหมือนท่องคำศัพท์คนเดียว

 12. การเขียนคำศัพท์ (Dictation) มีประโยชน์มาก จะช่วยย้ำความจำด้านสะกด ครูควรให้นักเรียนเขียนคำศัพท์อย่างสม่ำเสมอทุก ๆ สัปดาห์ หรือประมาณเดือนละครั้งเป็นอย่างน้อย โดยกำหนดให้นักเรียนทบทวนมาล่วงหน้าว่าจะเป็นคำอะไรบ้าง การเขียนแต่ละครั้งไม่ควรเกิน 20 คำ ควรมีการให้คะแนนสะสมด้วย อาจจะให้คะแนนแก่คนที่ทำ เพราะการเขียนคำศัพท์มีประโยชน์ ทั้งนี้เนื่องจากการได้เขียนจะทำให้จำศัพท์แม่นยำกว่าการท่องปากเปล่า

 13. การแข่งขันระหว่างกลุ่มและทดสอบคำศัพท์ ควรแจ้งให้นักเรียนทราบล่วงหน้านานพอสมควร และกำหนดคำศัพท์ที่จะแข่ง เพราะจะทำให้เด็กมีกำลังใจท่อง

 14. การฝึกสะกดคำพร้อม ๆ กัน บางครั้งถ้าเป็นคำมากกว่า 1 พยางค์ ครูควรฝึกให้นักเรียนสะกดแยกทีละพยางค์เสียก่อน จะช่วยจำคำศัพท์ได้ง่ายขึ้น เช่น black – board, pen – cilเป็นต้น ขณะที่สะกดอาจให้นักเรียนปรบมือประกอบไปด้วยเมื่อออกเสียงแต่ละตัว หรืออาจจะปรบตามจำนวนพยางค์ เช่น Eleven ให้ปรบมือ 3 ครั้ง

 15. การสอนคำศัพท์ขั้นแรก ครูไม่ควรเน้นการสะกด แต่ควรให้เด็กได้ทราบความหมายของคำโดยเร็วเสียก่อน อาจใช้วิธีดูภาพ ดูของจริง โดยทายจากการบอกใบ้ การแสดงท่าทางของครู เมื่อทราบความหมายแล้ว จึงให้ฝึกสะกดคำ เพราะการสะกดคำยากกว่าการจำความหมาย

 16. คำศัพท์ที่ปรากฏในหนังสือเรียน คำศัพท์ประเภทนี้จะปรากฏในบทอ่าน คำศัพท์ใด ๆ ที่ปรากฏซ้ำ ๆ และเป็นคำศัพท์ที่นักเรียนควรจะรู้และใช้เป็น ควรควรออกเสียงให้ถูกต้องทั้งความหมายและวิธีใช้คำนั้น ๆ อย่างถูกต้อง ส่วนคำศัพท์ที่ยากเกินไปสำหรับชั้นเรียน หรือคำศัพท์ที่ไม่ปรากฏในหนังสือเรียน ครูอาจจะสอนเฉพาะการออกเสียง และความหมาย แต่ไม่ต้องฝึกวิธีใช้

 17. คำศัพท์ที่มีประโยชน์ คำศัพท์ประเภทนี้นักเรียนควรจะรู้จัก อาจจะเป็นคำศัพท์ที่ไม่ปรากฏในหนังสือเรียน แต่จะต้องใช้ให้ถูกต้องในการพูดสนทนาหรือในการเขียน คำศัพท์ประเภทนี้จะต้องสอนวิธีใช้ให้ถูกต้อง

 18. ครูเป็นผู้ออกเสียงคำศัพท์โดด ๆ อย่างถูกต้องชัดเจน ให้นักเรียนฟังก่อน 2 – 3 ครั้ง แล้วจึงให้นักเรียนพูดตาม

 19. ครูให้ความหมายของคำศัพท์ด้วยการใช้อุปกรณ์หรือการแสดงท่าทางประกอบ

 20. ตรวจสอบว่านักเรียนเข้าใจความหมายของคำศัพท์ด้วยการตั้งคำถามแบบYes / No Question ให้นักเรียนตอบทั้งชั้นหรือให้คนใดคนหนึ่งเป็นคนตอบ

 21. ครูแสดงการใช้คำศัพท์ในรูปประโยคให้เด็กได้เห็นแล้วให้เด็กจดเอาไว้ในสมุด

 22. ครูให้เด็กคิดคำศัพท์หรือหัดแต่งประโยค โดยการใช้คำศัพท์นั้น ๆ ตามแบบที่เด็กเคยเห็นจากที่ครูเขียนให้ดูบนกระดาน

 อรพิน พจนานนท์ (2537, น. 43-45) ได้กล่าวว่า ในการสอนคำศัพท์ ครูควรจะต้องตระหนักอยู่เสมอว่ามิใช่การสอนเพียงให้เด็กเขียนได้เท่านั้น การสอนคำศัพท์มีขั้นตอนการสอนดังนี้ คือ

 1. สอนให้รู้ความหมายของศัพท์

 วิธีการ : ครูพูดคำศัพท์ พร้อมทั้งใช้ภาพและของจริงประกอบการพูดทุกครั้ง ในขั้นนี้เด็กได้ฝึกทักษะการฟัง และได้ความหมายของคำศัพท์จากของจริง

 2. สอนให้นักเรียนออกเสียงคำศัพท์

 วิธีการ : ครูชูภาพให้นักเรียนดู นักเรียนออกเสียงคำศัพท์ตามภาพ ถ้านักเรียนพูดไม่ถูก ครูพูดนำให้นักเรียนพูดตาม

 3. สอนให้นักเรียนอ่านคำศัพท์

 วิธีการ : เมื่อนักเรียนพูดคำจากภาพได้แล้ว ครูนำบัตรคำมาให้นักเรียนดู ครูอ่านนำให้นักเรียนอ่านตามจนคล่อง แล้วฝึกให้เด็กสะกดคำโดยใช้เทคนิคหลากหลายไม่ให้เด็กเบื่อ เช่น

 3.1 เขียนคำศัพท์บนกระดานให้สะกดพร้อมกัน แล้วลบอักษรทีละตัว ต่อจากนั้นให้พูดซ้ำ ๆ จนสามารถจำได้โดยไม่ต้องมีอักษรให้ดู

 3.2 ให้นักเรียนในชั้นพูดอักษรคนละตัวเรียงกันไปอย่างรวดเร็วเช่น คนที่ 1 = m, คนที่ 2 =I, คนที่ 3 = l, คนที่ 4 =k จนครบได้คำว่า milkและให้เด็กพูดจนครบ ทุกคนและสรุปตอนท้ายโดยให้สะกดพร้อมกันทุกคน

 3.3 ถ้าคำศัพท์นั้นมีมากกว่า 1 พยางค์ ให้แบ่งพยางค์และสะกดเป็นจังหวะ เช่น

 Carpenter : car - pen – ter

 วิธีสะกด c - a - r ตบมือ 2 ครั้ง

 p - e - n ตบมือ 2 ครั้ง

 t - e - r ตบมือ 2 ครั้ง

 วิธีการสะกดคำดังกล่าวนี้อาจดัดแปลงให้หลากหลายได้ เช่น เปลี่ยนแปลงให้สะกดในใจ ให้พูดโดยมีท่าทางการพูดตามปกติ แต่ไม่ให้ออกเสียงหรืออาจจะใช้สื่อการสอนต่าง ๆ เช่น ใน กิจกรรม 3.1 ครูอาจใช้บัตรตัวอักษรใส่ในกระเป๋าผนังแล้วดึงออกทีละตัว หรือใช้บัตรอักษรที่พับไปด้านหลังได้ เมื่อให้เด็กสะกดก็พับไปด้านหลังทีละตัว เป็นต้น

 4. สอนให้เด็กเขียนศัพท์

 วิธีการ : ในขั้นนี้เด็กทุกคนสามารถสะกดคำได้แล้ว ฝึกให้เด็กได้นำคำที่สะกดได้ไปใช้ในประโยค โดยครูอาจมีแถบประโยคหรือบทสนทนาที่เว้นคำบางคำไว้ แล้วให้เด็กได้นำคำศัพท์ที่ได้ฝึกฟัง พูด อ่าน แล้วไปเขียนในประโยคให้ถูกต้อง

 ศิธร แสงธนู และ คิด พงศทัต (2541, น. 39-40) มีความเห็นว่าในการสอน คำศัพท์นั้นผู้สอนควรมีจุดมุ่งหมายของตนเองว่าเมื่อสอนผู้เรียนควรจะมีความรู้อย่างไร ซึ่งจุดมุ่งหมายของผู้สอนแต่ละคนอาจจะไม่เหมือนกันก็ได้ แต่จุดมุ่งหมายใหญ่ ๆ มีอยู่ 3 ประการ คือ

 1. สอนให้ผู้เรียนรู้ความหมายของคำศัพท์ คือสามารถจำและบอกความหมายได้ทันทีที่อ่าน เขียน หรือได้ยินคำศัพท์นั้น ๆ การที่จะสอนให้ผู้เรียนรู้ความหมายของคำศัพท์นั้นมีกลวิธีหลายประการ เช่น การแสดงประกอบ การใช้รูปภาพ ใช้ของจริง ใช้ข้อความ เป็นต้น

 2. สอนให้ผู้เรียนออกเสียงคำศัพท์ได้ถูกต้อง การที่จะให้ผู้เรียนออกเสียงได้ถูกต้อง ครูจะต้องสอนให้ผู้เรียนออกเสียงทีละคำ เพราะคำในภาษาอังกฤษส่วนใหญ่ไม่ได้ออกเสียงตามตัวสะกดเสมอไป การสอนให้ออกเสียงได้ถูกต้องนั้นเป็นการเพิ่มทักษะในการฟัง การพูด การอ่าน และการเขียนได้อีกด้วย

 3. สอนให้ผู้เรียนสามารถใช้คำศัพท์นั้นในประโยคต่าง ๆ ได้โดยให้มีความสัมพันธ์กับโครงสร้างและไวยากรณ์ของภาษาได้อย่างคล่องแคล่วและถูกต้อง ทั้งด้านภาษาเขียน ภาษาอ่าน และภาษาพูด ตามความนิยมของเจ้าของภาษาด้วย

 สรุปการสอนคำศัพท์ภาษาอังกฤษได้ว่า วิธีในการสอนคำศัพท์นั้นมีหลักสำคัญดังนี้คือเริ่มสอนให้ผู้เรียน รู้ความหมายเป็นอันดับแรก โดยใช้เทคนิคต่าง ๆ เช่น ใช้ของจริง รูปภาพ เป็นต้นหลังจากนั้นสอนให้ผู้เรียนออกเสียงคำศัพท์นั้น ๆ ให้ถูกต้อง ลำดับสุดท้ายจึงสอนให้ผู้เรียนรู้ถึงรูปของคำศัพท์หรือ เขียนคำศัพท์เพื่อให้ผู้เรียนสามารถนำไปใช้ในประโยคหรือนำไปใช้ในการฟัง พูด อ่าน และเขียนได้ถูกต้อง

 **2.3.7 การวัดความสามารถในการเรียนรู้คำศัพท์ภาษาอังกฤษ**

 การวัดว่านักเรียนมีความรู้เกี่ยวกับคำศัพท์นั้นมีรูปแบบการทดสอบได้แก่

 Nation (1990,p. 29) กล่าวว่า การประเมินความรูคำศัพท์เป็นการวัดว่านักเรียน ไดเรียนรูคำศัพท์ไปมากน้อยเพียงใด หรือสามารถนำคำศัพท์ที่เรียนแล้วไปใช้ในสถานการณต่าง ๆ ไดหรือไมซึ่งไดแบ่งตามชนิดของแบบทดสอบตามวัตถุประสงค์ของการวัดไวดังต่อไปนี้

 1. การทดสอบความสามารถด้านคำศัพท์ (Proficiency Test) เป็นการวัดความรูคำศัพท์ว่านักเรียนมีความรูเกี่ยวกับคำศัพท์มากน้อยเพียงใด หรือรูมากพอที่จะใช้ในการสื่อสารในแต่ละทักษะ ไดหรือไมการทดสอบลักษณะนี้จำแนกไดเป็น 2 ชนิด ไดแก่

 1.1 การวัดวงความรูคำศัพท์ (Measuring Vocabulary Size) เป็นการวัดเพื่อที่จะทราบว่า นักเรียนรูคำศัพท์จำนวนมากน้อยเพียงใดข้อสอบจะถูกสร้างขึ้นจากคำศัพท์ที่ไดจากการ สุ่มเอาคำศัพท์ ที่ปรากฏในพจนานุกรมหรือคำศัพท์ในบัญชีคำศัพท์ (Vocabulary List) และหลังการทดสอบจะมี การนำเอาคะแนนที่ไดมาคำนวณด้วยสูตร ดังนี้

วงความรู้คำศัพท์ = จำนวนคำที่ถูกต้อง x จำนวนคำศัพท์ในพจนานุกรม

 จำนวนข้อสอบทั้งหมด 1

 1.2 การวัดวงความรูคำศัพท์เฉพาะกลุ่ม (Measuring Knowledge of Particular Group of Words) เป็นการวัดเพื่อที่จะทราบว่า นักเรียนรูคำศัพท์ในระดับใด เพียงพอหรือเหมาะสมกับ ระดับที่จะเรียนแลหรือไม่ เช่น ผลจากการวัด พบว่านักเรียนมีความรูคำศัพท์ ระดับที่2 ของหนังสือ Longman Structure Reader จำนวน 500 คำ หมายความว่า นักเรียนจะมีความสามารถที่จะอ่านหนังสือ ฉบับนั้นไดในระดับที่สองหรือต่ำกว่า

 2. การทดสอบ (Testing) เป็นการทดสอบสอบที่มักพบในการวิจัยเกี่ยวกับการเรียนรูคำศัพท์ แบ่งเป็น 2 ประเภท ดังนี้

 2.1 การทดสอบการจำคำศัพท์ (Recognition) เป็นการวัดว่านักเรียนสามารถจำคำศัพท์ ที่เรียนไปไดมากน้อยเพียงใดการทดสอบแบบนี้จะง่ายกว่าการทดสอบการระลึกไดเพราะในการสอบ จะมีคำตอบที่นักเรียนนึกอยู่ปรากฏให้เห็น เช่น ให้นักเรียนเขียนคำแปลหรือเลือกคำแปลคำคลองจอง ความหมาย หรือรูปภาพให้ตรงกับคำศัพท์ที่ปรากฏ เป็นต้น

 2.2 การทดสอบการระลึกได (Recall Test) เป็นการวัดว่านักเรียนสามารถจำคำศัพท์ ที่เรียนไปไดมากน้อยเพียงไร นักเรียนจะต้องเขียนหรือพูดคำตอบเองโดยไมมีตัวเลือกให้เห็น เช่น การให้นักเรียนเขียนคำศัพท์ที่ไดเรียนไปตอนท้ายชั่วโมงเป็นต้น

 3. การวัดผลสัมฤทธิ์ในการเรียนรูคำศัพท์ (Achievement Test) เป็นการวัดความรูคำศัพท์ เป็นส่วนหนึ่งของกระบวนการสอนภาษาในรายวิชาที่นักเรียนไดเรียน โดยมีวัตถุประสงค์ 2 ประการ คือเพื่อเป็นการประเมินว่า นักเรียนไดเกิดการเรียนรูสิ่งที่ไดเรียนไปแล้วหรือยัง และเป็นส่วนที่ ช่วยเสริมให้เกิดการเรียนรูที่ดีขึ้น ก้าวหน้าขึ้น แบบทดสอบที่จะใช้ควรมีลักษณะดังนี้

 3.1 ตองไมเป็นการทดสอบคำโดด ๆ เนื่องจากผลการเรียนแต่ละรายวิชา นักเรียน มักจะมีโอกาสไดพบและใช้คำศัพท์ในบริบทที่เป็นภาษาพูดและภาษาเขียนเป็นประจำ

 3.2 สามารถให้คะแนนไดง่าย เช่น แบบทดสอบแบบโคลซ (Cloze Test) หรือจับคู่ เป็นต้น

 3.3 ถ้าเป็นแบบเติมหรือเลือกคำตอบ คำตอบต้องเหมาะสมกับความรูที่ผู้เรียน ไดเรียนไปแลว

 3.4 เป็นแบบทดสอบที่ผู้สอนสามารถสร้างไดไมควรยากหรือมีกระบวนการสร้าง ที่ซับ ซ้อนเกินไป

 3.5 จำนวนข้อในแต่ละแบบทดสอบต้องเหมาะสมกับเวลา

 Reed (1993, pp. 355-357) กล่าวถึง รูปแบบของการทดสอบคำศัพท์ 4 รูปแบบ ดังนี้

 1. การทดสอบจากอย่างง่ายซึ่งซับซ้อน ซึ่งได้แก่ การตรวจสอบว่ารู้จักศัพท์หรือไม่ โดยให้ตอบใช่/ไม่ใช่ การทดสอบความหมายคำศัพท์ด้วยแบบสอบปรนัยชนิดเลือกตอบมีหลายตัวเลือกหรือแบบทดสอบจับคู่คำศัพท์กับความหมาย และการทดสอบคำศัพท์โดยการสัมภาษณ์

 2. การรายงานตนเอง (self-report) คือ การให้ผู้รับการทดสอบตรวจสอบว่ามีความรู้เกี่ยวกับคำศัพท์มากน้อยเพียงใด ซึ่งไม่ใช่เพียงการตรวจสอบว่ารู้จักคำศัพท์นั้นหรือไม่

 3. การทดสอบปริมาณคำศัพท์ และคุณภาพของความรู้เกี่ยวกับคำศัพท์ (Breadth and Dept of Knowledge) การทดสอบอาจเป็นการให้ผู้รับการทดสอบทาแบบสอบถามแบบจัดอันดับเกี่ยวกับระดับความรู้เกี่ยวกับคำศัพท์ หรือการให้นักเรียนเขียนหรือพูดอธิบายเกี่ยวกับคำศัพท์

 4. การทดสอบคำศัพท์ในบริบท คือ รูปแบบการทดสอบแบบบูรณาการและเพื่อการสื่อสาร มีการแนะนาให้นำเสนอคำศัพท์ที่จะทดสอบในบริบทประโยคหรือหน่วยความสัมพันธ์ที่มากกว่า

 Harris (1996, pp. 51-54) ได้เสนอวิธีการทดสอบคำศัพท์ที่ใช้ได้ทั้งกับการทดสอบคำศัพท์เดี่ยวและคำประสม ดังนี้

 1. การทดสอบความหมายโดยมีตัวเลือกหลายตัวเลือกDefinition (Multiple-Choice) เป็นแบบทดสอบที่ให้คำศัพท์ 1คำ แล้วให้เลือกคำจำกัดความหรือคำที่มีความหมายเหมือนกับคำศัพท์นั้นจากตัวเลือก หรืออาจสลับโดยกำหนดคำจำกัดความหรือคำที่มีความหมายเหมือนกับคำศัพท์คำหนึ่ง แล้วให้เลือกคำศัพท์นั้นจากตัวเลือก

 2. การเติมคำลงในช่องว่าง โดยมีตัวเลือกหลายตัวเลือก Completion (Multiple-Choice) การทดสอบความรู้คำศัพท์ที่ปรากฏในบริบท โดยกำหนดประโยคแล้วเว้นช่องว่าง คำศัพท์ที่ต้องการทดสอบ ให้เลือกคำศัพท์ที่เหมาะสมกับริบทมาเติมให้ถูกต้อง แบบสอบถามชนิดนี้วัดความสามารถของผู้เรียนในการใช้คำศัพท์ในสถานการณ์จริง นอกจากนี้ ยังสามารถวัดคำศัพท์หลายคาที่ไม่สามารถวัดโดยวิธีที่หนึ่ง เนื่องจากไม่สามารถให้คำจำกัดความสั้น ๆ ได้

 3. การถอดความโดยมีตัวเลือกหลายตัวเลือก Paraphrase (Multiple- Choice) เป็นแบบ ทดสอบที่รวมวิธีการจากแบบทดสอบสองแบบข้างต้น คือ กำหนดประโยค 1 ประโยค ขีดเส้นใต้คำศัพท์ที่ต้องการทดสอบ ให้นักเรียนเลือกความหมายของคำศัพท์นั้นจากตัวเลือก การถอดความแบบประยุกต์ Paraphrase (Supply Type) เป็นแบบสอบถามที่ลักษณะประยุกต์จากแบบทดสอบแบบที่ 3 ซึ่งยังคงกำหนดประโยคให้ 1 ประโยค ขีดเส้นใต้คำศัพท์ที่ต้องการทดสอบ แต่นักเรียนจะต้องหาคำที่มีความหมายเหมือนกับคำศัพท์ที่ต้องการ

 4. การใช้รูปภาพ (Picture) เป็นการทดสอบที่ใช้กับเด็กที่ยังอ่านไม่ได้ ซึ่งทดสอบได้ 2 วิธี คือ วิธีแรก ผู้ทดสอบออกเสียงชื่อสิ่งของแล้วให้ผู้รับการทดสอบชี้สิ่งของนั้น และวิธีที่สองผู้ทดสอบให้ผู้รับการทดสอบบอกชื่อสิ่งของในภาพที่ผู้ทดสอบแสดง

 ระวิวรรณ ศรีคร้ามครัน (2539, น. 160-164) กล่าวถึงแบบทดสอบสำหรับวัดความสามารถของผู้เรียนในด้านคำศัพท์ว่า ควรจะเน้นให้ผู้เรียนได้เข้าใจความหมายของคำศัพท์ในรูปของประโยคที่ถูกต้อง และไม่ควรใช้รูปประโยคหรือใช้ไวยากรณ์ในโครงสร้างของประโยคซึ่งทำให้ยุ่งยากซับซ้อนและยากต่อความเข้าใจ ในทำนองเดียวกันการทดสอบในด้านไวยากรณ์ไม่ควรใช้คำศัพท์ที่ยากเกินความสามารถของผู้เรียนด้วย แบบทดสอบคำศัพท์ของผู้เรียนนั้นมีอยู่หลายประเภทซึ่งส่วนใหญ่จะเป็นแบบทดสอบแบบปรนัย (Objective Tests) ซึ่งแบ่งออกเป็นประเภทต่าง ๆ ดังนี้

 1. แบบให้เลือกตอบ (Multiple Choices) แบบทดสอบแบบนี้เป็นที่นิยมใช้กันมาก โดยการสร้างแบบทดสอบคำศัพท์อาจจะทดสอบความหมายของคำศัพท์เป็นคำโดดหรือในรูปประโยคก็ได้ แบบทดสอบประเภทนี้มีอยู่ 2 รูปแบบ คือ

 1.1 ให้เลือกคำที่มีความหมายใกล้เคียงกับคำที่กำหนดให้ในประโยค แบบทดสอบชนิดนี้จะเป็นแบบ Recognition item ซึ่งอาจจะสร้างแบบทดสอบชนิดนี้ได้หลายรูปแบบ คือ

 1.1.1 ใช้รูปภาพเป็นคำถามหรือตัวตั้ง (Stem) และให้นักเรียนเลือกคำตอบที่เหมาะสมที่สุด สอดคล้องกับรูปภาพที่กำหนดให้ ซึ่งแบบทดสอบนี้จะเหมาะสมกับนักเรียนในระดับต้น

 1.1.2 กำหนดให้ตัวตั้งเป็นคำอธิบาย สำหรับตัวเลือกจะเป็นคำจำกัดความ (Definition) ซึ่งนักเรียนจะต้องเลือกคำจำกัดความให้ถูกต้อง

 1.1.3 ให้นักเรียนเลือกคำศัพท์ที่มีความหมายใกล้เคียงกับคำที่กำหนดให้

 1.1.4 กำหนดให้ตัวตั้ง เป็นประโยค ซึ่งนักเรียนจะต้องเลือกจากตัวเลือก อาจจะเป็นคำหรือวลีก็ได้ให้ได้ความหมายใกล้เคียงกับคำที่กำหนดให้ในประโยค โดยให้ความหมายนั้นสอดคล้องกับใจความของประโยคในลักษณะเดิมด้วย ข้อสอบชนิดนี้จะสามารถทดสอบความรู้ในด้านคำศัพท์ของผู้เรียนได้เป็นอย่างดี เนื่องจาก คำศัพท์จะมีความหมายเปลี่ยนแปลงไปเมื่ออยู่ในบริบทที่แตกต่างกัน

 1.2 ให้เลือกคำตอบจากตัวเลือกเพื่อใส่ลงในช่องว่างของประโยคที่กำหนดให้

เพื่อให้ได้ประโยคที่มีใจความสมบูรณ์และถูกต้อง แบบทดสอบชนิดนี้จะยากกว่าแบบทดสอบชนิดแรกซึ่งผู้เรียนจะต้องเข้าใจความหมายของข้อความทั้งประโยค (Context) จึงจะสามารถเลือกคำตอบให้ได้ความหมายสอดคล้องกับประโยคตามที่ต้องการรวมทั้งความหมายของคำศัพท์และความถูกต้องในด้านไวยากรณ์ด้วย

 2. ให้เลือกตอบคำที่มีความสัมพันธ์กัน (Associated words) ลักษณะของแบบทดสอบประเภทนี้ ให้นักเรียนได้รู้จักเลือกคำที่คิดว่ามีความสัมพันธ์หรือเกี่ยวข้องกันมากที่สุด โดยนำคำที่อยู่ในกลุ่มเดียวกัน พวกเดียวกันหรือคำที่เกี่ยวข้องสัมพันธ์กันมาเลือกตอบ แบ่งออกเป็น 2 ชนิด คือ

 2.1 Recognition ให้เลือกคำที่มีความหมายเกี่ยวข้องกับคำที่กำหนดให้จาก

กลุ่มคำที่กำหนดให้ในแต่ละกลุ่ม

 2.2 Production ให้ผู้เรียนระบุประเภทหรือชนิดของกลุ่มคำที่กำหนดให้ ซึ่งมีส่วนสัมพันธ์หรือเกี่ยวข้องกัน

 3. การจับคู่ (Matching) แบบทดสอบประเภทนี้ เป็นการทดสอบความหมายของคำศัพท์ในประโยคที่ต้องการ หรือเป็นการทดสอบการใช้คำ Idiom และ Function word ต่าง ๆ ให้ได้ความหมายที่ถูกต้องในประโยค เช่น

 3.1 กำหนดกลุ่มคำ และให้ผู้เรียนเลือกคำเติมลงในช่องว่างของประโยคหรือ

ข้อความให้ถูกต้องได้ใจความ

 3.2 กำหนดกลุ่มคำและให้ผู้เรียนเลือกกลุ่มคำที่ถูกต้องเหมาะสม เติมในประโยค

ให้ได้ใจความสมบูรณ์

 3.3 กำหนดคำและกลุ่มคำ เพื่อให้ผู้เรียนเลือกกลุ่มคำที่มีความหมายใกล้เคียงกับ

คำที่กำหนดให้

 3.4 กำหนดคำให้ 2 กลุ่ม โดยให้จับคู่คำที่มีความหมายเกี่ยวข้องกับคำที่ต้องการ

จากกลุ่มคำที่กำหนดให้

 4. การเติมคำ (Completion) แบบทดสอบชนิดนี้ สามารถใช้ทดสอบความหมายของคำศัพท์ในลักษณะของคำหรือในรูปประโยคได้ ซึ่งมีอยู่หลายรูปแบบ เช่น

 4.1 ให้เติม Prefix หรือ Suffix ลงในช่องว่าง

 4.2 ให้เติมคำลงในช่องว่าง โดยกำหนดตัวอักษรให้บางตัวในแต่ละคำ

 5. รูปแบบอื่น ๆ นอกเหนือจากรูปแบบทดสอบดังกล่าวแล้ว ครูยังสามารถสร้างข้อสอบได้อีกหลายลักษณะ ในแบบของข้อสอบแบบปรนัย (Objective Tests) คือ

 5.1 ให้ผู้เรียนเปลี่ยนคำ (Word Formation) ให้สอดคล้องกับลักษณะของคำที่ใช้ในประโยคให้ถูกต้องทั้งความหมาย และลักษณะของไวยากรณ์

 5.2 ให้ผู้เรียนเขียนคำที่มีความหมายตรงตามคำที่กำหนดให้ ทางด้านซ้ายมือและอ่านออกเสียงคำที่อยู่ขวามือ

 5.3 ให้ผู้เรียนเขียนคำที่มีความหมายเช่นเดียวกับคำที่กำหนดให้ในประโยค ซึ่งข้อทดสอบแบบนี้ ผู้เรียนจะต้องมีความรู้ความสามารถ เข้าใจความหมายและรู้จักคำศัพท์เป็นจำนวนมากพอสมควร

 สรุปการวัดความสามารถในการเรียนรู้คำศัพท์ภาษาอังกฤษได้ว่า การทดสอบคำศัพท์นั้นสามารถทำได้หลากหลายมีตั้งแต่ระดับง่าย จนถึงระดับซับซ้อน โดยมีวัตถุประสงค์ในการวัดความรู้คำศัพท์แตกต่างกันไป ได้แก่ แบบทดสอบวัดความสามารถทางด้านคำศัพท์ ใช้วัดความสามารถทางด้านคำศัพท์โดยรวมของผู้เรียน แบบทดสอบที่ใช้วัดเกี่ยวกับการเรียนรู้คำศัพท์ใช้วัดความสามารถในการจำและการระลึกได้ของคำศัพท์ที่ผู้เรียนได้เรียนไปแล้ว และแบบทดสอบวัดผลสัมฤทธิ์ทางการเรียนรู้คำศัพท์ใช้ประเมินความรู้ในด้านคำศัพท์ของผู้เรียนในกระบวนวิชาการสอนภาษา การเลือกใช้ขึ้นอยู่กับว่าผู้เรียนอยู่ในระดับใด และผู้สอนต้องการวัดความรู้ ในระดับใด การทดสอบความรู้คำศัพท์แบ่งออกได้ตามชนิดของแบบทดสอบ

**2.4 การสอนภาษาเพื่อการสื่อสาร (Communicative Language Teaching : CLT)**

 **2.4.1 ความหมายของการสอนภาษาเพื่อการสื่อสาร**

 การสอนภาษาเพื่อการสื่อสาร (Communicative Language Teaching : CLT) เป็นแนวคิดในการสอนภาษาที่มุ่งเน้นความสำคัญของตัวผู้เรียน ให้ผู้เรียนได้ใช้ภาษาอังกฤษเพื่อใช้ในการสื่อสารในชีวิตประจำวันได้จริง มีการจัดลำดับการเรียนรู้เป็นขั้นตอนตามกระบวนการใช้ความคิดของผู้เรียน ซึ่งเชื่อมระหว่างความรู้ทางภาษา ทักษะทางภาษา และความสามารถในการสื่อสาร เพื่อให้ผู้เรียนสามารถนำความรู้ด้านภาษาไปใช้ในการสื่อสารดังนั้น ในการจัดการเรียนการสอน ครูผู้สอนต้องคำนึงถึงการให้ผู้เรียนได้สื่อสารในชีวิตจริงกิจกรรมและภาระงานต่าง ๆ ที่เกี่ยวข้องกับการสื่อสารจริง สื่อที่ใช้ก็เป็นสื่อจริง แต่ก็ไม่ได้ละเลยความรู้ด้านไวยากรณ์ เมื่อเกิดความผิดพลาดทางด้านไวยากรณ์เพียงเล็กน้อย แต่ยังสามารถสื่อสารได้ ครูผู้สอนไม่ควรขัดจังหวะโดยการแก้ไขให้ถูกต้องทันที ควรแก้ไขเมื่อความผิดพลาดนั้นทำให้เกิด ความไม่เข้าใจหรือสื่อสารไม่ประสบความสำเร็จเท่านั้น ทั้งนี้เพื่อทำให้ผู้เรียนมีเจตคติที่ดีต่อการใช้ภาษาอังกฤษเพื่อการสื่อสาร (Davies and Pearse, 2000 ; Brown, 2001 ; Richard, 2006)

 Canale and Swain (1980) ได้แยกองค์ประกอบของความสามารถในการสื่อสารไว้ 4 องค์ประกอบ ดังนี้

 1. ความสามารถทางด้านไวยากรณ์หรือโครงสร้าง (Linguistic Competence and Grammatical Competence) หมายถึงความรู้ด้านภาษา ได้แก่ ความรู้เกี่ยวกับคำศัพท์โครงสร้างของคำ ประโยค ตลอดจนการสะกดและการออกเสียง

 2. ความสามารถด้านสังคม (Sociolinguistic Competence) หมายถึงการใช้คำ และโครงสร้างประโยคได้เหมาะสมตามบริบทของสังคม เช่น การขอโทษ การขอบคุณ การถามทิศทางและข้อมูลต่าง ๆ และการใช้ประโยคคำสั่ง เป็นต้น

 3. ความสามารถในการใช้โครงสร้างภาษาเพื่อสื่อความหมายด้านการพูด และเขียน (Discourse Competence) หมายถึง ความสามารถในการเชื่อมระหว่างโครงสร้างภาษา (Grammatical Form) กับความหมาย (Meaning) ในการพูดและเขียนตามรูปแบบ และสถานการณ์ที่แตกต่างกัน

 4. ความสามารถในการใช้กลวิธีในการสื่อความหมาย (Strategic Competence) หมายถึงการใช้เทคนิคเพื่อให้การติดต่อสื่อสารประสบความสำเร็จ โดยเฉพาะการสื่อสารด้านการพูด เช่น การใช้ภาษาท่าทาง (Body Language) การขยายความโดยใช้คำศัพท์อื่นแทนคำที่ผู้พูดนึกไม่ออก เป็นต้น

 **2.4.2 ความสำคัญการสอนภาษาเพื่อการสื่อสาร**

 ปัจจุบันวิธีการสอนภาษาเพื่อการสื่อสารเป็นที่นิยมกันอย่างแพร่หลาย หนังสือ วารสาร ตลอดจนการประชุมวิชาการต่าง ๆ เกี่ยวกับการเรียนการสอนภาษาอังกฤษ ล้วนกล่าวถึง วิธีสอนภาษาเพื่อการสื่อสารทั้งสิ้น ครูสอนภาษาอังกฤษจึงจำเป็นต้องมีความรู้ความเข้าใจเกี่ยวกับการจัดกิจกรรมเพื่อการสื่อสาร เนื่องจากเป็นกุญแจสำคัญที่จะช่วยให้ครูสามารถจัดการเรียนการสอนภาษาอังกฤษให้ผู้เรียนมีความสามารถในการสื่อสารได้ ถึงแม้ปัจจุบันครูจะมีแบบเรียนที่ผลิตตามแนววิธีการสอนเพื่อการสื่อสารที่ดีมากเพียงไรก็ตาม ถ้าปราศจากความรู้ความเข้าใจเกี่ยวกับการจัดกิจกรรมเพื่อการสื่อสารที่ถูกต้อง ครูไม่สามารถใช้ประโยชน์จากแบบเรียนนั้นได้เต็มที่ เพื่อช่วยให้ครูสอนภาษาอังกฤษมีความรู้ความเข้าใจเกี่ยวกับการจัดกิจกรรมเพื่อการสื่อสารและสามารถจัดกิจกรรมเพื่อการสื่อสารของตนเองได้

 **2.4.3 หลักการจัดการเรียนการสอนภาษาเพื่อการสื่อสาร**

 การจัดการเรียนรู้ตามแนวการสอนเพื่อการสื่อสารมีหลักสำคัญดังนี้

 2.4.3.1 ผู้เรียนได้รับการฝึกฝน รูปแบบภาษาที่เรียนจะใช้ได้ในสถานการณ์ที่มีความหมาย ครูต้องบอกให้ผู้เรียนทราบถึงจุดมุ่งหมายของการเรียน การฝึกการใช้ภาษาเพื่อให้การเรียนภาษาเป็นสิ่งที่มีความหมายต่อผู้เรียน ให้ผู้เรียนรู้สึกว่า เมื่อเรียนแล้วสามารถทำบางสิ่งบางอย่างได้เพิ่มขึ้น สามารถสื่อสารได้ตามที่ตนต้องการ

 2.4.3.2 จัดการเรียนการสอนแบบบูรณาการหรือทักษะสัมพันธ์ (Integrated Skills) คือใช้ทักษะทางภาษาทั้ง 4 ประกอบด้วยกริยาท่าทาง ที่ควรจะได้ทำพฤติกรรมเช่นเดียวกับในชีวิตจริง

 2.4.3.3 ฝึกสมรรถภาพด้านการสื่อสาร (Communicative Competence) คือผู้เรียนทำ กิจกรรม ใช้ภาษามีลักษณะเหมือนในชีวิตประจำวันให้มากที่สุด เพื่อให้ผู้เรียนนำไปใช้ได้จริง กิจกรรมการหาข้อมูลที่ขาดหายไป (Information Gap) ผู้เรียนทำกิจกรรมนี้จะไม่ทราบข้อมูลของอีกฝ่ายหนึ่ง จำเป็นต้องสื่อสารกันจึงจะทราบข้อมูล สามารถเลือกใช้ข้อความที่เหมาะสมกับบทบาท สถานการณ์ สำนวนภาษาในรูปแบบต่าง ๆ (Function)

 2.4.3.4 จัดกิจกรรมการเรียนการสอนให้ผู้เรียนได้ใช้ความรู้ รวมทั้งประสบการณ์ที่ได้รับ สามารถแสดงความเห็น หรือระดมสมอง (Brainstorming Activity) ฝึกการทำงานกลุ่มแสดงบทบาทสมมุติ (Role Play) เกมจำลองสถานการณ์ (Simulation) การแก้ปัญหา (Problem Solving) ฯลฯ

 2.4.3.5 ฝึกผู้เรียนให้ใช้ภาษาในกรอบของความรู้ทางด้านหลักภาษา (Grammatical Competence) ความรู้เกี่ยวกับกฎเกณฑ์ของภาษา สื่อสารได้คล่อง (Fluency) เน้นการใช้ภาษาตามสถานการณ์ (Function)

 2.4.3.6 จัดกิจกรรมการเรียนการสอนตามศักยภาพของผู้เรียน

 2.4.3.7 ส่งเสริมให้ผู้เรียนเป็นตัวของตัวเอง มีความรับผิดชอบ และสนับสนุนให้ศึกษาหาความรู้นอกชั้นเรียน

 2.4.3.8 ผู้สอนต้องจัดกิจกรรมการเรียนการสอนที่สนองความสนใจของผู้เรียน

 2.4.3.9 ให้โอกาสผู้เรียนพูดแสดงความคิดเห็นตามที่ต้องการ

 2.4.3.10 ต้องช่วยชี้แนะ นำทางผู้เรียน ให้คำแนะนำ ในระหว่างการดำเนินกิจกรรม พร้อมกับตรวจความก้าวหน้าทางการเรียนของผู้เรียน

 Richards (2006) ได้ให้ข้อสรุป 10 ประการในการเรียนการสอนภาษาอังกฤษ

เพื่อการสื่อสาร (Ten Core Assumptions of Current Communicative Language Teaching) ไว้ดังนี้

 1. Interaction : การเรียนรู้ภาษาที่สองจะเกิดขึ้นได้ง่ายถ้าผู้เรียนได้ปฏิสัมพันธ์หรือสื่อสารในภาษานั้นอย่างมีความหมาย

 2. Effective Tasks : กิจกรรมภาษาหรือแบบฝึกหัดที่มีคุณภาพในชั้นเรียนจะทำให้ผู้เรียนมีโอกาสที่จะสื่อความหมายในภาษา เพิ่มพูนแหล่งการเรียนรู้ภาษา สังเกตการใช้ภาษาและมีส่วนในการร่วมสื่อสาร

 3. Meaningful Communication : การสื่อสารจะมีความหมายก็ต่อเมื่อผู้เรียนสื่อสารเรื่องเกี่ยวข้องกับตน น่าสนใจ และน่ามีส่วนร่วม

 4. Integration of Skills : การสื่อสารเป็นกระบวนการเน้นภาพรวม (Holistic Process) ที่ต้องใช้ทั้งทักษะทางภาษาและหลายรูปแบบ

 5. Language Discovery / Analysis / Reflection : การเรียนภาษาเกิดจากการทำกิจกรรมการเรียนรู้แบบอุปนัย (inductive learning) คือผ่านกระบวนการค้นพบกฎและรูปแบบของภาษาด้วยตนเอง และจากกิจกรรมการเรียนรู้ที่สอนกฎและรูปแบบของภาษา (deductive learning)

 6. Accuracy & Fluency : การเรียนภาษาเป็นการเรียนรู้ที่ค่อยเป็นค่อยไป ที่ผู้เรียนเรียนรู้จากการใช้ภาษาและจากการลองผิดลองถูกในภาษา และถึงแม้ความผิดพลาดในการใช้ภาษาจะเป็นเรื่องธรรมดาที่เกิดขึ้นในการเรียนรู้แต่เป้าหมายปลายทางของการเรียนภาษาคือ การมีความสามารถในการใช้ภาษาอย่างถูกต้องและเหมาะสม

 7. Individuality : ผู้เรียนแต่ละคนมีหนทางพัฒนาภาษาของตนเอง และมีอัตราการพัฒนาที่ไม่เท่ากันและมีความต้องการและแรงจูงใจในการเรียนภาษาที่ต่างกัน

 8. Learning and Communication Strategies : การเรียนภาษาที่มีประสิทธิภาพขึ้นอยู่กับกลยุทธ์ในการเรียนและกลยุทธ์การสื่อสารที่มีประสิทธิภาพ

 9. Teacher as a facilitator : บทบาทของผู้สอนในห้องเรียนคือ ผู้ช่วยสร้างบรรยากาศในการเรียนรู้ สร้างโอกาสให้ผู้เรียนได้ฝึกและใช้ภาษาและให้ผลสะท้อนกลับในการใช้ภาษาและการเรียนภาษาของผู้เรียน

 10.Collaboration and Sharing atmosphere : ห้องเรียนเปรียบเสมือนชุมชนที่ผู้เรียนสามารถเรียนรู้และแบ่งปันการเรียนรู้ซึ่งกันและกัน

 Lottie and Janet ,2014) ได้เสนอแนวคิดในการสอนภาษาเพื่อการสื่อสาร ในการประชุมเชิงปฏิบัติการพัฒนาวิทยากรแกนนำกลวิธีการจัดกิจกรรมการเรียนการสอนภาษาอังกฤษ เพื่อกระสื่อสารและการประยุกต์ใช้ในชั้นเรียน(Communicative Language Teaching Approached Integrating in Classroom) ระหว่างวันที่ 9 – 11 มกราคม 2557 สำหรับใช้ขยายผลครูผู้สอนภาษาอังกฤษในจุดอบรมทั่วประเทศ โดยได้สรุปจากแนวคิด ทฤษฎี และงานวิจัยของนักวิชาการศึกษาหลายท่านว่า การสอนภาษาเพื่อการสื่อสารเป็นวิธีการสอนมากกว่าเป็นระเบียบวิธีที่เฉพาะเจาะจง ซึ่งหมายความว่าการสอนภาษาเพื่อการสื่อสารสามารถสอนด้วยวิธีการและเทคนิคที่หลากหลาย (Brown, 2014 ; Harmer, 2003) ทฤษฎีที่อยู่เบื้องหลังการสอนภาษาเพื่อการสื่อสารคือหน้าที่หลักของภาษาคือการสื่อสาร และการให้นักเรียนเรียนรู้ภาษาด้วยการมีส่วนร่วมในการสื่อสารในสถานการณ์จริง ทักษะที่สัมพันธ์กับการเรียนการสอนแนวนี้คือ ทักษะการฟัง การพูด การอ่าน และการเขียน ส่วนไวยากรณ์ (การเขียนและการพูด) ยังคงมีความสำคัญ แต่จุดต่างอยู่ตรงที่ไวยากรณ์นั้นจะสอนในบริบทของการสื่อสารที่มีความหมายมากกว่าการแยกสอนไวยากรณ์ต่างหาก ทั้งนี้ Lottie and Janet (2014) ได้สรุปการสอนภาษาเพื่อการสื่อสารตามหลักทฤษฎีและงานวิจัยไว้ 4 ประการดังนี้

 1. เน้นการสื่อสารที่มีประสิทธิภาพด้วยความถูกต้องและคล่องแคล่ว (A focus on effective communication with accuracy and fluency) ความสามารถในการสื่อสารเป็นเป้าหมายของการสอนภาษาเพื่อการสื่อสาร และการสื่อสารที่มีประสิทธิภาพนั้น สัมพันธ์กับความถูกต้องในด้านไวยากรณ์และคำศัพท์ซึ่งต้องควบคู่ไปกับความคล่องแคล่วในการพูดและการเขียน (Hymes, 1971) นอกจากนี้ Canale and Swain (1980) ได้เพิ่มเติมจากแนวคิดของ Hymes โดยสรุปความสามารถที่จำเป็นในการสื่อสารที่มีประสิทธิภาพไว้สี่ประการ ประกอบด้วยความสามารถด้านไวยากรณ์(Grammatical) ด้านวาทกรรม (Discourse) ด้านภาษาศาสตร์เชิงสังคม (Sociolinguistic) และด้านการใช้กลวิธีในการสื่อความหมาย (Strategic) และที่ผ่านมากว่าสี่ศตวรรษ นักวิชาการยังคงศึกษาอย่างต่อเนื่องเพื่อยืนยันความสำคัญของความถูกต้องในความรู้ด้านหน่วยเสียง ไวยากรณ์ คำศัพท์ และความคล่องแคล่วในการสื่อสาร

 2. ความกล้าใช้ภาษาในการร่วมกิจกรรมกลุ่ม (Risk - taking in Cooperative Groups) กิจกรรมการเรียนรู้แบบร่วมมือกันแสดงถึงการเพิ่มปฏิสัมพันธ์ระหว่างผู้เรียน ซึ่งเปิดโอกาสให้ผู้เรียนได้ใช้ภาษาเพื่อการสื่อสาร (Johnson and Johnson, 1999) กลุ่มการเรียนรู้แบบร่วมมือกันจะเป็นประโยชน์ต่อการเรียนรู้ของนักเรียนและพัฒนาเป็นกลุ่มที่มีโครงสร้างของการเอื้อประโยชน์ต่อกันในกลุ่ม (Kagan, 1994) กลุ่มนั้นสำคัญยิ่งต่อการเริ่มใช้ภาษาของนักเรียนที่ประหม่าในการพูดต่อหน้ากลุ่มใหญ่ กิจกรรมในกลุ่มเล็ก ๆ นั้นสร้างแรงจูงใจในการใช้ภาษาและกระตุ้นนักเรียนให้กล้าเสี่ยงในการใช้คำศัพท์และโครงสร้างภาษาใหม่ (Calderon, Slavin, and Sanchez, 2011)

 3. เชื่อมโยงกับความหมายและบริบท (Connected to Meaning and Context) ในการสอนภาษาเพื่อการสื่อสารนั้น นักเรียนจะมีพัฒนาการทางภาษาด้วยการใช้ภาษาในชีวิตจริง (Harmer, 2003 ; Nunan,1989) สอดคล้องกับทฤษฎีทางสังคมวัฒนธรรมของ Vygotskyที่ได้ให้ข้อสรุปเกี่ยวกับการสอนภาษาเพื่อการสื่อสารไว้ว่า “วิธีที่ดีที่สุดที่จะเรียนรู้และสอนภาษาคือการปฏิสัมพันธ์ทางสังคม” (Chaiklin, 2003) ภาระงานด้านภาษาควรเชื่อมโยงกับบริบทของชีวิตจริงที่มีความหมายต่อนักเรียน นั่นคือภาระงานด้านภาษานั้นอาจจะเชื่อมโยงถึงประเด็นทั่ว ๆ ไปที่เกี่ยวข้องกับการใช้ภาษาในชีวิตจริง

 4.ทักษะการคิดวิเคราะห์ (Critical Thinking Skills) ทักษะการคิดวิเคราะห์มีความสำคัญมากขึ้นสำหรับนักเรียนในทุกสาขาวิชา ไม่เพียงแต่ด้านภาษาเท่านั้น ทฤษฎีการคิดที่เป็นที่รู้จักกันอย่างแพร่หลาย คือ ทฤษฎีการเรียนรู้ตามแนวคิดของบลูม (Bloom’s Taxonomy) บลูม (Bloom, 1956) ได้เสนอแนวคิดว่านักเรียนมีความจำเป็นที่ต้องรู้จักทักษะการคิดทั้งในระดับสูงและระดับล่าง ทักษะในระดับล่าง คือ การจำและความเข้าใจ เช่น การจดจำคำศัพท์ใหม่และเข้าใจวลีพื้นฐาน ทักษะในระดับสูง คือ การสังเคราะห์และการประเมินผล เช่น การรวบรวมข้อมูลย่อยในการเล่าเรื่อง หรือแสดงความคิดเห็นและตัดสินด้วยเหตุผลทักษะการคิดวิเคราะห์มีความสำคัญอย่างยิ่งต่อการสอนภาษาเพื่อการสื่อสาร เพราะภาระงานด้านการสื่อสารนั้นต้องบูรณาการทั้ง ทักษะระดับ ล่างและระดับที่สูงขึ้น ยกตัวอย่างเช่น ในการสร้างภาษาใหม่นั้นนักเรียนต้องจดจำคำศัพท์ใหม่ สังเคราะห์ความคิด และประเมินเลือกวิธีที่ดีที่สุดในการสื่อสาร

 **2.4.4 แนวการจัดการเรียนการสอนภาษาอังกฤษเพื่อการสื่อสาร**

 แนวการสอนภาษาเพื่อกาสื่อสาร (Communicative Teaching Approach) เป็นแนวการสอนที่มุ่งเน้นผู้เรียนเป็นสำคัญ เพื่อให้ผู้เรียนได้เรียนรู้อย่างมีประสิทธิภาพ ฝึกการใช้ภาษาในสถานการณ์จริงที่มีโอกาสพบในชีวิตประจำวัน และยังให้ความสำคัญกับโครงสร้างไวยากรณ์ แนวการเรียนการสอนภาษาเพื่อการสื่อสารให้ความสำคัญกับการใช้ภาษา (Use) มากกว่าวิธีใช้ภาษา (Usage) นอกจากนี้ ยังให้ความสำคัญในเรื่องความคล่องแคล่วในการใช้ภาษา (Fluency) และความถูกต้องของการใช้ภาษา (Accuracy) การจัดการเรียนการสอนจึงเน้นหลักสำคัญดังต่อไปนี้

 2.4.4.1 ต้องให้ผู้เรียนเรียนรู้ว่ากำลังทำอะไร เพื่ออะไร ผู้สอนต้องบอกให้ผู้เรียนทราบถึงความมุ่งหมายของการเรียนและการฝึกใช้ภาษา เพื่อให้การเรียนภาษาเป็นสิ่งที่มีความหมายต่อผู้เรียน

 2.4.4.2 การสอนภาษาโดยแยกเป็นส่วน ๆ ไม่ช่วยให้ผู้เรียนเรียนรู้การใช้ภาษาเพื่อการสื่อสารได้ดีเท่ากับการสอนในลักษณะบูรณาการในชีวิตประจำวัน การใช้ภาษาเพื่อการสื่อสารจะต้องใช้ทักษะหลาย ๆ ทักษะ รวม ๆ กันไป ผู้เรียนควรจะได้ฝึกฝนและใช้ภาษาในภาพรวม

 2.4.4.3 ต้องให้ผู้เรียนได้ทำกิจกรรมการใช้ภาษา ที่มีลักษณะเหมือนในชีวิตประจำวันให้มากที่สุด

 2.4.4.4 ต้องให้ผู้เรียนฝึกการใช้ภาษามาก ๆ การเปิดโอกาสให้ผู้เรียนได้ทำกิจกรรมในรูปแบบต่าง ๆ ให้มากที่สุดที่จะเป็นไปได้

 2.4.4.5 ผู้เรียนต้องไม่กลัวว่าจะใช้ภาษาผิด

 Richard (2006) ได้เสนอวิธีการสอนเพื่อการสื่อสารอีก 2 วิธี ที่เน้นกระบวนการคือ แนวการสอนภาษาโดยใช้เนื้อหาเป็นฐาน (Content - Based Approach : CBI) และแนวการสอนที่ยึดภาระงานเป็นฐาน (Task - Based Instruction : TBI) โดยมีรายละเอียดดังนี้

 1. แนวการสอนภาษาโดยใช้เนื้อหาเป็นฐาน (Content - Based Approach) เป็นแนวการสอนที่เน้นเนื้อหาสาระการเรียนรู้มาบูรณาการกับจุดหมายของการสอนภาษา กล่าวคือ ให้ผู้เรียนใช้ภาษาเป็นเครื่องมือในการเรียนรู้ และในขณะเดียวกันก็พัฒนาการใช้ภาษาเพื่อกาสื่อสารไปด้วย ดัง นั้น การคัดเลือกเนื้อหาที่นำมาให้ผู้เรียนได้เรียนจึงเป็นสิ่งสำคัญอย่างยิ่ง เพราะเนื้อหาที่คัดเลือกมาจะต้องเอื้อต่อการบูรณาการการสอนภาษาทั้ง 4 ทักษะ คือ ฟัง พูด อ่าน เขียน นอกจากนี้ ยังช่วยให้ผู้เรียนสามารถพัฒนากระบวนการคิดวิเคราะห์ สามารถติดตาม ประเมินข้อมูลของเรื่อง และพัฒนาการเขียนเชิงวิชาการที่เกี่ยวข้องกับเรื่องนั้น ๆ ได้ทำให้ผู้เรียนเกิดการเรียนรู้ภาษาในลักษณะองค์รวม (Whole Language Learning)

 2. แนวการสอนที่ยึดภาระงานเป็นฐาน (Task - Based Approach) เป็นการเรียนรู้ภาษาที่เกิดจากการปฏิสัมพันธ์ในขณะที่ทำภาระงานให้สำเร็จ ความรู้ด้านคำศัพท์และโครงสร้างจะเป็นผลที่ได้จากการฝึกใช้ภาษาในขณะทำกิจกรรม นิยมนำแนวคิดนี้ไปใช้กับนักเรียนในระดับประถมศึกษา เพราะเชื่อว่าการเรียนรู้ภาษาเกิดจากกระบวนการที่นักเรียนได้ลงมือปฏิบัติงานจนลุล่วงตามจุดมุ่งหมายที่กำหนดไว้ (Willis, 1996)

 การจัดการเรียนรู้ที่เน้นภาระงาน มีจุดมุ่งหมาย 4 ประการ คือ

 1. เพื่อให้สามารถใช้ภาษาอังกฤษในการติดต่อสื่อสารและในการปฏิบัติภาระงานที่ได้รับมอบหมายได้เป็นผลสำเร็จ

 2. เพื่อให้สามารถนำความรู้และประสบการณ์ทางภาษาที่ได้รับไปใช้ในชีวิตจริงได้

 3. เพื่อพัฒนาทักษะการคิดโดยผ่านกระบวนการปฏิบัติภาระงาน

 4. เพื่อให้สามารถปฏิบัติตนได้อย่างถูกต้องเหมาะสมในการทำงานร่วมกับผู้อื่น

 **2.4.5 ขั้นตอนการเรียนการสอนตามแนวการสอนภาษาเพื่อการสื่อสาร**

 ขั้นตอนการจัดการเรียนการสอนตามแนวการสอนภาษาเพื่อการสื่อสารในที่นี้ ขอกล่าวถึงวิธีการสอนแบบ 3Ps หรือP-P-Pซึ่งมีขั้นตอนดังต่อไปนี้

**Presentation**

Teacher explain and demonstrate the meaning and form of the new language presented.

**Practice**

Students practice the new language presented in a controlled and semi-controlled way using various types of activities techniques.

**Production**

Students transfer what they have learnt to use in the simulations or real situation in an uncontrolled way.

***ภาพที่ 2.1*** ขั้นตอนการสอนตามแนวการสอนภาษาเพื่อการสื่อสาร แบบ 3Ps. ปรับปรุงจาก *วิธีการ*

*สอนภาษาอังกฤษ*, โดย สุมิตรา อังวัฒนกุล, 2540, กรุงเทพฯ: สำนักพิมพ์จุฬาลงกรณ์มหาวิทยาลัย

 สุมิตรา อังวัฒนกุล (2540) ได้สรุปขั้นตอนวิธีการสอนภาษาอังกฤษเพื่อการสื่อสารไว้ 3 ขั้นตอน คือ

 1. ขั้นนำเสนอ (Presentation) เป็นการให้ตัวป้อนทางภาษา (Language Input) แก่ผู้เรียนซึ่งจัดเป็นขั้นการสอนที่สำคัญขั้นหนึ่ง ในขั้นนี้ครูจะนำเสนอเนื้อหาใหม่ โดยจะมุ่งเน้นการให้ผู้เรียนได้รับรู้และทำความเข้าใจเกี่ยวกับความหมายและรูปแบบภาษาที่ใช้กันจริงโดยทั่วไป รวมทั้งวิธีการใช้ภาษา ไม่ว่าเป็นด้านการออกเสียง ความหมาย คำศัพท์ และโครงสร้างไวยากรณ์ที่เหมาะสมกับสถานการณ์ต่าง ๆ ควบคู่กันไป

 2. ขั้นฝึกปฏิบัติ (Practice) เป็นการฝึกให้ผู้เรียนมีความแม่นยำในรูปแบบภาษา เพื่อจะได้สามารถนำไปใช้ในการสื่อสารต่อไป หลังจากที่ผู้เรียนได้รับรู้รูปแบบภาษาว่าเป็นอย่างไรและสื่อความหมายอย่างไร ในขั้นนำเสนอไปแล้ว ในขั้นนี้ควรเป็นการฝึกที่เน้น (Meaningful Drills) เพราะผู้เรียนมีความจำเป็นในการใช้ภาษาเพื่อสื่อความหมาย การฝึกเน้นความหมายมีหลายแบบ เช่น ฝึกการแลกเปลี่ยนข้อมูล (Information Gap) การแสดงบทบาทสมมุติ (Role - Play) ฝึกด้วยการเล่นเกมที่มีการควบคุมการใช้ภาษาเป็นต้น

 3. ขั้นนำไปใช้ (Production) เป็นการฝึกใช้ภาษาเพื่อการสื่อสาร เปรียบเสมือนการถ่ายโอนการเรียนรู้ภาษาจากสถานการณ์ในชั้นเรียนไปสู่การนำภาษาไปใช้จริง การฝึกใช้ภาษาเพื่อการสื่อสารโดยทั่วไป มุ่งหวังให้ผู้เรียนได้ลองใช้ภาษาในสถานการณ์ต่าง ๆ ที่จำลองจากสถานการณ์จริง หรือที่เป็นสถานการณ์จริงด้วยตนเองโดยครูผู้สอนเป็นเพียงผู้แนะแนวทางเท่านั้น ส่วนผู้เรียนมีหน้าที่ในการผลิตภาษา กิจกรรมที่ให้ผู้เรียนปฏิบัติควรเป็นกิจกรรมที่ให้ผู้เรียนมีความต้องการและมีจุดมุ่งหมายในการสื่อสาร และเปิดโอกาสให้ผู้เรียนได้เลือกใช้ภาษาหรือเนื้อหาด้วยตนเองมากที่สุด อีกทั้งผู้เรียนควรจะได้ประเมินผลการสื่อสารของตนจากผลสะท้อนกลับของผู้ร่วมสื่อสารด้วย เพื่อให้การสื่อสารเหมือนจริงมากที่สุด

 **2.4.5 กระบวนการเรียนการสอนภาษาอังกฤษเพื่อการสื่อสาร**

 กระบวนการเรียนการสอนตามแนวการสอนภาษาอังกฤษเพื่อการสื่อสารที่มีประสิทธิภาพนั้น

ขึ้นอยู่กับองค์ประกอบ 3 ประการคือ กิจกรรม เทคนิคการสอน และบทบาทของผู้เรียนและครูผู้สอน

 1. กิจกรรม เป็นองค์ประกอบที่มีความสำคัญมากในกระบวนการสอนภาษาเพื่อการสื่อสารเพราะเป็นส่วนที่ช่วยให้ผู้เรียนมีโอกาสได้ใช้ภาษาในการสื่อสารที่สมจริงในห้องเรียน (Richards, 2006) กิจกรรมที่ดีนั้นจะขึ้นอยู่กับลักษณะของกิจกรรม และลักษณะของการจัดกิจกรรม

 1.1 ลักษณะของกิจกรรมที่เอื้อต่อการเรียนการสอนภาษาเพื่อการสื่อสาร มีดังนี้

 1.1.1 กิจกรรมสอดคล้องกับจุดประสงค์บทเรียน

 1.1.2 กิจกรรมมีจุดมุ่งหมายในการใช้ภาษาเพื่อสื่อความหมาย

 1.1.3 กิจกรรมทำให้เกิดความจำเป็นที่จะสื่อความหมาย

 1.1.4 กิจกรรมเปิดโอกาสให้ผู้เรียนรับรู้ผลของการสื่อความหมาย

 1.1.5 กิจกรรมน่าสนใจและท้าทาย

 1.1.6 กิจกรรมเปิดโอกาสให้ผู้เรียนมีโอกาสเลือกตามความต้องการ

 1.1.7 กิจกรรมเปิดโอกาสให้ผู้เรียนได้ใช้ความรู้และประสบการณ์ที่มีอยู่

 1.1.8 กิจกรรมฝึกให้ผู้เรียนมีกลยุทธ์การเรียนรู้

 1.2 ลักษณะของการจัดกิจกรรม การจัดกิจกรรมในการเรียนการสอนภาษาอังกฤษเพื่อการสื่อสารนั้นสามารถทำได้หลายลักษณะ ก่อให้เกิดปฏิสัมพันธ์หลายรูปแบบในชั้นเรียน เช่น ปฏิสัมพันธ์ระหว่างผู้เรียน- บทเรียน ผู้เรียน - ผู้เรียน ผู้เรียน - ครูผู้สอน ที่จะช่วยให้ผู้เรียนได้ฝึกใช้ภาษาในรูปแบบต่าง ๆ ลักษณะการจัดกิจกรรมมีดังนี้

 1.2.1 การจัดกิจกรรมรายบุคคล (Individual Work) เป็นกิจกรรมทีฝึกพึ่งตนเองในการเรียนรู้ (Autonomous Learning) เปิดโอกาสให้ผู้เรียนเลือกทำกิจกรรมตามลีลาการเรียนรู้ (Learning Style) ในรูปแบบที่ตนต้องการ ในเวลาที่เหมาะสมกับตนเอง และสามารถทำได้นอกชั้นเรียน กิจกรรมที่เหมาะสมกับกิจกรรมรายบุคคล ได้แก่ การอ่านหนังสือนอกเวลา การเล่นเกมต่าง ๆ เช่น เกมปริศนาอักษรไขว้ เกมสร้างคำเป็นต้น

 1.2.2 การจัดกิจกรรมแบบคู่ (Pair Work) เป็นกิจกรรมที่ส่งเสริมให้ผู้เรียนมีปฏิสัมพันธ์ระหว่างผู้เรียนด้วยกันที่จะต้องคิดและทำร่วมกัน (Collaborative Learning) ทำให้เกิดการใช้ภาษาในสถานการณ์ที่เหมือนจริงอย่างไรก็ตาม ระหว่างทำกิจกรรมครูผู้สอนจะเป็นผู้ควบคุม คอยให้ความช่วยเหลือเมื่อผู้เรียนต้องการ กิจกรรมที่เหมาะสมกับกิจกรรมรายคู่ ได้แก่ การถามหาข้อมูลที่ตนขาดหายไปจากคู่ของตน (Information Gap) การแสดงบทบาทสมมติ (Role - Play) เป็นต้น

 1.2.3 การจัดกิจกรรมแบบกลุ่ม (Group Work) เป็นกิจกรรมที่ส่งเสริมให้ผู้เรียนมีภาวะอิสระ (Autonomy) ลดการพึ่งครูผู้สอน จำนวนผู้เรียนในแต่ละกลุ่มขึ้นอยู่ลักษณะงานแต่ไม่ควรเกิน 6 คน กิจกรรมที่เหมาะสมกับกิจกรรมแบบกลุ่ม ได้แก่ การอภิปราย (Discussion) การอ่านและฟังส่วนต่าง ๆ ของเรื่องราวแล้วนำส่วนเหล่านี้มาปะติดปะต่อกัน (Jigsaw Reading / Listening) การช่วยหาข้อมูลเพื่อมาทำโครงงานการเล่นเกมต่าง ๆ เช่น เกมต่อคำ เกมยี่สิบคำถาม เป็นต้น

 1.2.4 การจัดกิจกรรมแบบทำร่วมกันทั้งชั้น (Class work) เป็นกิจกรรมที่ส่งเสริมให้ผู้เรียนมีปฏิสัมพันธ์กับครูผู้สอน เป็นกิจกรรมที่ผู้เรียนทำพร้อมกันทั้งห้อง ครูผู้สอนสามารถชี้นำและควบคุมกิจกรรมได้มากกว่ากิจกรรมที่จัดในลักษณะอื่น กิจกรรมที่เหมาะสมกับกิจกรรมแบบทำร่วมกันทั้งชั้น ได้แก่ การฝึกออกเสียงคำ ฝึกการอ่านออกเสียง การทำตามคำสั่ง การอภิปรายแสดงความคิดเห็น เป็นต้น

 2. เทคนิคการสอน เทคนิคการสอนเป็นองค์ประกอบที่สำคัญมากในกระบวนการเรียนการสอนเพื่อการสื่อสาร เพราะเทคนิคการสอนที่เหมาะสมจะช่วยให้การเรียนการสอนเพื่อการสื่อสารประสบความสำเร็จเทคนิคการสอนที่มีประสิทธิภาพ ได้แก่

 2.1 ให้ผู้เรียนได้พบและได้ใช้ภาษาในการสื่อสารให้มากที่สุด การสื่อสารที่สมจริงคือการที่ผู้เรียนมุ่งความสนใจไปที่สารที่สื่อออกมาหรือสารที่ต้องการสื่ออกไป ไม่ใช้มุ่งที่ตัวภาษา (Breen and Candlin, 1980)

 2.2 ใช้อุปกรณ์และสื่อการสอนที่ช่วยให้ผู้เรียนเข้าใจภาษาได้ง่ายขึ้น สื่อตามแนวการสอนแบบCLTประกอบด้วย

 2.2.1 เนื้อหา (Text - based Materials) คือ แบบเรียนที่จัดกิจกรรมเน้นการสอนแบบ CLT เช่น มีกิจกรรมให้ผู้เรียนแสดงบทบาทสมมติ กิจกรรมคู่ หรือกิจกรรมกลุ่ม

 2.2.2 งาน / กิจกรรม (Task - Based Materials) คือ สื่อที่เน้นการทำกิจกรรมและภาระงานที่เน้นให้ผู้เรียนได้ทำงานกลุ่มเพื่อให้เกิดกระบวนการเรียนรู้

 2.2.3 สื่อจริง (Realia / Authentic Materials)คือ สื่อที่ใช้จริงในชีวิตประจำวัน เช่น ป้ายประกาศ โฆษณา รูปภาพ แผนที่ แผ่นพับ และหนังสือพิมพ์ เป็นต้น

 2.3 หาวิธีการที่ทำให้ผู้เรียนไม่รู้สึกเครียดระหว่างเรียน และสร้างบรรยากาศที่ทำให้ผู้เรียนไม่อายเวลาตอบผิด (Dulay, Burt and Krashen, 1982)

 2.4 ศึกษาความสนใจของผู้เรียนและแทรกสิ่งที่ผู้เรียนสนใจไว้ในบทเรียนด้วย และครูผู้สอนควรเรียนรู้ด้วยว่าผู้เรียนชอบทำงานกับผู้ใด

 2.5 เน้นกระบวนการเรียนรู้ของผู้เรียน (Process) มากกว่าผลงานการเรียนรู้ (Product)

 3. บทบาทของครูผู้สอนและผู้เรียน

 Richards (2006) ได้เสนอบทบาทครูและผู้เรียนที่ต้องปรับเปลี่ยนในการจัดการเรียนการสอนภาษาอังกฤษเพื่อการสื่อสาร ดังนี้

 1. บทบาทครูผู้สอน (Teacher’s Role) ครูมีบทบาทเป็นผู้เตรียมและดำเนินการจัดกิจกรรมเพื่อการสื่อสาร ให้ผู้เรียนได้มีโอกาสใช้ภาษาให้มากที่สุด ครูผู้สอนจะควบคุมการเรียนในช่วงที่มีการฝึกรูปแบบภาษาเท่านั้นแต่ในช่วงที่ให้ผู้เรียนใช้ภาษา ครูผู้สอนจะลดบทบาทลงเป็นเพียงผู้กำกับรายการคอยให้ความสะดวก ตลอดจนให้ความช่วยเหลือเมื่อผู้เรียนต้องการเท่านั้น ครูจะกระตุ้นให้กำลังใจ ช่วยเหลือให้ผู้เรียนสามารถใช้ภาษาเพื่อการสื่อสารให้ได้ความหมายและถูกต้องตามหลักไวยากรณ์ (Grammar Competence) และความสามารถทางด้านสื่อสาร (Communicative Competence) ของผู้เรียน และครูผู้สอนจะไม่ขัดจังหวะในขณะที่ผู้เรียนกำลังใช้ภาษาถึงแม้ว่าผู้เรียนจะใช้ภาษาไม่ถูกต้องก็ตาม แต่ครูจะช่วยอธิบายและให้ความช่วยเหลือก็ต่อเมื่อการสื่อสารของผู้เรียนชะงักงัน อย่างไรก็ตาม ครูผู้สอนยังคงเป็นแหล่งความรู้ (Resource) ให้ผู้เรียนเมื่อเขาต้องการเป็นผู้เตรียมผู้เรียนให้พร้อมก่อนการเรียนรู้ รวมทั้งเป็นผู้ให้ข้อมูลทางภาษาแก่ผู้เรียน ครูผู้สอนต้องพยายามใช้ภาษาอังกฤษในการสื่อสารในห้องเรียนให้มากที่สุด เป็นผู้สร้างบรรยากาศในห้องเรียนให้ผู้เรียนอยากเรียนรู้ นอกจากนี้ ครูผู้สอนยังเป็นผู้ประเมินผลการเรียนรู้ และให้ข้อมูลย้อนกลับแก่ผู้เรียนอีกด้วย

 2. บทบาทผู้เรียน (Learner’s Role) ในการเรียนการสอนภาษาเพื่อการสื่อสาร ผู้เรียนมีบทบาทสำคัญในห้องเรียนมากกว่าครูผู้สอน ผู้เรียนเป็นผู้มีส่วนร่วมในการเรียนรู้ ได้ลงมือใช้ภาษาด้วยตนเองโดยการแลกเปลี่ยนข้อมูลกับเพื่อน การช่วยเหลือซึ่งกันและกันทำให้เกิดการเรียนรู้จากการทำกิจกรรมกลุ่มร่วมกันและผู้เรียนพยายามเรียนรู้ด้วยตนเองเพิ่มขึ้นโดยนำสิ่งที่ตนเรียนรู้ในห้องเรียนเป็นเครื่องมือช่วยในการหาความรู้เพิ่มเติมนอกห้องเรียน เช่น การอ่านหนังสือภาษาอังกฤษ เรียนรู้เพิ่มเติมในสิ่งที่ตนสนใจจากห้องสมุด อินเทอร์เน็ต เป็นต้น ผู้เรียนยังสามารถประเมินผลการเรียนรู้ด้วยตนเอง และสามารถให้ข้อมูลย้อนกลับแก่เพื่อนร่วมชั้นเรียนได้อีกด้วย

**2.5 การจัดกิจกรรมเพลง**

 การร้องเพลงเป็นกิจกรรมหนึ่งที่เด็กชอบและมีความกระตือรือร้นที่จะเรียน การสอนร้องเพลงภาษาอังกฤษ ช่วยให้เด็กได้รู้จักการออกเสียง สระ พยัญชนะ การเน้นเสียง คำศัพท์และโครงสร้างของประโยค นอกจากเพลงในหนังสือ หรือคู่มือครูแล้ว ครูอาจนำเพลงจากภาพยนตร์ แผ่นซีดีเพลง หรือเพลงที่กำลังเป็นที่นิยมมาใช้สอนเด็กได้ในการสอนเพลงควรให้นักเรียนทำท่าทาง

ประกอบเพลงไปด้วย

 **2.5.1 ความหมายของเพลง**

 Hornby (1990) ให้นิยามความหมายของเพลงไว้ว่า เพลง คือชิ้นส่วนของดนตรีที่มีคำร้อง และยังเป็นชุดภาษาที่ดีอีกด้วย เพราะเพลงได้รวมทั้งภาษา วัฒนธรรม การฟังไวยากรณ์และทักษะทางภาษาอื่น ๆ มาเรียงร้อยเป็นถ้อยคำที่คล้องจอง โดยธรรมชาติของเพลงสำหรับเด็กนั้นจะมีเนื้อร้องที่ซ้ำไปมาทำให้เด็กจำคำศัพท์ได้ และไม่ว่าใครก็ตามเมื่อได้เรียนรู้การร้องเพลงก็จะจำเนื้อเพลงได้อย่างรวดเร็วเช่นกัน

 Neufeldt and Guralnik (1994, pp. 108) กล่าวว่า เพลงคือ ศิลปะของการขับร้อง ดนตรีที่บรรเลงหรือแต่งขึ้นเพื่อบรรเลงเพลง คำประพันธ์หรือบทร้อยกรองที่แต่งไว้สำหรับขับร้อง เช่น โคลงที่แสดงความรู้สึก

 สนอง อินละคร (2544, น. 108) กล่าวว่า เพลงเป็นกิจกรรมที่ผู้จัดให้กับนักเรียนได้เรียนรู้ จากเนื้อหา ทำนอง ซึ่งสะท้อนให้เห็นชีวิตและวัฒนธรรมในแง่มุมต่าง ๆ อีกทั้งยังแนะนำสั่งสอนในด้านคุณธรรมอันเป็นแรงจูงใจใฝ่เรียนรู้อีกด้วย นักเรียนจะได้ทั้งความรู้และความสนุกสนานควบคู่กันไป

 ราชบัณฑิตยสถาน (2546, น. 601)ได้ให้ความหมายของเพลงไว้ว่า เพลง หมายถึง สำเนียง ขับร้อง ทำนองดนตรี กระบวนวิธีรำดาบ รำทวน เป็นต้น

 ชัยวัฒน์ เหล่าสืบสกุลไทย (2549, น. 16) อธิบายว่า เพลง หมายถึง สำเนียงขับร้องทำนองดนตรีที่เรากระทำขึ้นเพื่อสนนองความจ้องการทางด้านร่างกาย จิตใจ และอารมณ์ตลอดจนเพื่อกิจกรรมทางสังคมอีกด้วย

 สรุปได้ว่า เพลง หมายถึง สำเนียงขับร้อง หรือทำนองดนตรี และเทคนิคการใช้เพลงประกอบการสอน หมายถึง กลวิธีต่าง ๆ ที่ครูใช้สำเนียงขับร้องและทำนองดนตรีมาให้นักเรียนได้ร้องหรือครูร้องให้นักเรียนฟังเพื่อใช้เป็นส่วนหนึ่งในกิจกรรมการเรียนการสอน

 **2.5.2 ความสำคัญของการใช้เพลงประกอบการสอน**

 เพลงประกอบการสอนมีส่วนสำคัญต่อการจัดการเรียนรู้ ทั้งด้านบรรยากาศ ด้านการกระตุ้นความสนใจ และเป็นเครื่องมือที่ช่วยให้ผู้เรียนสามารถเข้าถึงบทเรียนได้ง่ายโดยนักการศึกษาหลายท่านกล่าวถึงความสำคัญทั้งในและต่างประเทศดังนี้

 Grenough (2000, pp. 1-4) กล่าวว่า เพลงมีประโยชน์ที่ช่วยในการจำได้อย่างดี เพื่อพัฒนาการเรียนการสอนภาษาได้ครบทั้ง 4 ทักษะ ฟัง พูด อ่าน เขียน เพื่อให้เด็กเกิดการพัฒนาในด้านการใช้ภาษาในชั้นเรียนเพื่อให้การเรียนการสอนเกิดประสิทธิภาพมากขึ้น เพื่อให้การเรียนการสอนบรรลุความมุ่งหมายตามต้องการ โดยเพลงสามารถนำมาใช้เป็นแนวทางพื้นฐานในการเรียนรู้เพื่อพัฒนาด้านต่าง ๆ ต่อไปนี้

 1. พัฒนาการทางด้านภาษา เพลงช่วยพัฒนาความสามารถในการใช้ภาษาซึ่งเจริญขึ้นตามวัย ประกอบด้วยการแสดงออกทางความคิด การฟัง การพูด การอ่าน และการเขียน

 2. พัฒนาการทางด้านความคิด เพลงช่วยเป็นสื่อแสดงออกซึ่งความคิด ซึ่งได้จากการใช้ความคิดติดตามเรื่องราวต่าง ๆ จากการฟัง การอ่านแล้วถ่ายทอดความคิดของตนให้ผู้อ่านเข้าใจด้วยการพูด การเขียนได้อย่างมีเหตุผลและถูกต้อง

 3. พัฒนาการด้านทักษะ เพลงช่วยให้ทำสิ่งใดสิ่งหนึ่งได้อย่างถูกต้องคล่องแคล่วทั้งทางด้านการฟัง การพูด การอ่านและการเขียน

 4. พัฒนาการด้านทัศนคติ เพลงช่วยให้เกิดความรู้สึกนึกคิด ความชอบหรือไม่ชอบมีอิทธิพลต่อการยอมรับไม่ยอมรับ ซึ่งสามารถเปลี่ยนแปลงได้ โดยในการเรียนภาษาผู้เรียนควรมีความเต็มใจที่จะได้รับการฝึกฝนให้สามารถใช้ภาษาได้ทั้งทางด้านการฟัง การพูด การอ่าน และการเขียนอย่างมีประสิทธิภาพ

 5. พัฒนาการด้านความรู้ เพลงช่วยให้ได้รับเนื้อหำสำระต่ำงๆที่ครูนำเสนอ เป็นสิ่งที่นักเรียนจะเรียนรู้ด้วยวิธีการต่าง ๆ จากการฟัง การพูด การอ่านและการเขียน ซึ่งสามารถนำไปใช้ในชีวิตประจำวันได้

 Griffee (1992, pp. 4-5) ได้กล่าวถึงประโยชน์ของเพลงต่อการสอนภาษาอังกฤษไว้ว่าเพลงช่วยสร้างบรรยากาศในห้องเรียน (Classroom Atmosphere) เพลงทำให้นักเรียนรู้สึกผ่อนคลายและสร้างสรรค์บรรยากาศที่สนุกสนานให้เกิดขึ้นในห้องเรียน

 1. เพลงเป็นตัวช่วยให้เกิดการเรียนรู้ทางภาษา (Language Input) เนื่องจากคำพูดกับจังหวะมีความสัมพันธ์กันอย่างยิ่ง ดังนั้นประสาทการรับรู้เกี่ยวกับจังหวะจึงเป็นพื้นฐานและบันไดขั้นต้นในการเรียนรู้ภาษาได้ดี

 2. เพลงถือเป็นตัวกลางการเรียนรู้ทางวัฒนธรรม (Cultural Input) เนื่องจากเพลงสามารถสะท้อนถึงสถานที่กำเนิดของเพลงอันอุดมไปด้วยข้อมูลทางสังคม เมื่อนำเพลงมาใช้ในห้องเรียนจึงเปรียบเสมือนนำความรู้ทางวัฒนธรรมเข้ามาในห้องเรียนด้วย

 3. เพลงเป็นตำรา (songs as a text) เพลงสามารถใช้เป็นตำรำได้เช่นเดียวกันกับโคลง กลอน เรื่องสั้น นวนิยายหรือเอกสารจริงอื่น ๆ

 4. เพลงเป็นอุปกรณ์เสริม (Songs and music as s supplements) เพลงสามารถใช้เป็นอุปกรณ์เสริมตำราเรียนหรือเป็นตำราโดยตัวของมันเองในสถานการณ์การสอนหลายอย่างเช่น ใช้เพลงหลังการเรียนตามปกติใช้เพลงในการเปลี่ยนเนื้อหาบทเรียนใหม่ ใช้เพลงในโอกาสและวาระพิเศษเช่น วันคริสมาสต์ เป็นต้น

 5. เพลงช่วยในการสอนบทสนทนา (Teaching Conversation) ครูสามารถใช้เพลงในการนำการสนทนาหรือการอภิปรายได้

 6. เพลงช่วยในการสอนคำศัพท์ (Teaching Vocabulary) เพลงสามารถใช้ในการสอนศัพท์ได้เป็นอย่างดี

 7. เพลงช่วยในการทบทวนโครงสร้างทางไวยากรณ์ (Teaching or reviewing Grammatical Structure) เพลงนำเสนอบริบทที่เป็นธรรมชาติสำหรับโครงสร้างทางไวยากรณ์ทั่วไป

 8. เพลงช่วยในการออกเสียง (Teaching Pronunciation) เพลงอันประกอบด้วยระดับเสีย จังหวะและการเน้นคำ เหมาะแก่การสอนและฝึกทักษะทางภาษาได้หลายทักษะ

 9. เพลงช่วยเพิ่มความคงทนในการจำ (Teaching Memory) เพลงช่วยให้เกิดความคงทนในการจำ มีความกระตือรือร้นในการเรียนและไม่เบื่อหน่ายในการฝึกฝนซ้ำ ๆ

 10. เพลงช่วยสร้างความสนใจให้นักเรียน (Students’ Interest) เพลงมีอิทธิพลต่อเรา นับตั้งแต่เริ่มหัดพูดจนกระทั่งเป็นผู้ใหญ่ครูสามารถสร้างความสนใจได้ด้วยเพลง

 สำนักงานคณะกรรมการการประถมศึกษาแห่งชาติ กระทรวงศึกษาธิการ (2538 : 57)ได้กล่าวถึงวัตถุประสงค์ทั่วไปของการร้องเพลงดังนี้

 1. เพื่อให้เด็กได้รับความเพลิดเพลิน ไม่เบื่อหน่าย

 2. เพื่อให้เด็กได้รับความรู้อย่างสนุกสนาน เพราะเป็นการเรียนปนเล่น

 3. เพื่อส่งเสริมพัฒนาการทางสังคม ให้เด็กมีโอกาสปรับตัวเข้ากับผู้อื่นและร่วมงานกันได้ดี เกิดความสามัคคี

 4. ให้เด็กเกิดความคิดริเริ่มในการแสดงท่าทางประกอบ

 5. เพื่อกล่อมเกลำให้เด็กมีนิสัยอ่อนโยน

 สรุปความสำคัญของการใช้เพลงประกอบการสอน ได้ว่า เพลงประกอบการสอนมีส่วนสำคัญต่อการจัดการเรียนรู้ ทั้งด้านบรรยากาศ ด้านการกระตุ้นความสนใจ สนุกสนานในการเรียนรู้ และเป็นเครื่องมือที่ช่วยให้ผู้เรียนสามารถเข้าถึงบทเรียนได้ง่าย

 **2.5.3 วัตถุประสงค์ของการใช้เพลงประกอบการสอน**

 กรมวิชาการ (2539, น. 19) ได้สรุปวัตถุประสงค์ในการสอนเพลงประกอบบทเรียน

ดังนี้

 1. เพื่อให้นักเรียนรู้สึกว่า บทเรียนมีความหมาย น่าสนใจ น่าสนุก

 2. เพื่อย้ำสิ่งที่เรียนไปแล้ว เช่น แถบประโยค คำศัพท์ หรือการออกเสียงให้นักเรียนจำได้ดียิ่งขึ้น

 3. เพื่อให้นักเรียนได้ฝึกการออกเสียงมากขึ้นโดยไม่เกิดความเบื่อหน่ายเช่นเสียงสระ พยัญชนะ เสียงเชื่อมคำ เชื่อมประโยค และจังหวะ เป็นต้น

 4. เพื่อปลูกฝังทัศนคติที่ดีต่อการเรียนภาษาอังกฤษ

 นิตยา สุวรรณศรี (2539, น. 70- 71) ได้กล่าวถึงวัตถุประสงค์ในการสอนเพลงภาษาอังกฤษ ดังนี้

 1. เพื่อให้นักเรียนรู้สึกว่า บทเรียนมีความหมาย น่าสนใจและสนุก

 2. เพื่อย้ำในสิ่งที่เรียนไปแล้ว เช่น แบบประโยค คำศัพท์ หรือการออกเสียงให้นักเรียนจำได้ดียิ่งขึ้น

 3. เพื่อให้นักเรียนได้ฝึกการออกเสียงมากขึ้นโดยไม่เกิดความเบื่อหน่ายเช่นเสียงสระ พยัญชนะ เสียงที่เชื่อมคำ เชื่อมประโยคและจังหวะ เป็นต้น

 4. เพื่อปลูกฝังทัศนคติที่ดีต่อการเรียนภาษาอังกฤษ

 เรืองศักดิ์ อัมไพพันธ์ (2542, น. 9) กล่าวถึงจุดมุ่งหมายในการนาเพลงมาใช้ในการสอนภาษาได้ดังนี้

 1. เพื่อสอนคำศัพท์หรือโครงสร้างใหม่ตลอดจนหน้าที่ทางภาษาต่าง ๆ

 2. เพื่อทบทวนเนื้อหาที่ผ่านมา

 3. เพื่อจัดกิจกรรมเสริมบทเรียนให้น่าสนใจ

 4. เพื่อสอนขนบธรรมเนียม ประเพณีที่เกี่ยวกับภาษาและบทเพลงนั้น ๆ

 5. เพื่อส่งเสริมการแสดงออกทางด้านภาษาและกิจกรรมทั้งรายบุคคลและกลุ่มย่อย

 สรุปวัตถุประสงค์ของการใช้เพลงประกอบการสอนได้ว่า เพลงมีความสำคัญมากต่อการศึกษา นอกจากจะทำให้การเรียนการสอนแต่ละครั้งมีความสนุกสนานแล้ว ยังเป็นกิจกรรมที่ช่วยให้นักเรียนมีเจตคติที่ดี จดจำเรื่องราวต่าง ๆ ได้ง่ายขึ้น แม่นยำ เป็นเวลานาน ครูสามารถนำบทเพลงมาใช้ประกอบการเรียนการสอนได้หลากหลาย เช่น สร้างความคุ้นเคยอย่างรวดเร็ว ใช้นำเข้าสู่บทเรียนเพื่อกระตุ้นความสนใจ ใช้ดำเนินการสอนเพื่อจดจำรายละเอียดได้แม่นยำ และยังใช้สรุปบทเรียนหรือใช้เพลงสอนเนื้อหาเพื่อให้นักเรียนเกิดความสนุกสนาน ซึ่งในการวิจัยครั้งนี้ คือเพื่อสอนคำศัพท์หรือโครงสร้างใหม่ตลอดจนหน้าที่ทางภาษาต่าง ๆ และทำให้กิจกรรมการเรียนการสอนน่าสนใจยิ่งขึ้น

 **2.5.4 การเลือกเพลงเพื่อนำมาใช้ในการสอน**

 ครูอาจจะเลือกใช้เพลงของศิลปินหรือเพลงภาษาอังกฤษตามจังหวะหรือแนวดนตรีที่นักเรียนชื่นชอบ ที่สำคัญเนื้อเพลงต้องเหมาะสมอย่างยิ่งในแง่ของวัฒนธรรม เช่น ในการเลือกเพลงแนะนำให้หลีกเลี่ยงเนื้อเพลงที่มีความรุนแรง ดูหมิ่น หรือทำลาย สอดคล้องกับ Stratton, et al. (1994) ที่พบว่า เนื้อเพลงนั้นมีผลกระทบต่ออารมณ์ของผู้เรียนมากกว่าทำนองของดนตรีเพียงอย่างเดียว เพราะเนื้อเพลงส่งผลต่อความรู้สึกของคนโดยตรง ซึ่งความรู้สึกที่เกิดขึ้นนั้นปราศจากอิทธิพลหรือการคำนึงถึงลักษณะของทำนองดนตรี สำหรับเด็กเล็กเพลงที่ใช้ควรเป็นเพลงสั้น ๆไม่เร็วจนเกินไป (Griffee, 1990) ความยาวของเพลงควรจะต้องมีการย้อนซ้ำไปมา แต่ไม่ควรยาวกว่า 4 นาที

 Garham (2006) ได้นำเสนอขั้นตอนการเลือกเพลงไว้ ดังนี้ คือ ขั้นตอนแรกจะต้องคำนึงถึง คืออายุของนักเรียนและสอง คือ ความสัมพันธ์ของเพลงหรือการร้องเพลงกับการเรียน ซึ่งเด็กเล็กจะรักสิ่งใด ๆ ก็ตามที่เกี่ยวข้องกับดนตรีหรือจังหวะ ดังนั้น เราจึงสามารถใช้ประโยชน์จากสิ่งนี้ด้วยการนำเพลงมาใช้สอนนักเรียน การสอนคำศัพท์และภาษาที่จะเป็นประโยชน์กับนักเรียนในการสื่อสารในขั้นพื้นฐานหรือในสถานการณ์ในห้องเรียน แต่สิ่งนี้ไม่ได้หมายความว่าเพลงทุกเพลงหรือบทกลอนทุกชนิดจะเกี่ยวข้องกับบทเรียนสามารถและใช้สอนในห้องเรียนได้ บางครั้งเพลงนั้นสร้างมาเพียงเพื่อให้เกิดความสนุกสนานเพลิดเพลิน แต่ไม่มีสาระ หรือเพลงบางเพลงอาจมีเพียงเพียงสัมผัสที่มีความไพเราะ

 **2.5.5 ขั้นตอนในการใช้เพลงประกอบการสอนภาษาอังกฤษ**

 Phillips (2002, pp. 145-146) ได้กล่าวถึงกระบวนการทั่วไปสำหรับการใช้เพลงประกอบการเรียนการสอนไว้ว่า

 1. เปิดเทปเพลงหรือครูร้องเพลงนั้น1-2 ครั้ง โดยให้เด็ก ๆ ฟังเพียงอย่างเดียว ทั้งนี้ เพื่อให้เด็กซึมซับและคุ้นเคยกับท่วงทำนองและจังหวะของเพลง

 2. เปิดเทปเพลงหรือครูร้องเพลงนั้นอีกครั้งหนึ่ง ขณะเดียวกันให้เด็ก ๆ ตบมือให้เข้า กับจังหวะเพลงหรือฮัมทำนองเพลง

 3. ให้เด็กแสดงท่าทางไปพร้อม ๆ กับครู

 4. ถามความหมายของเพลงจากท่าทาง อธิบายในสิ่งที่เด็กไม่เข้าใจ

 5. เปิดเพลงอีกครั้ง เด็ก ๆ ร่วมกันร้องและแสดงท่าทางหากสามารถทำได้

 กรมวิชาการ (2539, p.19) ได้เสนอลำดับขั้นในการสอนเพลง ดังนี้

 1. ครูอธิบายสั้น ๆ ให้นักเรียนเข้าใจว่าเป็นบทเพลงเกี่ยวกับอะไร ครูอาจใช้อุปกรณ์การสอนช่วยแสดงความหมายของคำศัพท์บางคำที่นักเรียนไม่เคยเห็นมาก่อน

 2. ครูร้องให้นักเรียนฟัง1 หรือ 2 จบ

 3. ครูร้องนำ 1 หรือ2 บรรทัด ให้นักเรียนร้องตาม เมื่อแน่ใจว่านักเรียนร้องได้ถูกต้องทั้งคำและทำนอง จึงร้องนำบรรทัดต่อไป โดยร้องทวนบรรทัดต้น ๆ ก่อนทุกครั้ง

 4. ครูร้องพร้อมกับนักเรียนตั้งแต่ต้นจนจบถ้าเนื้อเพลงยาวและมีคำยาก ครูอาจเขียนเนื้อเพลงให้นักเรียนดูในขั้นนี้ก็ได้ อย่างไรก็ตามไม่ควรเขียนเนื้อเพลงให้ดูก่อน เพราะจะทำให้นักเรียนกังวลต่อการอ่านหรือสะกดตัวมากไป

 5. ครูเขียนเนื้อเพลงให้นักเรียนอ่าน และลอกลงในสมุด ในการสอนเพลง

ภาษาอังกฤษ ภาระของครูไม่ได้สิ้นสุดลงตรงที่นักเรียนสามารถร้องเพลงได้ถูกต้องแล้วเท่านั้น หาก

ครูยังจะต้องหาทางให้นักเรียนสามารถร้องเพลงอย่างเข้าใจความหมาย และใช้เพลงเป็นเครื่องมือ

เพิ่มพูนประสบการณ์ด้วยวิธีต่าง ๆ เช่น

 5.1 เล่าเรื่องหรือสร้างเรื่องปากเปล่าเกี่ยวกับเพลงนั้น

 5.2 เขียนเรื่องเกี่ยวกับเพลงนั้น

 5.3 ดัดแปลงเนื้อเพลงเป็นแบบสนทนาสั้น ๆ

 5.4 นำแบบประโยคที่พบในบทเพลงที่เรียนไปแล้วมาเป็นตัวอย่างในการ

สร้างประโยคใหม่

 5.5 หาคำใหม่มาใช้ในประโยคเดิมในบทเพลงนั้น

 5.6 คิดหาคำง่าย ๆ หรือการแสดงประกอบจังหวะง่าย ๆ มาใช้ประกอบ

 ศิธร แสงธนู และคิด พงศทัต (2534, น. 116 - 117) ได้อธิบายขั้นตอนการสอนเพลงดังนี้

 1. ครูอธิบายสั้น ๆให้นักเรียนเข้าใจว่าเป็นบทเพลงเกี่ยวกับอะไร ครูอาจใช้อุปกรณ์การสอนช่วยแสดงความหมายของคำศัพท์บางคำที่นักเรียนไม่เคยเรียนมาก่อน

 2. ครูร้องให้นักเรียนฟัง1หรือ2จบ

 3. ครูร้องนำ 1 หรือ 2 บรรทัด ให้นักเรียนร้องตาม เมื่อแน่ใจว่านักเรียนร้องได้ถูกต้องทั้งคำและทำนองแล้ว จึงร้องนำบรรทัดต่อไป โดยร้องทวนบรรทัดต้น ๆ ก่อนทุกครั้ง

 4. ครูร้องเพลงพร้อมกับนักเรียนตั้งแต่ต้นจนจบ ถ้าเพลงยาวและมีคำยาก ครูอาจเขียนเนื้อเพลงให้นักเรียนดูในชั้นก็ได้เป็นบางส่วน อย่างไรก็ตามไม่ควรเขียนเนื้อเพลงให้นักเรียนดูทั้งหมดเป็นอันขาด เพราะจะทำให้นักเรียนเป็นกังวลต่อการอ่านหรือสะกดคำมากเกินไป

 5. ครูเขียนเนื้อเพลงให้นักเรียนอ่านและลอกลงสมุด

 ณรุทธ์ สุทธจิตต์ (2544, น. 63) ได้ให้ข้อเสนอแนะในการสอนร้องเพลงโดยทั่วไปว่าเพลงต่าง ๆ ที่ผู้เรียนร้องมักจะเรียนโดยการฟังผู้สอนร้องให้ฟัง หรือฟังจากแผ่นหรือเทป ขั้นตอนในการสอนลักษณะนี้มีลำดับดังนี้

 1. ร้องหรือเปิดให้ฟังทั้งเพลง โดยแนะนำให้ผู้เรียนฟังบางสิ่งบางอย่างที่ช่วยให้ผู้เรียนจดจำเพลงนั้นได้ โดยปกติมักจะเป็นการให้ฟังเนื้อหาที่สำคัญของบทเพลงหรือสื่ออารมณ์จากบทเพลง

 2. อภิปรายถึงเนื้อเพลงและให้ผู้เรียนฟังเพลงซ้ำอีกเพื่อให้ได้เนื้อร้องหรือคำบางคำที่ยากแก่การจดจำ

 3. ร้องหรือเปิดเพลงให้ผู้เรียนฟังอีก เพื่อให้ผู้เรียนจับจังหวะและเนื้อหาของคำร้อง ได้อย่างถูกต้องและครบถ้วน

 4. ลองให้ผู้เรียนร้องเพลงทั้งเพลงและให้ร้องเองตามลำพัง

 5. ฝึกร้องเพลงโดยนากิจกรรมอื่น ๆ เข้ามาช่วย เช่นกิจกรรมเข้าจังหวะ การปรบมือ การเต้น การทาท่าทางประกอบ

 พรสวรรค์ สีป้อ (2550, น. 239- 240) กล่าวว่า เพลงเป็นสิ่งที่ผู้เรียนชอบและสนใจเพราะเป็นสิ่งที่ใกล้ตัวผู้เรียน การนาเพลงมาให้ผู้เรียนฟังจึงเป็นสิ่งที่ผู้เรียนส่วนใหญ่ชอบ ขั้นตอนในการสอนเพลงประกอบด้วยกิจกรรมก่อนการฟัง ระหว่างฟัง และหลังการฟัง กิจกรรมเสนอแนะในแต่ละขั้นตอนมีดังนี้

 1. ขั้นก่อนฟัง

 1.1 ให้ผู้เรียนดูชื่อเพลง ช่วยกันคิดว่าจะเป็นเพลงชนิดใด

 1.2 ให้ผู้เรียนดูชื่อเพลง และให้ทำนายว่าผู้เรียนจะได้ยินคำและวลีอะไรบ้าง

 1.3 ให้ผู้เรียนเขียนคำศัพท์ทั้งที่มีและไม่มีในเพลง ตามครูบอก จากนั้นฟังเพลง ทำเครื่องหมายขีดฆ่าคำที่ได้ยิน

 2. ขั้นระหว่างฟัง

 2.1 ให้นักเรียนฟัง และตอบว่าเป็นเพลงที่สุขหรือเศร้า

 2.2 ครูเตรียมเนื้อเพลงที่มีคำที่ไม่ใช่ในเนื้อเพลงรวมอยู่ด้วย ให้ผู้เรียนฟังเพลงและขีดฆ่าคำที่ไม่ได้ยิน

 2.3 ให้ฟังเพลงและเติมคำ

 2.4 ให้เรียงลำดับเพลง (ผู้สอนเตรียมเนื้อเพลงที่ตัดเป็นตอนๆแจกผู้เรียน)

 2.5 ผู้เรียนฟังเพลงและวาดภาพแสดงสิ่งที่ได้ฟัง จากนั้นแบ่งกลุ่มย่อยและผู้เรียนแต่ละคนอธิบายภาพของตน

 3. ขั้นหลังฟัง

 3.1 ให้อภิปรายว่าชอบหรือไม่ชอบเพลง เพราะเหตุใด

 3.2 เขียนคำวิจารณ์เพลง

 3.3 ผู้เรียนฟังเพลงและจดจำไว้6-8 คำ จากนั้นจับคู่แต่งโคลงง่าย ๆ โดยใช้คำที่จดจำไว้ ผู้เรียนอาจไม่เต็มใจที่จะเขียนโคลง แต่ถ้าครูบอกว่าโคลงที่เขียนนั้นต้องเป็นโคลง ที่ตลก ผู้เรียนจะสนุก

 3.4 ผู้เรียนจับคู่หรือแบ่งกลุ่มแต่งเพลง

 3.5 ผู้เรียนระดมสมองเขียนคำที่ผู้เรียนได้ยินทั้งหมด ซึ่งควรเป็นคำเนื้อหาจากนั้นฟังเพลงอีกครั้งและตรวจว่าถูกกี่คำ

 **2.5.6 ประโยชน์ของการใช้เพลงประกอบการสอน**

 เพลงเป็นปัจจัยที่ทำให้มนุษย์มีความสุข ร่าเริง เบิกบาน ก่อให้เกิดสุนทรียภาพ ทางอารมณ์ ช่วยคลายเครียดและสร้างบรรยากาศให้รื่นรมย์จึงนับว่าเพลงมีความสำคัญต่อคนทุกชนชาติ และทุกวงการ ดังมีผู้กล่าวถึงประโยชน์ของเพลงไว้ดังนี้

 ประนอม สุรัสวดี (2539, น. 111) กล่าวว่าเพลงช่วยทำให้บทเรียนน่าสนุก ผู้เรียนได้เปลี่ยนบรรยากาศ ได้แสดงท่าทางประกอบ การใช้เพลงในชั้นเรียนช่วยส่งเสริมให้เกิดปฏิสัมพันธ์ระหว่างผู้สอนกับผู้เรียน ผู้เรียนกับผู้เรียน ส่งผลให้ผู้เรียนเกิดทัศนคติที่ดีต่อภาษาอังกฤษ

 สิริพัชร์ เจษฏาวิโรจน์ (2550, น. 29 - 30) กล่าวว่า การใช้เพลงประกอบการสอนจะช่วยทำให้บทเรียนน่าสนใจ สนุกสนานเพลิดเพลิน ช่วยสร้างแรงจูงใจให้แก่นักเรียนในการเรียน ช่วยให้จดจำเนื้อหาและประทับความรู้สึกไว้ได้นาน และช่วยทำให้บทเรียนดูง่ายขึ้น การใช้เพลงประกอบการสอนในระดับประถมศึกษามีประโยชน์มาก เพราะเด็กในวัยนี้ชอบเล่น ชอบแสดง ชอบร้องเพลง และนอกจากนี้ การใช้เพลงประกอบการสอนยังเป็นการช่วยส่งเสริมพัฒนาการทุกด้านของเด็ก ช่วยเสริมสร้างให้เด็กมีระเบียบวินัย มีประสบการณ์กว้างขวางและช่วยสร้างสัมพันธภาพอย่างเป็นกันเองระหว่างครูกับนักเรียน

 อรุณี วิริยะจิตรา (2555, น. 187) กล่าวถึงประโยชน์ของเพลงมี ดังนี้

 1. ทำให้เกิดความเพลิดเพลิน เพราะมีการเปลี่ยนบรรยากาศในการเรียน จึงทำให้ผู้เรียนเกิดทัศนคติที่ดีต่อการเรียนภาษา

 2. ทำให้ผู้เรียนตื่นตัว โดยเฉพาะเมื่อต้องร้องเพลง ปรบมือหรือเคาะจังหวะ ใส่ท่าทางหรือท่าเต้นประกอบ

 3. ผู้เรียนได้ฝึกออกเสียงภาษาอังกฤษ

 4. เมื่อผู้เรียนได้เรียนรู้ด้วยการปฏิบัติ (ร้องเพลงหรือปรบมือ) และสนุกสนาน เพลิดเพลินกับกิจกรรม ผู้เรียนจะจดจำบทเรียนได้ดียิ่งขึ้น

 5. ผู้เรียนจดจำเนื้อหาเพลงได้ง่าย เพราะมีการซ้ำไปซ้ำมา และสั้น แต่ครบกระบวนความ (Self-contained)

 6. หาได้ง่าย เช่น จากอินเทอร์เน็ต และแผ่นซีดีที่มีขายอยู่ทั่ว ๆ ไป

 สรุปประโยชน์ของการใช้เพลงประกอบการสอนได้ว่า เพลงทำให้เกิดความสนุกสนาน สามารถนำไปใช้เป็นสื่อเพื่อช่วยเร้าความสนใจ ทำให้เด็กเกิดการเรียนรู้อย่างมีความสุข เพลง เป็นสื่อซึ่งสามารถใช้ได้กับนักเรียนทุกระดับ และทุกขั้นตอนการสอน เพลงเป็นสิ่งที่ดีในการสอน ภาษาต่างประเทศ ซึ่งสามารถสอนด้านคำศัพท์ ไวยากรณ์ การออกเสียงและยังส่งผลต่อพัฒนาการทางด้านภาษาทั้ง 4 ทักษะโดยเฉพาะอย่างยิ่ง เพลงช่วยให้เข้าใจประเพณีและวัฒนธรรมของชาติ นั้น ๆ ตลอดจนสามารถเข้าใจบทเรียนได้เร็วขึ้น และช่วยในการจำได้นาน รวมทั้งเกิดทัศนคติที่ดีต่อบทเรียนอีกด้วย นอกจากนี้ยังเป็นการสร้างความสัมพันธ์อันดีระหว่าง ครูกับนักเรียนและนักเรียนกับนักเรียนด้วยกันเอง ยิ่งไปกว่านั้นเพลงยังช่วยส่งเสริมให้นักเรียน ได้แสดงออกในสิ่งที่ถูกต้องและเหมาะสม ดังนั้นบทเพลงประกอบการสอนจึงเป็นสิ่งที่ครูทุกระดับทุกประเภทโรงเรียนสามารถนำไปใช้ให้เกิดประโยชน์แก่การเรียนการสอนได้อย่างแท้จริง

 **2.5.4 ข้อคำนึงถึงในการสอนเพลง**

 การนำบทเพลงไปใช้ในการเรียนการสอนอย่างไรจึงจะเหมาะสม ยุพินพิพิธกุล (2546, น. 29-30) ได้ให้ข้อสังเกตไว้ดังนี้

 2.5.4.1 ก่อนที่จะให้นักเรียนร้องเพลง ครูจะต้องให้นักเรียนเข้าใจเนื้อหาในบทเพลงนั้น ๆ ให้ดีเสียก่อน

 2.5.4.2 ครูจะต้องเลือกบทเพลงให้เหมาะสมกับระดับชั้นและวัยของนักเรียน เพราะว่า นักเรียนระดับชั้นสูง ๆ อาจจะไม่ชอบก็ได้

 2.5.4.3 อย่าร้องเพลงพร่ำเพรื่อ ต้องเปลี่ยนบรรยากาศให้นักเรียนปฏิบัติกิจกรรมอื่น ๆ บ้าง

 2.5.4.4 เพลงใดที่สามารถแสดงท่าทางประกอบได้ ครูอาจแสดงท่าทางให้นักเรียนดู นักเรียนร่วมแสดงท่าทางด้วย แต่ครูจะต้องดูเสียก่อนว่านักเรียนมีความพึงพอใจหรือไม่อย่างไร

 2.5.4.5 ถ้าครูเป็นผู้ร้องเพลงให้นักเรียนฟังเองก็ได้ก็จะทำให้นักเรียนเกิดความศรัทธา ในตัวครูมากขึ้น

 2.5.4.6 ครูจะต้องร้องเพลงให้มีชีวิตชีวา น่าสนุกสนาน จึงกระตุ้นให้นักเรียนอยากร้องบ้าง แต่ถ้าครูไม่มีความถนัดในการร้องเพลงก็สามารถใช้แถบบันทึกเสียงประกอบการสอนได้

 นอกจากนี้ เสงี่ยม โตรัตน์ (2534, น. 78) กล่าวเพิ่มเติมว่า

 1. ก่อนจะสอนให้นักเรียนร้องเพลง ครูต้องเตรียมแผนการสอนไว้ล่วงหน้าในการ จัดกิจกรรมเกี่ยวกับเพลง

 2. ในการสอนเพลงทุกครั้ง ควรจะนำคำศัพท์ยากที่ปรากฏในเพลงมาสอนให้นักเรียนเข้าใจความหมายก่อน จึงให้นักเรียนร้องเพลง

 3. ควรมีท่าทางประกอบบทเพลงที่สอน เพื่อช่วยให้เกิดความสนุกสนานยิ่งขึ้น

 สรุปได้ว่า เพลงประกอบการสอนมีส่วนช่วยเป็นอย่างดีในการพัฒนาการเรียนรู้และพัฒนาการทางด้านภาษา ทั้งในด้านทักษะการฟัง การพูด การอ่าน และการเขียน ทั้งนี้ครูควรคำนึงเสมอว่าการนำเพลงประกอบการสอนที่ถูกต้องทำอย่างไร เพื่อที่จะให้เกิดประโยชน์ตามความมุ่งหมายมากที่สุด จากแนวคิดหลักการและประสบการณ์ของผู้วิจัยที่ผ่านมาจะเห็นได้ว่าเพลงเป็นสื่อที่สำคัญ สามารถดึงดูดความสนใจ ความกระตือรือร้นเป็นอย่างมาก และยังสามารถสร้างบรรยากาศในการเรียนรู้ที่ดี สร้างความเป็นกันเองระหว่างครูกับนักเรียนอีกด้วย ดังนั้นครูผู้สอนจึงควรให้ความสนใจในบทเพลงประกอบการสอน

**2.6 แผนการจัดการเรียนรู้**

 **2.6.1 ความหมายแผนการจัดการเรียนรู้**

 อุบลรัตน์ เพ็งสถิตย์ (2542) ได้ให้คำนิยามเกี่ยวกับการเรียนรู้ไว้ว่า การเรียนรู้เป็นกระบวนการการเปลี่ยนแปลงของพฤติกรรมที่เกิดขึ้นโดยการเชื่องโยงระหว่าสิ่งเร้าและการตอบสนองบ่อย ๆ ครั้งจนในที่สุดกลายเป็นพฤติกรรมที่ปรากฏขึ้นอย่างถาวร

 สำนักงานคณะกรรมการการศึกษาแห่งชาติ (2543, น. 133) ให้ความหมายของแผนการสอนว่า หมายถึง การวางแผนจัดกิจกรรมการเรียนการสอนเพื่อเป็นแนวดำเนินการจัดกิจกรรมการเรียนการสอนแต่ละครั้งโดยกำหนดสาระสำคัญ จุดประสงค์ เนื้อหา กิจกรรมการเรียนการสอนสื่อ ตลอดจนการวัดผลและการประเมินผล

 กรมวิชาการ ( 2544, น. 10) ได้ให้ความหมายของแผนการจัดการเรียนรู้ คือ การนำวิชาหรือกลุ่มวิชาที่จะต้องทำการสอนตลอดภาคเรียน มาสร้างเป็นแผนการจัดกิจกรรมการเรียนการสอน การใช้สื่ออุปกรณ์การสอนและการวัดผลประเมินผล สำหรับเนื้อหาสาระและจุดประสงค์การเรียนย่อย ๆ ให้สอดคล้องกับวัตถุประสงค์หรือจุดเน้นของหลักสูตร สภาพผู้เรียน ความพร้อมของโรงเรียนในด้านวัสดุอุปกรณ์และตรงกับชีวิตจริงในท้องถิ่น ซึ่งถ้ากล่าวอีกในหนึ่งแผนการจัดการเรียนรู้ หมายถึง การเตรียมการสอนเป็นลายลักษณ์อักษรล่วงหน้า หรือบันทึกการสอนตามปกตินั่นเอง

 สถาบันพัฒนาความก้าวหน้า (2545, น. 69) ได้ให้ความหมายของแผนการจัดการเรียนรู้ว่าเป็นแผนงานหรือโครงการที่ครูผู้สอนได้เตรียมการจัดการเรียนรู้ไว้ล่วงหน้าเป็นลายลักษณ์อักษร เพื่อใช้ปฏิบัติการเรียนรู้ในรายวิชาใดวิชาหนึ่งอย่างเป็นระบบระเบียบ โดยใช้เป็นเครื่องมือสำหรับจัดการเรียนรู้เพื่อนำผู้เรียนไปสู่จุดประสงค์การเรียนรู้และจุดหมายของหลักสูตรอย่างมีประสิทธิภาพ

 เอกรินทร์ สี่มหาศาล (2545, น. 409) กล่าวว่า แผนการจัดการเรียนรู้ (Lesson Plan) เป็นวัสดุหลักสูตรที่ควรพัฒนามาจากหน่วยการเรียนรู้ (UNIT PLAN) ที่กำหนด ไว้ เพื่อให้การจัดการสอบบรรลุเป้าประสงค์ตามมาตรฐานการเรียนรู้ของหลักสูตร หน่วยการเรียนรู้จึงเปรียบเสมือนโครงร่าง หรือพิมพ์เขียวที่กล่าวถึงประสบการณ์การเรียนรู้ตามหัวข้อการจัดการเรียนรู้และกระบวนการวัดผลที่สอดคล้องสัมพันธ์กัน ส่วนแผนการเรียนรู้จะแสดงการจัดการเรียนรู้ตามบทเรียน (Lesson) และประสบการณ์การเรียนรู้เป็นรายวัน หรือรายสัปดาห์ดังนั้นแผนการจัดการเรียนรู้ จึงเป็นเครื่องมือหรือแนวทางในการจัดประสบการณ์การเรียนรู้ให้แก่ผู้เรียนตามกำหนดไว้ในสาระการเรียนรู้ของแต่ละกลุ่ม

 รุจิร์ ภู่สาระ (2546, น. 120) กล่าวว่า แผนการจัดการเรียนรู้ หมายถึง เครื่องมือในการจัดประสบการณ์การเรียนรู้เพื่อให้ผู้เรียนเกิดการเรียนรู้ตามที่สาระการเรียนรู้ได้กำหนดเอาไว้ในแต่ละกลุ่มสาระการเรียนรู้ การเขียนแผนการจัดการเรียนการสอนนั้น เพื่อให้เป็นไปตามเป้าหมายและจุดประสงค์เปรียบเสมือนแผนที่ในการเดินทางของครูผู้สอน โดยครูผู้สอน จะพิจารณาและคำนึงถึงจุดประสงค์ของบทเรียนก่อนเริ่มการเขียนแผนการจัดการเรียนรู้

 สุวิทย์ มูลคำ และคณะ (2549, น. 58) กล่าวว่า แผนการจัดการเรียนรู้ คือ แผนการเตรียมการสอนหรือการกำหนดกิจกรรมการเรียนรู้ไว้ล่วงหน้าอย่างเป็นระบบและจัดทำไว้เป็นลายลักษณ์อักษร โดยมีการรวบรวมข้อมูลต่าง ๆ มากำหนดกิจกรรมการเรียนการสอน เพื่อให้ผู้เรียนบรรลุจุดมุ่งหมายที่กำหนดไว้ โดยเริ่มจากวัตถุประสงค์ว่าจะให้ผู้เรียนเกิดการเปลี่ยนแปลงด้านใด (สติปัญญา/เจตคติ/ทักษะ) จะจัดกิจกรรมการเรียนการสอนวิธีใด ใช้สื่อการสอนหรือแหล่งการเรียนรู้ใดและจะประเมินผลอย่างไร

 สรุปความหมายของแผนการจัดการเรียนรู้ได้ว่า แผนการหรือโครงสร้างที่จัดทำไว้เป็นลายลักษณ์อักษร เพื่อปฏิบัติการสอนในวิชาหนึ่ง เป็นการเตรียมการสอนอย่างเป็นระบบไว้ล่วงหน้า เพื่อให้การจัดกิจกรรมการเรียนการสอนสอดคล้องกับจุดประสงค์และบรรลุเป้าหมายตามที่สาระการเรียนรู้ได้กำหนด และมีประสิทธิภาพ

 **2.6.2 ความสำคัญของแผนการจัดการเรียนรู้**

 สุพล วังสินธ์ (2536, น. 5 -6) กล่าวว่า แผนการจัดการเรียนรู้เป็นกุญแจดอกสำคัญที่ทำให้การเรียนการสอนมีประสิทธิภาพมากขึ้นซึ่งสรุปความไว้ ดังนี้

 1. ทำให้เกิดการวางแผนวิธีเรียนที่ดี ผสมผสานความรู้และจิตวิทยาการศึกษา

 2. ช่วยให้ครูมีคู่มือการสอนที่ทำด้วยตนเองล่วงหน้ามีความมั่นใจในการสอน

 3. ส่งเสริมให้ครูมีความรู้ความเข้าใจในด้านของหลักสูตร วิธีสอนการวัดผลและ

ประเมินผล

 4. เป็นคู่มือสำหรับผู้มาสอนแทน

 5. เป็นหลักฐานแสดงข้อมูลที่ถูกต้องเที่ยงตรง เป็นประโยชน์ต่อวงการศึกษา

 6. เป็นผลงานทางวิชาการแสดงความชำนาญความเชี่ยวชาญของผู้ทำ

 ภพ เลาหไพบูลย์ (2544) ให้ความสำคัญของแผนการสอนดังนี้

 1. ช่วยให้การสอนมีทิศทางที่แน่นอนครูเลือกเนื้อหาเลือกใช้วิธีการสอนสื่อการเรียนการวัดผลประเมินผลไว้ล่วงหน้าอย่างรอบคอบ

 2. ครูมีความมั่นใจในการสอนสามารถจัดกิจกรรมได้สอดคล้องกับจุดประสงค์ และเป็นไปตามลำดับขั้นตอน

 3. เป็นการป้องกันปัญหาที่อาจเกิดขึ้นในการจัดกิจกรรมการเรียนการสอนทำให้กระบวนการเรียนการสอนเป็นไปอย่างมีประสิทธิภาพ

 4. ประหยัดเวลาในการสอน

 5. ช่วยให้สามารถติดต่อประสานกับบุคลากรและแหล่งวิทยาการอื่นได้

 6. นักเรียนมีความศรัทธาในตัวครูผู้สอน

 7. ครูคนอื่นสามารถนำแผนการสอนที่เตรียมไว้ไปใช้สอนแทนได้เมื่อมีเหตุจำเป็น

 8. ถือเป็นผลงานการปฏิบัติการสอนของครูเป็นหลักฐานที่ใช้สำหรับปรับปรุงแก้ไขงานการสอนนั้น ๆ ในครั้งต่อไปได้

 สุวิทย์ มูลคำ และคณะ (2549, น. 58) ให้ความสำคัญของแผนการจัดการเรียนรู้ไว้ดังนี้

 1. ทำให้เกิดการวางแผนวิธีการสอนที่ดี วิธีเรียนที่ดีเกิดจากการผสมผสานความรู้และจิตวิทยาการศึกษา

 2. ช่วยให้ครูผู้สอนมีคู่มือการจัดกิจกรรมการเรียนรู้ที่ทำไว้ล่วงหน้าด้วยตนเอง และทำให้ครูมีความมั่นใจในการจัดการเรียนรู้ได้ตามเป้าหมาย

 3. ช่วยให้ครูผู้สอนทราบว่าการสอนของตนได้เดินไปในทิศทางใด หรือทราบว่าจะสอนอะไร ด้วยวิธีใด สอนทำไม สอนอย่างไร จะใช้สื่อหรือแหล่งเรียนรู้อะไรและจะวัดผลและประเมินผลอย่างไร

 4. ส่งเสริมให้ครูผู้สอนใฝ่ศึกษาหาความรู้ทั้งเรื่องหลักสูตร วิธีการจัดการเรียนรู้จะจัดหาและใช้สื่อแหล่งเรียนรู้ ตลอดจนการวัดผลประเมินผล

 5. ใช้เป็นคู่มือสำหรับครูที่มาสอน (จัดการเรียนรู้) แทนได้

 6. แผนการจัดการเรียนรู้ที่นำไปใช้และพัฒนาแล้วจะเกิดประโยชน์ต่อวงการศึกษา

 7. เป็นผลงานทางวิชาการที่แสดงถึงความชำนาญและความเชี่ยวชาญของครูผู้สอนสำหรับการประเมินเพื่อขอเลื่อนตำแหน่งและวิทยฐานะครูให้สูงขึ้น

 ชาญชัย ยมดิษฐ์ (2548, น. 358) กล่าวว่า การวางแผนการสอนนั้น จะช่วยให้ผู้สอนมั่นใจ และดำเนินการสอนไปตามลำดับขั้นตอนที่ออกแบบไว้อย่างเป็นระบบ

จากความสำคัญของแผนการจัดการเรียนรู้ข้างต้น สามารถสรุปได้เป็นรายข้อ ดังนี้

 1. มีการวางแผนการสอนล่วงหน้า

 2. เป็นทิศทางที่จะช่วยให้ผู้สอนสามารถเลือกใช้สื่อที่หลากหลาย

 3. เกิดความยืดหยุ่นในการสอนมากขึ้น

 4. ผู้สอนมีความมั่นใจในการสอนมากขึ้น

 5. ผู้เรียนมีพฤติกรรมที่ดี พฤติกรรมในการก่อกวนชั้นเรียนลดน้อยลง

 6. ส่งเสริมพัฒนาการของผู้สอนให้ดียิ่งขึ้น

 7. เป็นหลักฐานแสดงความชำนาญทางการสอนของผู้สอน เพื่อประโยชน์ในการ เสนองานต่อไป

 เอกรินทร์ สี่มหาศาล (2545, น. 409) ได้กล่าวถึง ความสำคัญของแผนการจัดการเรียนรู้ว่า การวางแผนจัดการเรียนรู้จะช่วยให้ผู้สอนทราบว่า ในแต่ละสัปดาห์หรือแต่ละชั่วโมงผู้สอนควรจะสอนรายวิชาใด ขอบข่ายสาระการเรียนรู้ครอบคลุมเรื่องราวอะไรบ้าง รวมทั้งการสำรวจสภาพปัญหาต่าง ๆ ที่จะช่วยให้ผู้สอนเกิดความมั่นใจในการจัดการเรียนรู้และสามารถทำการประเมินผลผู้เรียนทำให้ผู้เรียนสามารถพัฒนาตนเองในด้านต่าง ๆ ได้ตามเป้าหมาย

 **2.6.3 ลักษณะที่ดีของแผนการจัดการเรียนรู้**

 สมนึก ภัททิยธนี (2546, น. 5) ได้กล่าวถึงลักษณะที่ดีของแผนต้องมีขั้นตอน ดังนี้

 1. เนื้อหาต้องเขียนเป็นรายคาบ หรือรายชั่วโมงตารางสอน โดยเขียนให้สอดคล้องกับชื่อเรื่องให้อยู่ในโครงการสอน และเขียนเฉพาะเนื้อหาสาระสำคัญพอสังเขป (ไม่ควรบันทึกแผนการสอนอย่างละเอียดมาก ๆ เพราะจะทำให้เกิดความเบื่อหน่าย)

 2. ความคิดรวบยอด (Concept) หรือหลักการสำคัญ ต้องเขียนให้ตรงกับเนื้อหาที่

จะสอนส่วนนี้ถือว่าเป็นหัวใจของเรื่องครูต้องทำความเข้าใจในเนื้อหาที่จะสอนจนสามารถเขียนความคิดรวบยอดได้อย่างมีคุณภาพ

 3. จุดประสงค์เชิงพฤติกรรม ต้องเขียนให้สอดคล้อง กลมกลืนกับความคิดรวบยอด มิใช่เขียนตามอำเภอใจไม่ใช่เขียนสอดคล้องเฉพาะเนื้อหาที่จะสอนเท่านั้นเพราะจะได้เฉพาะพฤติกรรมที่เกี่ยวกับความรู้ความจำ สมองหรือการพัฒนาของนักเรียนจะไม่ได้รับการพัฒนาเท่าที่ควร

 4. กิจกรรมการเรียนการสอน โดยยึดเทคนิคการสอนต่าง ๆ ที่จะช่วยให้นักเรียนเกิดการเรียนรู้

 5. สื่อที่ใช้ควรเลือกให้สอดคล้องกับเนื้อหา สื่อดังกล่าวต้องช่วยให้นักเรียนเกิดความเข้าใจในหลักการได้ง่าย

 6. วัดผลโดยคำนึงถึงเนื้อหา ความคิดรวบยอด จุดประสงค์เชิงพฤติกรรมและช่วงที่ทำการวัด (ก่อนเรียน ระหว่างเรียน หลังเรียน) เพื่อตรวจสอบว่าการสอนของครูบรรลุจุดมุ่งหมายที่ตั้งไว้หรือไม่

 **2.6.4 องค์ประกอบของแผนการจัดการเรียนรู้**

แผนการเรียนรู้ควรประกอบด้วยหัวข้อสำคัญดังนี้

 กรมวิชาการ (2545 ก) ได้นำเสนอแผนการเรียนรู้ว่าประกอบด้วยหัวข้อต่าง ๆ ดังนี้

 1. หัวข้อแผนการจัดการเรียนรู้ ซึ่งประกอบด้วย

 1.1 ชื่อกลุ่มสาระ

 1.2 ชั้น

 1.3 ภาคเรียนที่

 1.4 ชื่อแผน

 1.5 เวลาที่ใช้ในการจัดการเรียนรู้

 2. จุดประสงค์การเรียนรู้

 3. สาระการเรียนรู้

 4. กระบวนการจัดการเรียนรู้

 5. กระบวนการวัดและประเมินผล

 6. แหล่งการเรียนรู้

 อาภรณ์ใจเที่ยง (2546) กล่าวว่าแผนการจัดการเรียนรู้ประกอบด้วยหัวข้อที่สำคัญ

ดังต่อไปนี้

 1. จุดประสงค์การเรียนรู้ / ผลการเรียนรู้ที่คาดหวัง

 2. สาระการเรียนรู้

 3. กระบวนการจัดการเรียนรู้

 4. การวัดผล/ประเมินผลการเรียนรู้

 5. แหล่งเรียนรู้

 6. บันทึกผลการจัดการเรียนรู้

 สรุปได้ว่า องค์ประกอบของแผนการเรียนรู้ คือ 1) สาระสำคัญ 2) จุดประสงค์การ

เรียนรู้ 3) สาระการเรียนรู้ 4) กิจกรรมการเรียนการสอน 5) สื่อการเรียนการสอน และ 6) การวัดผลประเมินผล

 **2.6.5 ขั้นตอนการจัดทำแผนการจัดการเรียนรู้**

 ณัฐวุฒิกิจรุ่งเรือง และคณะ (2545) ได้เสนอแนวทางการจัดทำแผนการจัดการเรียนรู้

ไว้ดังต่อไปนี้

 1. ศึกษามาตรฐานการเรียนรู้และมาตรฐานการเรียนรู้ช่วงชั้นของกลุ่มสาระการเรียนรู้ที่จะจัดทำหลักสูตรเพื่อให้เข้าใจเป้าหมายและทิศทางของการจัดการเรียนรู้

 2. วิเคราะห์มาตรฐานการเรียนรู้ช่วงชั้นเพื่อกำหนดสาระการเรียนรู้ช่วงชั้นและกำหนดผลการเรียนรู้ที่คาดหวังรายปี/รายภาคสาระการเรียนรู้ช่วงชั้น เป็นการกำหนดเนื้อหาที่จะต้องเรียนโดยคำนึงถึงจุดเน้นของหลักสูตรความต้องการของผู้เรียนความต้องการของท้องถิ่นและชุมชน จำนวนเวลาที่สอนในแต่ละสัปดาห์วัยและระดับชั้นส่วนการกำหนดผลการเรียนรู้ที่คาดหวังรายปี/รายภาคนั้นเป็นการระบุถึงความรู้ทักษะและคุณลักษณะของผู้เรียน ซึ่งจะเกิดหลังจากการเรียนรู้ใน แต่ละปี/ภาค

 3. วิเคราะห์สาระการเรียนรู้ช่วงชั้นและผลการเรียนรู้ที่คาดหวังรายปี/รายภาคเพื่อกำหนดเป็นสาระการเรียนรู้รายปี/รายภาคกล่าวคือเป็นเนื้อหาที่จะต้องเรียนให้สอดคล้องกับสาระและมาตรฐานการเรียนรู้ตามกลุ่มสาระและมาตรฐานการเรียนรู้ช่วงชั้นรวมทั้งสอดคล้องกับสภาพและความต้องการของท้องถิ่นและชุมชน

 4. นำผลการเรียนรู้ที่คาดหวังรายปี/รายภาคและสาระการเรียนรู้รายปี/รายภาค มาพิจารณาเพื่อจัดทำคำอธิบายรายวิชา

 5. นำคำอธิบายรายวิชามากำหนดเป็นหน่วยการเรียนรู้ ซึ่งอาจอธิบายได้ว่า หน่วยการเรียนรู้เปรียบเหมือนบทเรียนบทหนึ่ง ๆ ซึ่งประกอบด้วยเนื้อหาหลายเรื่องที่มีความสัมพันธ์กันนอกจากนี้การจัดทำหน่วยอาจใช้หลักการบูรณาการหลายกลุ่มสาระการเรียนรู้เข้าด้วยกัน โดยใช้วิชาใดวิชาหนึ่งเป็นแกนเช่นสังคมศึกษาแล้วนำลักษณะเนื้อหาของกลุ่มสาระการเรียนรู้อื่นที่มีความสัมพันธ์กันมาเชื่อมโยงเข้าด้วยกัน

 6. นำหน่วยการเรียนรู้แต่ละหน่วยมาจัดทำแผนจัดการเรียนรู้เป็นรายหน่วย

 7. นำแผนการจัดการเรียนรู้รายหน่วยมาจัดทำเป็นแผนจัดการเรียนรู้รายชั่วโมง

 อาภรณ์ใจเที่ยง (2546) ได้เสนอขั้นตอนการจัดทำแผนการจัดการเรียนรู้

ดังนี้

 1. วิเคราะห์คำอธิบายรายวิชารายปีหรือรายภาคและหน่วยการเรียนรู้ที่สถานศึกษาจัดทำขึ้นเพื่อประโยชน์ในการเขียนรายละเอียดของแต่ละหัวข้อของแผนการจัดการเรียนรู้

 2. วิเคราะห์ผลการเรียนรู้ที่คาดหวังเพื่อนำมาเขียนเป็นจุดประสงค์การเรียนรู้โดยให้ครอบคลุมพฤติกรรมทั้งด้านความรู้ทักษะ/กระบวนการเจตคติและค่านิยม

 3. วิเคราะห์สาระการเรียนรู้โดยเลือกและขยายสาระที่เรียนรู้ให้สอดคล้องกับผู้เรียนชุมชนและท้องถิ่น

 4. วิเคราะห์กระบวนการจัดการเรียนรู้โดยเลือกรูปแบบการเรียนรู้ที่เน้นผู้เรียนเป็นสำคัญ

 5. วิเคราะห์กระบวนการประเมินผลโดยเลือกใช้วิธีการวัดและประเมินผลสอดคล้องกับมาตรฐานการเรียนรู้

 6. วิเคราะห์แหล่งการเรียนรู้โดยคัดเลือกสื่อการเรียนรู้และแหล่งการเรียนรู้ทั้งในและนอกห้องเรียนให้เหมาะสมสอดคล้องกับกระบวนการเรียนรู้

 สรุปขั้นตอนการเขียนแผนการเรียนรู้ได้ว่า ครูผู้สอนจะต้องดำเนินการตามลำดับ คือศึกษาหลักสูตร วิเคราะห์มาตรฐานและสาระการเรียนรู้ ตัวชี้วัดและสมรรถนะสำคัญ คุณลักษณะอันพึงประสงค์ กระบวนการจัดการเรียนรู้ กระบวนการวัดประเมินผล แหล่งการเรียนรู้ทั้งในและนอกห้องเรียน ทุกกระบวนการจะต้องสอดคล้องกับผู้เรียน สภาพและความต้องการของท้องถิ่นและชุมชน

 **2.6.6 รูปแบบของแผนการจัดการเรียนรู้**

 อาภรณ์ใจเที่ยง (2546) กล่าวถึง รูปแบบของแผนการจัดการเรียนรู้ดังนี้

**แผนการจัดการเรียนรู้ที่..............**

รายวิชา.....................ชั้น......................................ชื่อแผนหรือหน่วยการเรียนรู้...................................

จำนวนเวลาที่สอน......................ชั่วโมง

 **1. จุดประสงค์การเรียนรู้**

 ระบุจุดประสงค์ให้ครบทั้ง 3ด้านคือด้านความรู้ทักษะ/กระบวนการคุณธรรมจริยธรรมและค่านิยม

 **2. สาระการเรียนรู้**

 ระบุเนื้อหาสาระหรือแนวคิดของเนื้อเรื่อง/สาระที่ผู้เรียนต้องเรียนรู้เรียงตามลำดับเป็นข้อๆ

 **3. กระบวนการจัดการเรียนรู้**

* 1. ใช้กระบวนการเรียนรู้ที่เน้นผู้เรียนเป็นศูนย์กลาง

 3.2 ใช้นวัตกรรมการเรียนรู้ต่าง ๆ ที่สอดคล้องกับจุดประสงค์การเรียนรู้และเหมาะสมกับสาระการเรียนรู้

 3.3 มีลำดับขั้นตอนเป็นขั้นนำเข้าสู่บทเรียนขั้นปฏิบัติกิจกรรมและขั้นสรุปหลักการความคิดรวบยอด

 **4. การวัดผลประเมินผลการเรียนรู้**

 4.1 ประมินความรู้

 4.2 ประเมินผลการปฏิบัติ

 4.3 เครื่องมือในการประเมิน

 **5. แหล่งการเรียนรู้**

 5.1 ระบุวัสดุอุปกรณ์ต่าง ๆ ที่ใช้ตามลำดับของกิจกรรม

 5.2 ระบุแหล่งเรียนรู้สถานที่ต่าง ๆ ที่ผู้เรียนไปศึกษาเรียนรู้

 5.3 ระบุบุคคลภูมิปัญญาท้องถิ่น หรือปราชญ์ชาวบ้านที่เป็นวิทยากร

 **6. บันทึกผลการจัดการเรียนรู้**

 6.1 เขียนแสดงผลการจัดการเรียนรู้

 6.2 เขียนปัญหาต่าง ๆ ที่พบจากการจัดกิจกรรมการเรียนรู้

 6.3 เขียนข้อเสนอแนะเพื่อการปรับปรุงแก้ไขในการจัดกิจกรรมการเรียนรู้ครั้งต่อไป

 สุวิทย์ มูลคำ และคณะ (2549) กล่าวถึงรูปแบบของแผนการจัดการเรียนรู้ดังนี้

 แผนการจัดการเรียนรู้ที่นิยมใช้กันมี 2 รูปแบบใหญ่ๆ คือ

 1. แผนการจัดการเรียนรู้แบบบรรยาย เขียนโดยใช้ประเด็นทั้ง 10 ประเด็นมากำกับ แต่การลำดับกิจกรรมการเรียนการสอนจะเขียนเป็นเชิงบรรยายกิจกรรมที่ครูจัดเตรียมไว้โดยไม่ระบุว่านักเรียนทำอะไร

**ตัวอย่างแผนการจัดการเรียนรู้**

แผนการจัดการเรียนรู้ที่**..............**

เรื่อง...........................................ระยะเวลา..........................................คาบ

 1. สาระสำคัญ..............................................................................................................................

 2. จุดประสงค์การเรียนรู้...........................................................................................................

 3. จุดประสงค์ปลายทาง...........................................................................................................

 4. จุดประสงค์นำทาง...................................................................................................................

 4.1 ......................................................................................................................................

 4.2 ......................................................................................................................................

 4.3 ......................................................................................................................................

 5. เนื้อหาสาระ.............................................................................................................................

 6. สื่อ/อุปกรณ์การเรียนการสอน.................................................................................................

 7. กิจกรรมการเรียนการสอน......................................................................................................

 8. การวัดและประเมินผล............................................................................................................

 9. กิจกรรมเสนอแนะ...................................................................................................................

10. บันทึกผลหลังสอน.................................................................................................................

 10.1 ผลการสอน....................................................................................................................

 10.2 ปัญหา/อุปสรรค..........................................................................................................

 10.3 ข้อเสนอแนะ/แนวทางแก้ไข........................................................................................

 ลงชื่อ............................................ผู้สอน

 ............................................

 2. แผนการจัดการเรียนรู้แบบตาราง เขียนโดยใช้ประเด็นสำคัญที่เป็นองค์ประกอบของแผนการจัดการเรียนรู้มากำกับ และบรรจุองค์ประกอบสำคัญเหล่านั้นไปตามตารางเกือบทั้งหมด ดังตัวอย่างตารางที่ 2.2

**ตารางที่ 2.2**

*การเขียนแผนการจัดการเรียนรู้แบบตาราง*

|  |  |  |  |  |  |
| --- | --- | --- | --- | --- | --- |
| จุดประสงค์ | เนื้อหา | กิจกรรม | สื่อ/อุปกรณ์ | กระบวนการ | การวัดประเมินผล |
| จุดประสงค์การเรียนรู้:……………………….จุดประสงค์ปลายทาง :……………………….จุดประสงค์นำทาง : 1. ……………………… 2. ……………………… 3. ……………………… | ………..………..………..………..……….. | ………….………….………….………….…………. | ………………………………………………………………… | …………….…………….…………….…………….……………. | ……………..……………..……………..……………..…………….. |

 **2.6.7 การวัดผลและการประเมินผลการจัดการเรียนรู้**

 ไสว ฟักขาว (2544, น. 356) กล่าวว่า การวัดผล หมายถึง การตรวจสอบว่าผู้เรียนนั้นมีพฤติกรรมต่าง ๆ ทั้งในด้านความรู้ ทักษะ และเจตคติ เปลี่ยนไปตามจุดประสงค์การเรียนรู้ที่ผู้สอนวางไว้หรือไม่ โดยใช้เครื่องมือในการวัดผล จากการวัดที่ได้ออกมานั้น จะเป็นผลเชิงปริมาณเช่น ผลคะแนน เป็นต้น เครื่องมือที่ใช้ในการวัดผลขึ้นอยู่กับจุดประสงค์การเรียนรู้ที่ผู้สอนได้วางเอาไว้ ซึ่งผู้สอนไม่สามารถตัดสินได้ว่าผู้เรียนนั้นมีคุณภาพหรือไม่ หรือมีมากน้อยเพียงใดจนกว่าจะผ่านการประเมินผลซึ่ง สำลี รักสุทธี (2544, น. 113-126) ได้กล่าวถึงวิธีการประเมินผล โดยผู้สอนสามารถเลือกได้ตามความเหมาะสม ดังนี้

 1. การประเมินตามสภาพจริงการประเมินจะพิจารณาจากการปฏิบัติงานของผู้เรียนตามความเป็นจริง โดยเกณฑ์ประเมินมีดังนี้

 1.1 ความเข้าใจ

 1.2 ทักษะกระบวนการทางาน วิธีการแก้ปัญหา

 1.3 ภาวะความเป็นผู้นาและเทคนิคการตัดสินใจ

 1.4 กระบวนการจัดกระทาข้อมูล

 1.5 การเชื่อมโยงและการบูรณาการ

 1.6 ทักษะการใช้ภาษา

 1.7 พิจารณาจากการนาเสนอว่ามีประสิทธิภาพเพียงใด

 1.8 ประสิทธิภาพของผลงานโดยรวม

 2. การประเมินโดยการใช้แฟ้มผลงาน คือ การเก็บรวบรวมเอกสารที่เกี่ยวกับผลงานต่าง ๆ ที่ผ่านมา มีหลักการดังนี้

 2.1 ดูผลงาน ชิ้นงานที่อยู่ในระหว่างการดาเนินการ

 2.2 การพัฒนาผลงานต้องมีคุณภาพ

 2.3 มีความโดดเด่น

 2.4 ผลจากการเรียนรู้ของแต่ละสถานการณ์

 2.5 ผู้สอนและผู้เรียนมีส่วนร่วมในการประเมิน

 2.6 มองผลงานที่ออกมาอย่างหลากหลายและเป็นผลที่ได้จากการเรียนรู้

 3. การประเมินตนเอง ผู้เรียนควรมีส่วนร่วมที่จะประเมินตนเองนอกเหนือจากการเปิดโอกาสให้ผู้อื่นได้มีส่วนประเมินผลงาน เพื่อให้ผู้เรียนเกิดความภาคภูมิใจและหรือแก้ไขตนเองหากผลงานยังออกมาไม่ดี

 4. การประเมินกระบวนการกลุ่ม มีดังนี้

 4.1 สามารถประเมินได้ทุกสถานการณ์เรียนรู้โดยใช้กระบวนการกลุ่ม

 4.2 ผู้เรียนควรรับรู้ทุกครั้งเมื่อมีการประเมินกระบวนการกลุ่ม

 4.3 มุ่งเน้นพัฒนาการและจิตสานึกมากว่าคะแนน

 4.4 ผู้เรียนควรทราบเกณฑ์ในการประเมิน หรือมีส่วนร่วมในการออกแบบ การประเมินด้วย

 4.5 ควรทำความเข้าใจกับผู้เรียนว่ากระบวนการปฏิบัติเป็นเรื่องที่สำคัญ

 4.6 ควรจัดกลุ่มให้หลากหลาย

 4.7 ผู้สอนควรวางตัวและเป็นผู้ประสานงานที่ดีแก่ผู้เรียน

 5. การประเมินโดยกลุ่มเพื่อน ควรให้เพื่อนในกลุ่มประเมินกันเอง ซึ่งใช้ในเกณฑ์ดังนี้

 5.1 ความคิดสร้างสรรค์

 5.2 ระเบียบวินัยและความมีน้าใจ

 5.3 การช่วยเหลือ

 5.4 ความสามารถในการทางาน

 5.5 การตรงต่อเวลา

 5.6 เคารพในสิทธิและหน้าที่ของตนเองและผู้อื่น

 5.7 การให้เกียรติผู้อื่น

 6. การประเมินโดยการสังเกต ซึ่งอาจจะสังเกตตามกรอบที่กำหนดไว้ หรือสังเกตที่ไม่มีกรอบก็ได้

 7. การประเมินโดยการสัมภาษณ์

 8. การประเมินโดยการเขียนรายงาน

 จากข้อความข้างตนสรุปได้ว่า การวัดผล หมายถึง การตรวจสอบว่าผู้เรียนนั้นมีพฤติกรรมต่าง ๆ ทั้งในด้านความรู้ ทักษะ และเจตคติ เปลี่ยนไปตามจุดประสงค์การเรียนรู้ ที่ผู้สอนกำหนดไว้หรือไม่ โดยใช้เครื่องมือในการวัดผลซึ่งผู้สอนสามารถเลือกได้ตาม ความเหมาะสม ซึ่งผลที่ออกมานั้นจะเป็นผลคะแนน ทำให้ทราบว่าผู้เรียนนั้นมีคุณภาพเพียงใด

 **2.6.8 ประโยชน์ของแผนการจัดการเรียนรู้**

 ถ้าครูได้ทำแผนการสอนและใช้แผนการสอนที่จัดทำขึ้น เพื่อนำไปใช้สอนในคราวต่อไป แผนการสอนดังกล่าวจะเกิดประโยชน์ดังนี้ (สำนักงานคณะกรรมการการประถมศึกษาแห่งชาติ, 2544, น. 134)

 2.6.8.1 ครูรู้วัตถุประสงค์ของการสอน

 2.6.8.2 ครูจัดกิจกรรมการเรียนการสอนด้วยความมั่นใจ

 2.6.8.3 ครูจัดกิจกรรมการเรียนการสอนได้เหมาะสมกับวัยของผู้เรียน

 2.6.8.4 ครูจัดกิจกรรมการเรียนการสอนได้อย่างมีคุณภาพ

 2.6.8.5 ถ้าครูประจำชั้นไม่ได้สอน ครูที่มาทำการสอนแทนสามารถสอนแทนได้ตาม

จุดประสงค์ที่กำหนด

**2.7 ความคงทนในการเรียนรู้คำศัพท์ภาษาอังกฤษ**

 ความคงทนในการเรียนรู้ (Retention) ถือเป็นเรื่องที่อยู่ในเรื่องของความจำ ดังนั้นในที่นี้

จะกล่าวถึง ความหมายของความคงทนในการเรียนรู้ ระบบความจำ ทฤษฎีความจำ ปัจจัยที่มีอิทธิพล

ต่อความจำ การวัดความคงทนในการเรียนรู้ และระยะเวลาที่ใช้วัดความคงทนในการเรียนรู้

 **2.7.1 ความหมายของความคงทนในการเรียนรู้**

 นักการศึกษาหลายท่านได้ให้ความหมายของความคงทนไว้ ดังนี้

 Adam (1998, p. 9) และชัยพร วิชชาวุธ (2540, น.19) กล่าวว่า ความคงทนในการเรียนรู้ คือ การคงไว้ซึ่งผลการเรียนหรือความสามารถที่จะระลึกได้ต่อสิ่งเร้าที่เคยเรียน หรือเคยมีประสบการณ์รับรู้มาแล้วหลังจากที่ได้ทิ้งระยะไว้ระยะหนึ่ง

 กมลรัตน์ หล้าสุวงษ์ (2528, น. 239) สรุปไว้ว่า ความคงทนทางการเรียนรู้ หมายถึง การรวบรวมประสบการณ์ต่าง ๆ ที่เกิดขึ้นจากการเรียนรู้ทั้งทางตรงและทางอ้อม

 ยุพิน จันทร์ศรี (2546, น. 29) ได้กล่าวสรุปว่า ความคงทนในการเรียนรู้ หมายถึง ความสามารถในการจำ และระลึกได้จากสิ่งเร้าที่ได้รับจากการเรียนรู้ หรือการสะสมประสบการณ์เดิมมาแล้ว หลังจาก ทิ้งเวลาไว้ระยะหนึ่ง

 สำเนา ศรีประมงค์ (2547, น. 15) ได้กล่าวสรุปว่า ความคงทนในการเรียนรู้ หมายถึง ความสามารถของสมองในการเก็บสิ่งที่เรียนรู้มาหรือจากประสบการณ์ที่รับรู้มาแล้ว หลังจากทิ้งไว้ระยะเวลาหนึ่งสามารถระลึกได้หรือค้นคว้ามาใช้ในสถานการณ์ที่จำเป็น ซึ่งความคงทนก็คือความจำของผู้เรียนนั่นเอง

 สรุปความคงทนทางการเรียนรู้ได้ว่า ความสามารถในการระลึกถึงสิ่งที่ได้เรียนรู้มาแล้ว หรือเคยมีประสบการณ์การรับรู้มาแล้วที่เกิดจากการเรียนรู้ทั้งทางตรงและทางอ้อม หลังจากผ่านช่วงระยะเวลาหนึ่ง ซึ่งความคงทนทางการเรียนรู้ ก็คือ การจำ นั่นเอง

 **2.7.2 ระบบความจำ**

 ระบบความจำเป็นสิ่งสำคัญมากต่อการเรียนรู้สิ่งต่าง ๆ มีนักการศึกษาได้กล่าวถึงระบบความจำ ไว้ดังต่อไปนี้

 จิราภา เต็งไตรรัตน์ และคณะ (2542, น. 140- 141) ได้กล่าวว่า ระบบความจำได้แบ่งออกเป็น 3 ระบบ ดังนี้

 1. ระบบความจำจากการรู้สึกสัมผัส (Sensory Memory) หรือ SM หมายถึง การคงอยู่ความรู้สึกสัมผัสหลังจากเสนอสิ่งเร้าสิ้นสุดลง การสัมผัสด้วยอวัยวะรับสัมผัสทั้ง 5 ได้แก่ หู ตา จมูก ลิ้น และผิวหนัง หรือส่วนใดส่วนหนึ่งแต่ยังไม่รู้ความหมาย สารจะอยู่ในขั้นนี้เพียง 1 วินาที แล้วจะเข้าสู่ขั้นต่อไป

 2. ระบบความจำระยะสั้น (Short Term Memory) หรือ STM คือความจำหลังการเรียนรู้ เป็นความจำที่อยู่ในระยะเวลาอันสั้น (ประมาณ30 วินาที) ทั้งใจจำ หรือมีใจจดจ่อต่อสิ่งนั้น เมื่อไม่ได้ใส่ใจในสิ่งเหล่านั้นแล้วความจำก็จะเลือนหายไป หรือกล่าวอีกนัยหนึ่ง ก็คือ เป็นการจำเพียงชั่วคราว เพื่อใช้ประโยชน์ในขณะนั้นเท่านั้น

 3. ระบบความจำระยะยาว (Long Term memory) หรือ LTM คือ ความจำที่คงทนถาวร มากกว่า STM ไม่ว่าจะทิ้งระยะไว้นานเพียงใดเราจะไม่รู้สึกในสิ่งที่จำอยู่ใน LTM ถ้าเมื่อต้องการรื้อฟื้นความจำนั้น ๆ อาจจะระลึกออกมาได้ทันทีและถูกต้องตามความรู้สึกสัมผัสหลังจากเสนอสิ่งเร้าสิ้นสุดลง การสัมผัสด้วยอวัยวะรับสัมผัสทั้ง 5 ได้แก่ หู ตา จมูก ลิ้น และผิวหนัง หรือส่วนใดส่วนหนึ่งแต่ยังไม่รู้ความหมาย สารจะอยู่ในขั้นนี้เพียง 1 วินาที แล้วจะเข้าสู่ขั้นต่อไป

 **2.7.3 ทฤษฎีความจำ**

 ชัยพร วิชชาวุธ (2540, น. 71- 72) ได้กล่าวถึงทฤษฎีความจำสองกระบวนการซึ่งมีใจความว่า ความจำระยะสั้น เป็นความจำชั่วคราว สิ่งใดก็ตามถ้าอยู่ในความจำระยะสั้นต้องได้รับการทบทวนทุกสิ่งที่เข้ามาอยู่ในความจำระยะสั้น ดังนั้นจำนวนสิ่งของที่เราจะจำได้ในความจำระยะสั้นจึงมีจำกัด เช่น ถ้าเป็นชื่อคน เราอาจทบทวนได้เพียง 3 ถึง4 ชื่อในช่วงระยะเวลาหนึ่ง การทบทวนช่วยป้องกันไม่ให้ความจำสลายตัวไปจากความจำระยะสั้น และสิ่งใดก็ตามถ้าอยู่ในความจำระยะสั้น เป็นระยะเวลานานยิ่งนานเท่าใด สิ่งนั้นก็จะมีโอกาสฝังตัวในความจำระยะยาวมากยิ่งขึ้น ถ้าเราจำสิ่งใดไว้ในความจำระยะยาว สิ่งนั้นก็จะติดอยู่ในความจำตลอดไป กลายเป็นความจำที่ถาวร ซึ่งสามารถที่จะรื้อฟื้นขึ้นมาได้ ซึ่งความจำระยะยาวที่กล่าวถึงในทฤษฎีความจำสองกระบวนการก็คือ ความคงทนในการเรียนรู้นั่นเอง ส่วนช่วงระยะเวลาที่ความจำระยะสั้นจะฝังตัวกลายเป็นความจำระยะยาว หรือความคงทนในการจำนั้น จะใช้เวลาประมาณ 14 วัน หรือ 2 สัปดาห์ ซึ่งอาจแสดงกระบวนการของความจำระยะสั้นกับกระบวนการความจำระยะยาว เป็นแผนภูมิได้ดังภาพประกอบดังหน้าต่อไปนี้

 การทบทวน

สิ่งเร้า

ความจำระยะสั้น

การฝั่งตัว

ความจำระยะยาว

สลายตัว

ลืม

***ภาพที่ 2.2*** ทฤษฎีความจำสองกระบวนการ. ปรับปรุงจาก *ความจำมนุษย์*(น.75), โดยชัยพรวิชชาวุธ, 2540, กรุงเทพฯ: ชวนพิมพ์.

 Gagne (1994, pp. 27-36) ได้อธิบายขั้นตอนของกระบวนการเรียนรู้และการจำพอสรุปได้ ดังนี้

 1. การจูงใจ (Motivation Phase) เป็นการชักจูงให้ผู้เรียนอยากเรียนรู้

 2. การทำความเข้าใจ (Apprehending Phase) เป็นขั้นที่ผู้เรียนสามารถเข้าใจสถานการณ์ที่เป็นสิ่งเร้า

 3. การเรียนรู้ปรุงแต่งสิ่งที่เรียนรู้ไว้เป็นความจำ (Acquisition Phase) ขั้นนี้จะมี

การเปลี่ยนแปลงเป็นความสามารถอย่างใหม่เกิดขึ้น

 4. ความสามารถในการสะสมสิ่งเร้าเก็บไว้ในความจำ (Retention Phase) ขั้นนี้เป็นการนำสิ่งที่เรียนรู้ไปเก็บไว้ในส่วนของความจำช่วงเวลาหนึ่ง

 5. การรื้อฟื้น (Recall Phase) ขั้นนี้เป็นการเอาสิ่งที่เรียนรู้ไปแล้วและเก็บเอาไว้นั้นออกมาใช้ในลักษณะของการกระทำที่สังเกตได้

 6. การสรุปหลักการ (Generalization Phase) ขั้นนี้เป็นความสามารถที่ใช้ในสิ่งที่เรียนรู้แล้วไปประยุกต์กับสิ่งเร้าใหม่ที่ประสบมา

 7. การลงมือปฏิบัติ (Performance Phase) เป็นการแสดงพฤติกรรมที่แสดงออกถึงการเรียนรู้

 8. การสร้างผลย้อนกลับ (Feedback Phase) ขั้นนี้ผู้รับทราบผลการเรียนรู้ ถ้าขั้นทำความเข้าใจและการเรียนรู้ไม่ดี ขั้นการจำก็จะลดลงหรือจำไม่ได้เลย

 สุชา จันทร์เอม (2542, น.2) ได้แนะนำวิธีเรียนที่ทำให้ลืมน้อยที่สุด พอสรุปได้ดังนี้

 1. พยายามทำให้สิ่งที่เรียนมีความหมาย เพราะคนเราจะลืมสิ่งที่มีความหมายและความสำคัญได้ยาก

 2. เรียนให้เกิดขั้นที่จำได้หมด เมื่อคิดสิ่งนี้ในเวลาต่อไปยังจำได้มาก

 3. แยกแยะสิ่งที่เรียนเพื่อให้เห็นว่าแต่ละตอนมีความหมายอย่างไร ถ้าเรียนไปโดยไม่พิจารณาเหตุผลของแต่ละตอนจะทำให้ลืมง่าย

 4. ผู้เรียนมีส่วนร่วมในกระบวนการเรียนรู้ ไม่ได้เพียงแต่รับฟังเฉย ๆ แต่ติดตามไปด้วย

 5. เมื่อเรียนจบไปแล้วตอนหนึ่ง ๆ ควรพักสักครู่แล้วจึงเรียนต่อไป ทำให้ความคิด

ไม่ปะปนกัน

 6. หมั่นทบทวนในสิ่งที่เรียนไปแล้วบ่อย ๆ จะทำให้จำแม่นยำยิ่งขึ้น

 **2.7.4 ปัจจัยที่มีอิทธิพลต่อความจำ**

 อัจฉราสุขารมณ์ (2542, น. 72) ได้กล่าวถึงปัจจัยที่มีอิทธิพลต่อการจำ ดังนี้

 1. สติปัญญา การจำจะเกี่ยวกับสติปัญญามาก โดยเฉพาะความเข้าใจทางด้านภาษาและความสามารถในการแก้ปัญหา คนที่มีความสามารถในการแก้ปัญหาและความคิดริเริ่มต่าง ๆ ย่อมต้องเป็นผู้ที่มีความจำดีด้วย

 2. ปฏิกิริยาทางอารมณ์ ซึ่งเกิดขึ้นในประสบการณ์แต่ละอย่างจะมีผลต่อการจำด้วย เช่น สิ่งทำให้ดีใจสุดขีดหรือเป็นทุกข์แสนสาหัส ย่อมจะทำให้จำได้เป็นเวลานาน

 3. ความสนใจ เรามีความสนใจอย่างหนึ่งย่อมจดจำเรื่องนั้นได้ไม่ยากนัก สิ่งที่เราเห็นว่าปราศจากความสำคัญ ถ้าไม่สนใจก็จะทำให้ลืมเรื่องนั้นเร็วขึ้น

 ถึงอย่างไรก็ตาม การจำสิ่งต่าง ๆ ก็ย่อมมีการลืมไปบ้าง เพราะในแต่ละวันนั้นมีการเรียนรู้ในสิ่งต่าง ๆ มากมายได้มีผู้ศึกษาถึงการจำและการลืม พบว่า การจำนั้นขึ้นอยู่กับเวลาด้วย คือเมื่อเวลาผ่านไปนานเข้า การจำก็จะลดลงหรือจำนวนที่จะลืมจะมากขึ้น

 กมลรัตน์ หล้าสุวงษ์ (2541, น. 254) ได้กล่าวถึงปัจจัยที่มีอิทธิพลต่อการจำ ดังนี้

 1. ทัศนคติและความในใจ ถ้าผู้เรียนมีทัศนคติที่ดีต่อสิ่งใดและมีความสนใจจดจ่ออยู่กับสิ่งใด ก็จะทำให้จดจำสิ่งนั้นได้อย่างแม่นยำและเป็นเวลานาน ๆ

 2. การฝึกฝน ถ้าผู้เรียนฝึกฝนทบทวนในสิ่งที่เรียนอยู่เสมอ ก็จะทำให้สามารถจดจำสิ่งนั้นได้เป็นเวลานาน

 3. ระยะเวลา หากทิ้งระยะหลังจากการเรียนรู้ไปเป็นระยะเวลานาน ๆ ก็จะทำให้จำในสิ่งที่ได้เรียนรู้ไปได้น้อยหรือบางครั้งอาจลืมไปเลยก็ได้

 ปัจจัยที่มีอิทธิพลต่อความจำจากที่กล่าวมาสรุปได้ว่า การเรียนรู้ที่มีประสิทธิภาพนั้น ความจำนับว่าเป็นองค์ประกอบที่สำคัญยิ่งซึ่งเกิดจากความสามารถของสมองในการสะสมประสบการณ์และความรู้ต่าง ๆ ที่ได้รับรู้ของนักเรียน ความจำที่เป็นประโยชน์ต่อการเรียนรู้มากที่สุด คือ ความจำระยะยาวที่เรียกว่าความคงทนในการจำหรือความคงทนในการเรียนรู้นั่นเอง ดังนั้นในการจัดกิจกรรมการเรียนการสอน ครูผู้สอนควรจะศึกษาหรือพยายามหาแนวทางในการที่จะช่วยให้นักเรียนเกิดความคงทนในการเรียนรู้ให้มากที่สุด

 **2.7.5 การวัดความคงทนในการเรียนรู้**

 หลังจากที่ผู้เรียนได้เรียนรู้สิ่งต่าง ๆ ไปแล้วนั้น ผู้เรียนจะยังสามารถคงไว้ซึ่งผลการเรียนรู้หรือไม่นั้น ได้มีนักการศึกษากล่าวถึงวิธีวัดความคงทนในการเรียนรู้ ดังนี้

 ไพจิตร สดวกการ (2539, น.14) กล่าวว่า การวัดความคงทนในการเรียนเป็นการวัดความรู้ความเข้าใจมโนทัศน์ ความสามารถในการคำนวณ และความสามารถในการแก้ไขปัญหาวิชาที่ได้เรียนมาแล้ว โดยการสอบหลังการเรียนการสอน 2 ครั้ง ด้วยแบบทดสอบวัดผลสัมฤทธิ์ทาง การเรียนวิชาภาษาอังกฤษฉบับเดียวกัน โดยสอบครั้งแรกในทันทีหลังการเรียนการสอนแต่ละเรื่อง และสอบครั้งที่ 2 หลังการเรียนการสอนแต่ละเรื่อง3สัปดาห์

 ประวีนา นิลนวล (2540, น. 47) กล่าวว่า การวัดความคงทนในการเรียนเป็นการสอบซ้ำโดยการใช้แบบทดสอบฉบับเดียวกันกับแบบทดสอบวัดผลสัมฤทธิ์ทางการเรียนฉบับหลังการทดลองโดยทดสอบหลังเสร็จสิ้นการทดลองแล้ว2สัปดาห์

 ชีราพร ภู่ตระกูล (2547, น.29) กล่าวว่า การวัดความคงทนในการเรียนเป็นการวัดความรู้ความเข้าใจในการเรียนวิชาภาษาอังกฤษ โดยวัดจากคะแนนที่ได้จากการทำแบบทดสอบวัดผลสัมฤทธิ์ทางการเรียนวิชาภาษาอังกฤษ เมื่อสิ้นสุดการเรียนและเมื่อเวลาผ่านไป 3 สัปดาห์

 สรุปการวัดความคงทนในการเรียนรู้ได้ว่า การวัดความคงทนในการเรียนรู้เป็นการวัดความเข้าใจในการเรียน โดยจัดการเรียนการสอนมาแล้ว โดยทิ้งช่วงในการวัด ด้วยแบบทดสอบฉบับเดิม

 **2.7.6 ระยะเวลาที่ใช้วัดความคงทนในการเรียนรู้**

 Gregory (1987, p. 29, อ้างอิงใน ดวงเดือน จังพานิช, 2542, น. 45) กล่าวว่านักจิตวิทยาการทดลอง (Experimental Psychologist) ได้กำหนดระยะเวลาในการวัดความคงทนในการจำไว้ ดังนี้

 ความคงทนในการจำสัมผัส ควรวัดหลังจากการเรียนรู้ประมาณ 1 วินาที

 ความคงทนในการจำระยะสั้น ควรวัดหลังจากการเรียนรู้ 1 นาที หรือน้อยกว่า

 ความคงทนในการจำระยะยาว ควรวัดหลังจากการเรียนรู้ในช่วง 1 นาที จนถึงหลายวันหรือหลายสัปดาห์

 ชัยพร วิชชาวุธ (2525, น. 118) ได้กล่าวว่า การศึกษาทบทวนสิ่งที่จำได้อยู่แล้วซ้ำอีกจะช่วยให้ความจำถาวรมากยิ่งขึ้น ช่วงระยะเวลาที่ความจำระยะสั้นฝังตัวกลายเป็นความจำระยะยาว หรือความคงทนในการจำในเวลาประมาณ 14 วัน หลังจากได้เรียนรู้ผ่านไปแล้ว

 สำเนา ศรีประมงค์ (2547, น.21) ได้กล่าวสรุปว่า ความคงทนทางการเรียนรู้เป็นสิ่งที่มีประโยชน์ต่อผู้เรียน เพราะหากผู้เรียนจำสิ่งที่เรียนรู้ไปแล้วได้อย่างดีก็จะนำสิ่งที่เรียนรู้ออกมาใช้ประโยชน์ได้ตามต้องการ การเรียนรู้คำศัพท์ซึ่งนักเรียนจะต้องจดจำคำศัพท์ เพื่อนำคำศัพท์ไปใช้ประโยชน์ในด้านการฟัง พูด อ่าน และเขียนต่อไป แต่ความคงทนในการเรียนรู้นั้นมีส่วนสัมพันธ์กับกิจกรรมการเรียนการสอน ถ้านักเรียนได้รับการสอนที่สร้างความเข้าใจ และฝึกทักษะอย่างพอเพียงแล้วจะทำให้เกิดความคงทนทางการเรียนรู้ ได้อธิบายไว้ว่า โดยช่วงระยะเวลาที่ความจำระยะสั้น จะฝังตัวกลายเป็นความจำระยะยาวหรือความคงทนในการเรียนรู้จะใช้ระยะเวลาประมาน 14 วัน การวัดความคงทนในการเรียนรู้มี 3 วิธีคือ การจำได้ การระลึกได้ และการเรียนซ้ำ

 กมลรัตน์ หล้าสุวงษ์ (2542 : 242 – 248) ได้กล่าวถึงการวัดความคงทนในการเรียนรู้ว่าเมื่อผู้เรียนได้เรียนรู้แล้วจะมีการคงไว้ซึ่งผลการเรียนรู้ หรือสามารถระลึกได้ต่อสิ่งเร้าที่เคยได้เรียนหรือมีประสบการณ์รับรู้มาแล้ว โดยจะทิ้งไว้สักระยะหนึ่งแล้วจึงทำการวัดจึงเรียกว่า การวัดความคงทนในการเรียนรู้หรือการทดสอบความจำ ซึ่งมีวิธีการวัดอยู่ 3 วิธี คือ

 1. การจำได้ (Recognition) เป็นการทดสอบความจำ โดยการปรากฏสิ่งเร้าที่เคยประสบมาแล้วในอดีตปะปนกับสิ่งเร้าใหม่ ๆ แล้วให้ชี้ว่าสิ่งเร้าใดเป็นสิ่งเร้าเดิมได้ถูกต้อง เช่น การชี้ตัวผู้ต้องหาบนโรงพัก โดยปะปนอยู่กับบุคคลที่ไม่เกี่ยวข้องกับเหตุการณ์นั้น ๆ

 2. การระลึกได้ (Recall) เป็นการดึงความจำถึงสิ่งที่เคยประสบมาในอดีตได้โดยไม่มีสิ่งเร้าที่เคยประสบมาปรากฏให้เห็น

 3. การเรียนซ้ำ (Relearning) หมายถึง การทำซ้ำ ๆ หรือเสนอสิ่งเร้าซ้ำ ๆ ในการเรียนรู้ การเรียนรู้แบบนี้มักใช้วัดด้วยเวลาหรือจำนวนครั้ง การวัดความจำโดยการเรียนซ้ำนี้วัดได้เร็วกว่าการจำได้และการระลึกได้ กล่าวคือ ความจำบางอย่างเหลือน้อยจนไม่อาจวัดได้ด้วยวิธีการจำหรือการระลึก แต่เมื่อใช้วิธีการเรียนซ้ำก็จะพบว่ายังมีความจำเหลืออยู่ เช่น เมื่อเยาว์วัยเราเรียนรู้การท่องอาขยานบทหนึ่งถึง10 ครั้ง จึงจำได้ ครั้น โตขึ้นเราคิดว่าลืมบทอาขยานนั้นไปแล้วแต่ถ้าต้องการเรียนรู้ใหม่จะใช้ระยะเวลาในการท่องจำเพียง 5 ครั้ง หรือน้อยกว่า 10 ครั้ง ก็สามารถจำได้

 สรุประยะเวลาในการวัดความคงทนในการเรียนรู้ ได้ว่า รยะเวลาที่ใช้ในการทดสอบความคงทนในการเรียนรู้ ส่วนใหญ่จะใช้ระยะเวลาในการทดสอบความคงทนในการเรียนรู้ประมาณ 14 วัน หรือ 2 สัปดาห์ หลังจากการเรียนการสอนเสร็จเรียนร้อยแล้ว เพราะเป็นระยะเวลาที่ความจำระยะสั้นจะฝังตัวกลายเป็นความจำระยะยาว หรือเรียกว่าความคงทนในการจำนั่นเอง

 ในการวิจัยครั้งนี้ ผู้วิจัยจึงทดสอบความคงทนในการเรียนรู้ โดยการทดสอบหลังเรียนไปแล้ว 14 วัน หรือ 2 สัปดาห์ เพื่อนำผลมาวิเคราะห์เพื่อตรวจสอบความรู้ของผู้เรียนว่ามีความคงทนมากน้อยเพียงใด

**2.8 เจตคติต่อการเรียนภาษาอังกฤษ**

 เจตคติ (Attitude) เป็นสิ่งที่สำคัญต่อการเรียนรู้ของนักเรียนและเป็นสิ่งที่ต้องศึกษาเพื่อทราบถึงความรู้สึกของผู้เรียนมีความเชื่อหรือทัศนคติ ชอบหรือไม่ชอบ และมีความคิด ในทางด้านบวกหรือลบต่อการจัดการเรียนรู้ในเรื่องที่ได้เรียนรู้ผ่านมา ผู้วิจัยจึงได้ศึกษาเจตคติของผู้เรียนว่ามีเจตคติต่อการใช้เพลงประกอบการสอน

 **2.8.1 ความหมายของเจตคติ**

 เจตคติเป็นสิ่งที่อยู่ภายในไม่สามารถศึกษาได้อย่างชัดเจน ซึ่งเป็นความเชื่อหรือความรู้สึกที่มีต่อสิ่งต่าง ๆ โดยมีทิศทางที่แน่นอน และมีแนวโน้มในการเกิดพฤติกรรม ที่สอดคล้องกัน โดยเจตคติสามารถแผ่ขยายไปยังผู้อื่นได้โดยผ่านการเรียนรู้และประสบการณ์ร่วม เจตคติเป็นความรู้และความเชื่อเป็นไปตามการรับรู้ และประสบการณ์การเรียนรู้ที่ผ่านมาจึงเกิดเป็นประสบการณ์ทางตรงที่ประสบด้วยตนเอง หรือประสบการณ์ทางอ้อมจากการบอกเล่าหรือจากแหล่งข้อมูลต่าง ๆ เช่น หนังสือ สิ่งพิมพ์ นิตยสาร สารคดี สื่อโทรทัศน์ วิทยุ เป็นต้น จากการศึกษาค้นคว้าเอกสารและงานวิจัยที่เกี่ยวข้องกับเจตคติมีนักวิชาการและนักวิจัยหลายคนได้ให้คำจำกัดความหรือความหมายของเจตคติ ตามสาระสำคัญดังต่อไปนี้

 Thorndike (1970, p. 118) กล่าวว่า เจตคติเป็นลักษณะหนึ่งของบุคลิกภาพที่แสดงออกให้เห็นถึงความรู้สึกและความนึกคิดของคนเราในทางที่ชอบ และไม่ชอบต่อสิ่งใดสิ่งหนึ่ง

 พงศ์ หรดาล (2540, น. 42) ให้ความหมายของทัศนคติไว้ว่า ทัศนคติ คือ ความรู้สึก ท่าที ความคิดเห็น และพฤติกรรมของคนงานที่มีต่อเพื่อนร่วมงาน ผู้บริหาร กลุ่มคน องค์กรหรือสภาพแวดล้อมอื่น ๆ โดยการแสดงออกในลักษณะของความรู้สึกหรือท่าทีในทางยอมรับหรือปฏิเสธ

 Munn (1972, p. 610) กล่าวว่า “เจตคติ” หมายถึง ความรูสึก (Feeling) และความคิดเห็น (Opinion) ของบุคคลต่อสิ่งของ บุคคล สถานการณสถาบันและข้อเสนอใด ๆ ในทางที่ ยอมรับ หรือปฏิเสธ ซึ่งมีผลทำให้บุคคลพร้อมที่จะแสดงปฏิกิริยาตอบสนองด้วย

 สรุปไดวา เจตคติคือ ความรูสึก ความคิดเห็น และท่าทีของบุคคลตอสิ่งใดสิ่งหนึ่ง อันเกิดจากการเรียนรูการไดรับประสบการณที่แสดงออกให้เห็นโดยพฤติกรรมอย่างใดอย่างหนึ่ง

 **2.8.2 คุณลักษณะของเจตคติ**

 เจตคติมีคุณลักษณะที่สำคัญดังนี้ (พัชรา ทิพยทัศน์, 2554)

 1. เจตคติเกิดจากประสบการณ์ สิ่งเร้าต่าง ๆ รอบตัวบุคคล การอบรมเลี้ยงดู การเรียนรู้ขนบธรรมเนียมประเพณี และวัฒนธรรม เป็นสิ่งที่ก่อให้เกิดเจตคติ แม้จะเป็นประสบการณ์ที่เหมือนกันก็เป็นเจตคติที่แตกต่างกันได้ ด้วยสาเหตุหลายประการ เช่น สติปัญญา อายุ เป็นต้น

 2. เจตคติเป็นการเตรียมหรือความพร้อมในการตอบสนองต่อสิ่งเร้า เป็นการเตรียมความพร้อมภายในของจิตใจมากกว่าภายนอกที่สังเกตได้ สภาวะความพร้อมที่จะตอบสนอง มีลักษณะที่ซับซ้อนของบุคคลว่า ชอบหรือไม่ชอบ ยอมรับหรือไม่ยอมรับ เกี่ยวข้องกับอารมณ์ด้วย

 3. เจตคติมีทิศทางของการประเมิน ทิศทางของการประเมิน คือ ลักษณะความรู้สึกหรืออารมณ์ที่เกิดขึ้น ถ้าเป็นความรู้สึกหรือประเมินว่าชอบ พอใจ เห็นด้วย ก็คือเป็นทิศทางในทางที่ดี เรียกว่าเป็นทิศทางในทางบวก และถ้าประเมินออกมาในทางไม่ดีต่อสิ่งนั้น

 4. เจตคติมีความเข้ม คือมีปริมาณมากน้อยของความรู้สึก ถ้าชอบมากหรือไม่เห็นด้วยอย่างมากก็แสดงว่ามีความเข้มสูง ถ้าไม่ชอบเลยหรือเกลียดที่สุด ก็แสดงว่ามีความเข้มสูงไปอีกทางหนึ่ง

 5. เจตคติมีความคงทน เจตคติเป็นสิ่งที่บุคคลยึดมั่นถือมั่น และมีส่วนในการกำหนดพฤติกรรมของคนนั้น การยึดมั่นในเจตคติต่อสิ่งใด ทำให้การเปลี่ยนแปลงเจตคติเกิดขึ้นได้ยาก

 6. เจตคติมีทั้งพฤติกรรมภายในและพฤติกรรมภายนอก พฤติกรรมภายในเป็นสภาวะทางจิตใจซึ่งหากไม่ได้แสดงออก ก็ไม่สามารถรู้ได้ว่าบุคคลนั้นมีเจตคติอย่างไรในเรื่องนั้นเจตคติเป็นพฤติกรรมภายนอกแสดงออก เนื่องจากถูกกระตุ้น และการกระตุ้นยังมีสาเหตุอื่น ๆ ร่วมอยู่ด้วย

 7. เจตคติต้องมีสิ่งเร้าจึงมีการตอบสนองขึ้น ไม่จำเป็นว่าเจตคติที่แสดงออกจากพฤติกรรมภายในและพฤติกรรมภายนอกจะตรงกัน เพราะก่อนแสดงออกนั้นก็จะปรับปรุงให้เหมาะกับสภาพของสังคมแล้วจึงแสดงออกเป็นพฤติกรรมภายนอก

 **2.8.3 การเกิดและการเปลี่ยนแปลงเจตคติ**

 เจตคติเกิดจากการมีประสบการณ์ทั้งทางตรงและทางอ้อม หากประสบการณ์ที่เราได้รับเพิ่มเติมแตกต่างจากประสบการณ์เดิม เราก็อาจเปลี่ยนแปลงเจตคติได้ การเปลี่ยนแปลงเจตคติมี 2 ทาง (พัชรา ทิพยทัศน์, 2554)

 1. การเปลี่ยนแปลงในทางเดียวกัน (Congruent Change) หมายถึง เจตคติเดิมของบุคคลที่เป็นไปในทางบวกจะเพิ่มมากขึ้นในทางบวก แต่ถ้าเจตคติเป็นไปในทางลบก็เพิ่มมากขึ้นในทางลบด้วย

 2. การเปลี่ยนแปลงไปคนละทาง (Incongruent Change) หมายถึง การเปลี่ยนแปลง เจตคติเดิมของบุคคลที่เป็นไปในทางบวกจะลดลงและไปเพิ่มทางลบ

 หลักการของการเปลี่ยนแปลงเจตคติ รวมทั้งการเปลี่ยนแปลงไปในทางเดียวกัน หรือการเปลี่ยนแปลงไป คนละทางนั้น มีหลักการว่าเจตคติที่เปลี่ยนแปลงไปในทางเดียวกันเปลี่ยนได้ง่ายกว่าเจตคติที่เปลี่ยนแปลงไปคนละทางเพราะการเปลี่ยนแปลงไปในทางเดียวกันมีความมั่นคง ความคงที่มากกว่าการเปลี่ยนแปลงไปคนละทาง การเปลี่ยนแปลงเจตคติเกี่ยวข้องกับปัจจัยต่อไปนี้

 1. ความสุดขีด (Extremeness) เจตคติที่อยู่ปลายสุดเปลี่ยนแปลงได้ยากกว่าเจตคติที่ไม่รุนแรงนัก เช่น ความรักที่สุดและความเกลียดที่สุดเปลี่ยนแปลงยากกว่าความรักและความเกลียดที่ไม่มากนัก

 2. ความซับซ้อน (Multi Complexity) เจตคติที่เกิดจากสาเหตุเดียวกัน เปลี่ยนได้ง่ายกว่าเกิดจากหลายๆ สาเหตุ

 3. ความคงที่ (Consistency) เจตคติที่มีลักษณะคงที่มาก หมายถึง เจตคติที่เป็นความเชื่อฝังใจเปลี่ยนแปลงยากกว่าเจตคติทั่วไป

 4. ความสัมพันธ์เกี่ยวเนื่อง (Interconne Ctedness) เจตคติที่มีความสัมพันธ์ซึ่งกันและกัน โดยเฉพาะที่เป็นไปในทางเดียวกันเปลี่ยนแปลงได้ยากกว่าเจตคติที่มีสัมพันธ์ไปในทางตรงกันข้าม

 5. ความแข็งแกร่งและจำนวนความต้องการ (Strong and Number of Wants Served) หมายถึง เจตคติที่มีความจำเป็นและความต้องการในระดับสูง เปลี่ยนแปลงได้ยากกว่าเจตคติที่ไม่แข็งแกร่งและไม่อยู่ในความต้องการ

 6. ความเกี่ยวเนื่องกับค่านิยม (Centrality of Related Values) เจตคติหลายเรื่องเกี่ยวเนื่องจากค่านิยมความเชื่อว่าค่านิยมนั้นดี น่าปรารถนา และเจตคติสืบเนื่องจากค่านิยม ขนมธรรมเนียม ประเพณี และวัฒนธรรมนั้นเป็นสิ่งที่เปลี่ยนแปลงได้ยาก

 สรุปการเกิดและเปลี่ยนแปลงเจตคติได้ว่า เจตคติเป็นความรู้สึกของบุคคลแต่ละคนที่มีต่อสิ่งใดสิ่งหนึ่ง แล้วแสดงออกมาทางกิริยาท่าทาง เพื่อตอบสนองต่อสิ่งที่ทำให้เกิดความรู้สึก อาจจะเป็นเชิงบวกหรือเชิงลบก็ได้

 **2.8.4 ประโยชน์ของเจตคติ**

 เจตคติมีประโยชน์ต่อการจัดการเรียนรู้ภาษาอังกฤษอย่างมาก เมื่อผู้เรียนมีเจตคติ ที่ดีการจัดการเรียนรู้ภาษาอังกฤษหรือวิชาอื่นแล้วย่อมเป็นประโยชน์ต่อผู้เรียนอย่างมาก เพราะจะส่งผลให้ผู้เรียนสามารถเรียนรู้ภาษาอังกฤษได้ดีขึ้น ทำให้ผู้เรียนมีแรงกระตุ้นในการเรียนรู้ภาษาอังกฤษได้เป็นอย่างดี หากผู้เรียนมีเจตคติที่ไม่ดีหรือทางลบ ย่อมไม่ก่อให้เกิดประโยชน์ต่อการเรียนรู้ มีนักวิจัยทางการศึกษาได้กล่าวถึงประโยชน์ของเจตคติ ดังนี้

 สุรางค์ โค้วตระกูล (2545, น. 367) ศึกษาเจตคติและพบว่าเจตคติมีประโยชน์ต่อการเรียนรู้ เนื่องจากเจตคติสามารถช่วยให้บุคคลกล้าแสดงออกถึงค่านิยมตนเองต่อการเรียนรู้สิ่งนั้น ๆด้วยการเสริมสร้างองค์ความรู้ นำไปสู่ข้อมูลข่าวสาร ผ่านการเรียนรู้ จากประชาสัมพันธ์และโฆษณาเป็นต้น จากประโยชน์ดังกล่าวทาให้บุคคลนั้นมีเจตคติที่ดีต่อสายงานอาชีพที่ตนเองปฏิบัติอยู่จนทำให้บุคคลปฏิบัติงานอย่างเต็มที่จนได้รับความสำเร็จ

 อัจนา มุกดาสนิท (2545, น. 18 - 19) ได้กล่าวไว้ว่า

 1. เจตคติ ช่วยให้เกิดความรู้ คือคนเราจะแสวงหาระดับความสามารถ ความมั่นคง เพื่อที่จะรับรู้หรือได้มาตามจุดหมาย

 2. เจตคติ ช่วยในการปรับตัว เจตคติ จะเป็นแรงจูงใจให้บุคคลปรับตัว เพื่อให้ได้รับความสำเร็จ และไปสู่จุดหมายที่พึงพอใจ

 3. เจตคติ ช่วยในการแสดงออกถึงค่านิยม ซึ่งเป็นการแสดงออกในเรื่องความคิดเห็น ของบุคคลให้มีความสอดคล้องกับค่านิยมของสังคม

 4. เจตคติ ช่วยในการป้องกันตนเอง คือสิ่งแวดล้อมหรือข้อเท็จจริงต่าง ๆ อาจทำให้เกิด ความไม่สบายใจขึ้น ดังนั้น บุคคลป้องกันโดยสร้างเจตคติ ต่อสิ่งนั้นในทางลบ เพื่อหลีกเลี่ยงสิ่งที่ ไม่พึงปรารถนา

**2.9 บริบทของโรงเรียน**

 โรงเรียนดงเกลือวิทยา เดิมชื่อว่า “โรงเรียนวัดบ้านดงเกลือ” ตั้งอยู่ที่ศาลาวัดบ้านดงเกลือหมู่ที่ 6 ตำบลคูเมือง อำเภอเมืองสรวง จังหวัดร้อยเอ็ด สังกัดกรมสามัญศึกษา กระทรวงศึกษาธิการ ตั้งขึ้นเมื่อวันที่ 19 ตุลาคม 2493 เปิดทำการสอน ตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4

 วันที่1 ตุลาคม 2509 โอนไปสังกัดองค์การบริหารส่วนจังหวัดร้อยเอ็ด

 ปี พ.ศ. 2519 ได้รับงบประมาณ 165,000 บาท สร้างอาคารเรียนเอกเทศถาวร แบบ ป.1ฉ จำนวน 2 ห้องเรียน สร้างเสร็จเมื่อเดือน เมษายน 2521 ในที่ดินสาธารณะดอนงู ซึ่งเป็นที่ดินสาธารณะของชาวบ้านดงเกลือ โดยโรงเรียนขออนุญาตทางราชการใช้จำนวน 40 ไร่ 2 งาน

 วันที่ 1 พฤษภาคม 2521 เปิดอาคารเรียนหลังใหม่ และเปลี่ยนชื่อโรงเรียนใหม่ว่า “โรงเรียนดงเกลือวิทยา” ขยายชั้นเรียนถึงชั้นประถมศึกษาปีที่5 และเปิดทำการสอนชั้นประถมศึกษาปีที่ 1 ตามหลักสูตรใหม่ พุทธศักราช 2521

 เดือนพฤษภาคม ถึงเดือนกรกฎาคม 2523 ได้ต่อเติมอาคารเรียนแบบ ป.1ฉ เพิ่มขึ้นอีก1 ห้องเรียน ด้วยเงินบริจาคของ ดร.ฉลวย มกรสาร และญาติเป็นจำนวนเงิน 100,000บาท

 วันที่ 1 ตุลาคม 2523 โรงเรียนได้ถูกโอนไปสังกัดสำนักงานคณะกรรมการการประถมศึกษาแห่งชาติ

 วันที่ 7 กรกฎาคม 2546 โรงเรียนได้ถูกโอนไปสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ

 ปัจจุบันโรงเรียนดงเกลือวิทยา สังกัดสำนักงานเขตพื้นที่การศึกษาประถมศึกษาร้อยเอ็ดเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่หมู่ 10 ตำบลคูเมือง อำเภอเมืองสรวง จังหวัดร้อยเอ็ด รหัสไปรษณีย์ 45220 เปิดสอนตั้งแต่ระดับอนุบาล-ชั้นประถมศึกษาปีที่ 6 มีบุคลากรครู จำนวน 5 คน พนักงานธุรการ3 จำนวน 1 คน มีนักเรียนทั้งหมด 77 คน

**2.10 งานวิจัยที่เกี่ยวข้อง**

 **2.10.1 งานวิจัยในประเทศ**

 งานวิจัยในประเทศที่เกี่ยวข้องกับการเรียนรู้คำศัพท์ภาษาอังกฤษ ความคงทนต่อการเรียนรู้คำศัพท์ภาษาอังกฤษ และกิจกรรมเพลง มีการศึกษาในประเด็นต่าง ๆ ดังนี้

 ดวงเดือน แสงชัย (2530) ได้ศึกษาเพื่อเปรียบเทียบผลสัมฤทธิ์ทางการเรียนภาษาอังกฤษโดยใช้เพลงเป็นกิจกรรมเสริม นักเรียนชั้นประถมศึกษาปีที่ 3 พบว่า ผลสัมฤทธิ์ทางการเรียนของนักเรียนกลุ่มทดลองและกลุ่มควบคุมมีความแตกต่างกันอย่าง ไม่มีนัยสำคัญทางสถิติ นักเรียนส่วนใหญ่มีเจตคติที่ดีต่อการที่ครูใช้เพลงเป็นกิจกรรมการเรียนการสอน โดยนักเรียนร้อยละ 90.70 เห็นด้วยว่าควรจะมีกิจกรรมร้องเพลงในชั่วโมงภาษาอังกฤษ

 พรรณนที โชติพงศ์ (2552) การใช้กิจกรรมประกอบจังหวะเพื่อพัฒนาความรู้ด้านคำศัพท์และความคงทนในการเรียนรู้คำศัพท์ภาษาอังกฤษของนักเรียนชั้นประถมศึกษาปีที่ 4 ศึกษาผลของการใช้กิจกรรมประกอบจังหวะที่มีต่อความรู้ด้านคำศัพท์ ความคงทนในการเรียนรู้คำศัพท์ และศึกษาความพึงพอใจในการเรียนภาษาอังกฤษโดยใช้กิจกรรมประกอบจังหวะ ผลการศึกษาพบว่าการใช้กิจกรรมประกอบจังหวะ ทำให้นักเรียนมีความรู้ด้านคำศัพท์หลังการทดลองสูงกว่าก่อนการทดลองอย่างมีนัยสำคัญทางสถิติที่ระดับ .05 นักเรียนมีความคงทนในการเรียนรู้คาศัพท์ภาษาอังกฤษหลังจบการทดลองเมื่อเวลาสิ้นสุดแล้วเป็นเวลา 2 สัปดาห์ กับ 4 สัปดาห์ไม่แตกต่างกันอย่างมีนัยสำคัญทางสถิติที่ระดับ .05 และนักเรียนที่เรียนโดยใช้กิจกรรมประกอบจังหวะ มีความพึงพอใจในการเรียนภาษาอังกฤษสูงขึ้นกว่าก่อนการทดลอง

 ธีมาพร สลุงสุข (2555) ได้ศึกษาเปรียบเทียบความสามารถในการจำคำศัพท์และเจคติต่อการเรียนวิชาภาษาอังกฤษของนักเรียนชั้นประถมศึกษาปีที่4ที่ได้รับการสอนโดยใช้เพลงประกอบกับเกมประกอบ ผลการศึกษาพบว่า นักเรียนที่เรียนโดยการใช้เพลงประกอบการสอนนั้นมีความสามารถในการจำคำศัพท์ภาษาอังกฤษสูงขึ้นกว่าก่อนเรียนอย่างมีนัยสำคัญทางสถิติที่ .05

 มาริสา กาสุวรรณ์ (2556) ทำการศึกษาประสิทธิผลของกิจกรรมเพลงภาษาอังกฤษต่อการเรียนรู้และความคงทน ของคำศัพท์และทักษะการพูด กลุ่มตัวอย่างคือ นักเรียนชั้นประถมศึกษา ปีที่ 5 โรงเรียนบ้านต้นปรง อำเภอวังวิเศษ จังหวัดตรัง พบว่านักเรียนมีคะแนนการทดสอบหลังเรียนทันทีเพิ่มขึ้นจากคะแนนก่อนเรียน อย่างมีนัยสำคัญทางสถิติที่ .01 สำหรับความคงทนด้านคำศัพท์มีค่าเฉลี่ยไม่แตกต่างจากคะแนนหลังเรียน แต่มีผลคะแนนคงทนในด้านทักษะการพูดเพิ่มขึ้นจากคะแนนหลังเรียน โดยเฉพาะอย่างยิ่งความคล่องแคล่วและความสามารถพูดให้ผู้ฟังเข้าใจได้ พฤติกรรมการเรียนด้วยกิจกรรม เพลงมีความสัมพันธ์ทางบวกกับผลสัมฤทธิ์ทางการเรียน จึงอาจสรุปได้ว่า การเรียนโดยใช้ กิจกรรมเพลงทำให้นักเรียนสามารถพัฒนาความรู้และความคงทนด้านคำศัพท์และทักษะการพูดได้

 อุไรวรรณ พันธ์ศุภะ (2557) ทำการศึกษาการใช้เพลงเพื่อพัฒนาการเรียนรู้คำศัพท์ภาษาอังกฤษของนักเรียนชั้นประถมศึกษาปีที่ 4 กลุ่มเป้าหมายที่ใช้ในการศึกษาครั้งนี้เป็นนักเรียนชั้นประถมศึกษาปีที่ 4 ภาคเรียนที่ 2 ปีการศึกษา 2555 โรงเรียนชุมชนบ้านบวกครกน้อยตำบลหนอง ป่าครั่ง อำเภอเมือง จังหวัดเชียงใหม่ จำนวน 30 คน เครื่องมือที่ใช้ในการศึกษา คือแผนการจัดการเรียนรู้ การใช้เพลงเพื่อพัฒนาการเรียนรู้คำศัพท์ภาษาอังกฤษสาหรับนักเรียนชั้นประถมศึกษาปีที่ 4 จำนวน 10 แผน แบบทดสอบวัดความสามารถในด้านความรู้คำศัพท์ภาษาอังกฤษจำนวน 30 ข้อ แบ่งเป็นแบบทดสอบปรนัย ชนิดเลือกตอบ 4 ตัวเลือก จำนวน 20 ข้อ และแบบเติมคำ จำนวน 10 ข้อ วิเคราะห์ข้อมูลโดยการคำนวณหาค่าเฉลี่ยร้อยละนาไปเทียบ กับเกณฑ์การผ่านที่กำหนดไว้ ร้อยละ 60 โดยนำเสนอในรูปแบบตารางประกอบคาบรรยายผลการศึกษาทำให้ได้แผนการจัดการเรียนรู้การใช้เพลงเพื่อพัฒนาการเรียนรู้คำศัพท์ภาษาอังกฤษของนักเรียนชั้นประถมศึกษาปีที่ 4 ประกอบด้วยแผนการเรียนรู้ จำนวน 10 แผน แผนละ1ชั่วโมงที่สามารถพัฒนาการเรียนรู้คำศัพท์ภาษาอังกฤษของนักเรียนได้ โดยที่ค่าเฉลี่ยของคะแนนหลังเรียนเท่ากับร้อยละ 78.36 สูงกว่าเกณฑ์การผ่านที่กำหนดไว้ร้อยละ 60 และนักเรียนทุกคนผ่านเกณฑ์

 ศุภวัลย์ ชูมี (2557) ทำการศึกษาผลการใช้เพลงประกอบการสอนเพื่อพัฒนาความสามารถในการเรียนรู้คำศัพท์ภาษาอังกฤษของนักเรียนชั้นประถมศึกษาปีที่5 โรงเรียนบ้านกาแบง จังหวัดสตูล เพื่อเปรียบเทียบความสามารถในการเรียนรู้คำศัพท์ภาษาอังกฤษก่อนและหลังการเรียนโดยใช้เพลงประกอบการสอนของนักเรียนชั้นประถมศึกษาปีที่ 5โรงเรียนบ้านกาแบง จังหวัดสตูล กลุ่มตัวอย่างที่ใช้ในการวิจัย ได้แก่ นักเรียนชั้นประถมศึกษาปีที่5 จำนวน 13 คนใน 1 ห้องเรียนของโรงเรียนบ้านกาแบง จังหวัดสตูล ในภาคเรียนที่ 1 ปีการศึกษา 2557 ได้มาจากการสุ่ม แบบกลุ่ม เครื่องมือที่ใช้ในการวิจัย ได้แก่ (1) บทเพลงประกอบการสอน จำนวน 8 บทเพลง (2) แผนการจัดการเรียนรู้โดยใช้เพลงประกอบการสอน จำนวน 8 แผน 16 ชั่วโมง และ (3) แบบทดสอบก่อนเรียนและหลังเรียน สถิติที่ใช้ในการวิเคราะห์ข้อมูล ได้แก่ ค่าเฉลี่ยส่วนเบี่ยงเบน มาตรฐานและการทดสอบค่าที ผลการวิจัยปรากฏว่า คะแนนเฉลี่ยคำศัพท์ภาษาอังกฤษหลังเรียนนักเรียนชั้นประถมปีที่ 5 โรงเรียนบ้านกาแบงที่เรียนโดยใช้เพลงประกอบการสอน สูงกว่าคะแนนดังกล่าวก่อนเรียน อย่างมีนัยสำคัญทางสถิติที่ระดับ 0.1

 พิรุณรักษ์ พลหล้า (2558) ได้ศึกษาการพัฒนาความสามารถทางการพูดภาษาอังกฤษและความรู้ด้านคำศัพท์โดยใช้กิจกรรมเพลง ระดับชั้นประถมศึกษาปีที่ 5 โรงเรียนบ้านกุดแข้โนนโพธิ์วิทยา จังหวัดร้อยเอ็ด ผลการศึกษาพบว่า แผนการจัดการเรียนรู้การพัฒนาทักษะการพูดภาษาอังกฤษและความรู้ด้านคำศัพท์โดยใช้กิจกรรมเพลง มีประสิทธิภาพเท่ากับ 83.27/82.65 เป็นไปตามเกณฑ์ที่ตั้งไว้ มีความสามารถทางการพูดภาษาอังกฤษโดยรวมอยู่ในเกณฑ์ดีมาก มีผลสัมฤทธิ์ทางการเรียนคำศัพท์ภาษาอังกฤษหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และนักเรียนมีความพึงพอใจต่อการเรียนรู้ทักษะการพูดภาษาอังกฤษและความรู้ด้านคำศัพท์โดยใช้กิจกรรมเพลงโดยรวมอยู่ในระดับมาก

 จากการศึกษางานวิจัยในประเทศพบว่า นักเรียนที่ได้รับการสอนด้วยการใช้เพลงส่งผลให้นักเรียนมีผลสัมฤทธิ์ทางการเรียนภาษาอังกฤษสูงขึ้นอีกทั้งยังมีเจตคติที่ดีในการเรียนภาษาอังกฤษอีกด้วย

 **2.10.2 งานวิจัยต่างประเทศ**

 Cruz – Cruz (2005) ศึกษาผลการสอนนักเรียนชั้นประถมศึกษาปีที่ 2 ในประเทศสเปน ด้วยการใช้ดนตรีและเพลงในการสอนไวยากรณ์และคำศัพท์ พบว่าดนตรีและเพลงสามารถช่วยพัฒนาการเรียนรู้ไวยากรณ์และคำศัพท์ของนักเรียนได้อย่างมีประสิทธิภาพ

 Ina (2008) ได้ศึกษาการใช้เพลงเพื่อเพิ่มความคงทนในการจำศัพท์ของนักเรียนเกรด 5 ในประเทศอินโดนีเซีย ซึ่งอินนาได้กล่าวถึงการใช้เพลงว่ามีความเหมาะสมกับเด็ก ซึ่งต้องใช้กลวิธีอันหลากหลายที่ช่วยลดความเบื่อหน่ายและกระตุ้นให้เกิดความจำมากขึ้น ซึ่งผลจากการศึกษาพบว่า ผู้เรียนเกรด5มีความสามารถด้านการจำคำศัพท์ที่ช่วยส่งเสริมความ สามารถด้านการพูดให้ดีขึ้นตามเกณฑ์ที่โรงเรียนกำหนด

 Mohammad, Alipour, et al. (2012) ได้ศึกษาผลจากการใช้เพลงประกอบการสอนภาษาอังกฤษในฐานะภาษาต่างประเทศ (EFL) เพื่อสร้างความจำและความคงทนด้านคำศัพท์ ซึ่งมีกลุ่มตัวอย่างเป็นนักเรียนระดับ Upper-Level จำนวน 60 คน โดยแบ่งกลุ่มตัวอย่างออกเป็น 2 กลุ่ม คือ กลุ่มที่เรียนด้วยการใช้เพลงและกลุ่มที่เรียนด้วยรูปแบบปกติ ในประเทศอิหร่าน โดยนำทักษะด้านการพูดมาเป็นเครื่องมือในการวัดความจำและความคงทนด้านคำศัพท์ ผลการศึกษาพบว่า นักเรียนกลุ่มที่เรียนด้วยการใช้เพลงมีระดับความสามารถด้านการพูดสูงกว่ากลุ่มที่เรียนด้วยรูปแบบปกติ อันเป็นผลจากความสามารถในการจดจำคำศัพท์และความคงทนในการจำคำศัพท์อย่างมีนัยสำคัญทางสถิติที่ 0.05

 จากผลการวิจัยทั้งในและต่างประเทศข้างต้น สามารถสรุปได้ว่า เพลงประกอบการสอนเป็นสื่อที่มีประสิทธิภาพ เนื่องจากเป็นเครื่องมือที่ส่งเสริมให้นักเรียนได้เรียนรู้พร้อมกับความสนุกสนาน สร้างทัศนคติเชิงบวกต่อการเรียน และส่งผลให้นักเรียนมีผลสัมฤทธิ์ที่ดีขึ้นทั้งรายวิชาภาษาอังกฤษและรายวิชาอื่น ๆ ดังนั้น ผู้วิจัยจึงศึกษาการใช้เพลงประกอบการสอนเพื่อพัฒนาความสามารถด้านการเรียนรู้คำศัพท์และความคงทนต่อการเรียนรู้คำศัพท์ภาษาอังกฤษ ของนักเรียนชั้นประถมศึกษาปีที่ 5

**2.11 กรอบแนวคิดการวิจัย**

 กรอบแนวคิดในการวิจัยครั้งนี้ผู้วิจัยสนใจที่จะศึกษาการพัฒนากิจกรรมการเรียนรู้ภาษาอังกฤษด้วยการสอนภาษาเพื่อการสื่อสาร (Communicative Language Teaching: CLT)ประกอบเพลง

 **ตัวแปรต้น ตัวแปรตาม**

การจัดกิจกรรมการเรียนรู้ภาษาอังกฤษ ด้วยการสอนภาษาเพื่อการสื่อสาร (Communicative Language Teaching : CLT) ประกอบเพลง

**1. ขั้นนำเสนอเนื้อหา (Presentation)**

ครูนำเสนอคำศัพท์ใหม่โดยบัตรภาพบัตรคำครูอ่านและบอกความหมายของคำจากบัตรภาพบัตรคำให้นักเรียนออกเสียงเสียงตามพร้อมกันและครูนำเสนอเนื้อเพลง โดยฟังเพลงจากซีดี 1 - 2 รอบ พร้อมกับดูเนื้อเพลงจากแผนภูมิเพลง

**2. ขั้นฝึกปฏิบัติ (Practice)**
ครูนำนักเรียนร้องเพลงตามทีละบรรทัด พร้อมท่าทางประกอบแล้วให้นักเรียนร้องเพลงพร้อมกันพร้อมท่าทางประกอบ แล้วฝึกร้องพร้อมท่าทางประกอบหลาย ๆ รอบจนคล่อง และนักเรียนฝึกสนทนาถามตอบ

**3. ขั้นการใช้ภาษาเพื่อการสื่อสาร (Production)**
ให้นักเรียนจับคู่สนทนาถามตอบ ครูให้นักเรียนทำใบงานและให้นักเรียนทำแบบวัดผลการเรียนรู้คำศัพท์โดยให้นักเรียนจับสลากคำศัพท์คนละ 2 คำ โดยให้นักเรียนออกเสียง สะกดคำ และบอกความหมาย

1. ความสามารถด้านการเรียนรู้

 คำศัพท์ภาษาอังกฤษ
2. ความคงทนในการเรียนรู้คำศัพท์

 ภาษาอังกฤษ
3. เจตคติต่อการเรียนภาษาอังกฤษ

***ภาพที่ 2.3*** กรอบแนวคิดการวิจัย